Furabandhugai Ovva Riyaz Ah Male Aadhevunu Massala Balan Majileehah - Vaguthu\nކޮވިޑް-19 އާ ގުޅިގެން މާލެ ސަރަހައްދު ފުރަބަންދުކޮށްފައި ވަނިކޮށް ތިމަރަފުށީ ދާއިރާގެ މެމްބަރު އަބްދުﷲ ރިޔާޒަށް މާލެ ވަޑައިގެންނެވުނު މައްސަލަ ސާފުކުރަން ރައްޔިތުންގެ މަޖިލީހަށް ހުށަހަޅައިފިއެވެ.\nއޭޕްރީލް 30, 2020 22:16\nތިޔަ މަޖިލީހޭކިޔާ ޖެނެރީ ޕްރައިވެތް ލިމިޓެޑާ އެކުންފުނީގެ މެމްބަރުން އެތިބީ ތިޔަ މައްސަލަ ބަލާހިތުން ކެއް މަދުވެފަ އަވަހަށް ކެނެރީ ކޯޓުން ތިޔަ މައްސަލަބަލާ ޙުކުމްކޮށް ހުކުމް ތަންފީޒުކުރޭ ދިވެހި ރައްޔިތުން މި ބަލިމަޑޫކަމުގަ ހަނާވަމުންދާއިރު އެނެރީކުންފުނިން ހޭބޯނާރާ ޖަލްސާތަކާ ކޮމެޓީތައްބާއްވައި ކަންކަން ފާސްކޮށް ޙުކުމްތައްކޮށްނިންމަނީ ރައްޔިތުންގެ ޙައްޤުތައް ހޯދުމަށްކުރަމުންދާހާކަމަކަށް ފައިންއަރާ ބޭރުކުރަނީ ހާދަ ހެވެކޭ ރައްޔިތުންނައެދެނީ ކެނެރީ ކުންފުނީގެ މެމްބަރުން\nއޭޕްރީލް 30, 2020 22:41\nކޮން އަބްދޯރިޔާޒެއް އެއީމަތިންފައިބާފަހުރި މީހެއްތަ؟ މިގައުމުގާ ހުރިހާ ހަމަނުޖެހުމަކަށް ފުލުހުން މަގުފަހިކުރާނެ. އަދި ފުލުހުންވަރަށް ބޮޑުވެފަރ ބުނެފިއެންނު ހުއްދަދިނީ ތިމަންނަމެންނޭ.\nއޭޕްރީލް 30, 2020 23:03\nސަރރު ކާރު ބޮޑުން ގެ މައްސަލަ އެއް ނުބަލާނެ. އަބަދުވެސް ކުއްވެރި ވަނީ މިސަރު ކާރުގަ ނި ކަމެތި މީހާ . މިތާ މިހާރު އިންސާފެއް ނެތް\nތިމަރައޭ ނުކިޔާތި!5ތި މަރަ ފުށި ކުދިންވެސް ހިމެނޭ، އަޑުގަދަ މީހާ ރުއްގިނަވާނެ، ތިމަރަ ހޫނު ކުރިވަރަކައް ދިޔާވާނެ، ހިހޫވާލެއް އަވަސްވާނެ ، ވަގުތުން ހަރުވާނެ، މޮޅުމީހުނައް މޮޅު ގޮތް އަބަދުވެސް،\nއޭޕްރީލް 30, 2020 23:06\nމަޖްލިސް ޗުއްޓީ ކެންސަލް ކުރެއްވީ މި ބާވަތުގެ މައްސްލަ ބަލަން ކަމަށް ވަނީ! ވަރަށް މުހިންމު! ކުރިއަށް އަޅުގަނޑުމެންގެ މަޖްލިސް!\nމެއި 1, 2020 00:52\nކުރާނެ މަސައްކަތެއް ނެތިގެން ކުޅޭޑްރާމާއެކެވެ. ޕޮލިހުންގެ އިޚްލާސްތެރި ބުރަމަސައްކަތުގެ ވަގުތުގައި އެމީހުން ކުއްވެރި ކުރުމުގެ ވިސްނުމުގައިމިފަދަ ކަންކަންނުކުރާށެވެ. މިހާރު ހުރިހާ ގައުމެއް ފުރަ ބަންދުގައިއޮތުމުން މަޖްލިސް ޗުއްޓީގައިދާނެ ތަނެއް ނެތިގެން ވައިވިޔަސް މިކަހަލަ ކަންތައްހުއްޓާލާފައިއެހެން ޑްރާމާއެއްކުޅެބަލަ\nމެއި 1, 2020 02:54\nވެރިކަން ވެއްޓުނު ދުވަހު އަންނި ލައްވާ ސޮއިކުރި އިސްތިއުފާ ސިޓީ ހިފައިގެން ދުވީވެސް މިކަލޭއެއްނުދޯ... މިއީ ވަރަށް މަތީ ބޭފުޅެއް..\nމެއި 1, 2020 05:14\nމިސަރުކާރަށް ޕްރެޝަރުބޮޑުކޮށް ވެރިކަން ހުއްޓުވާ ރިޔާސީ އިންތިހާބެއްް ބާއްވާ އިންޑިޔާ ލައްވާ މަކަރެއް ވިއްޔާ ހަދައިި ..އިންތިހާބު ކާމިޔާބުވެ ވެރިކަން ކުރާން ނަޝީދު ނުވިސްމާތި. މިހާރު ހުރި ފައިސާއުންރިން އުޅެން ދަސްކު؛ރޭ\nމެއި 1, 2020 06:13\nރިޔާޒަށް މާލެ އައުމަށް ހުއްދަދިން ފަރާތް ހައްޔަރުކޮށް ޖިނާއީ ދައުވާ ކުރެވެންޖެހޭނެ ނޫނީ ޕީޖީ އިސްތިއުފާ ދެއްވަން ޖެހޭނެ\nމެއި 1, 2020 12:08\nތިއީ ވަރަށް ބޮޑާ ކިބުރުވެރި ނުބައި ނުލަފާ މީހެއް، ފުލުހުންގެ ވަޒީފާއިން ވަކިވާން އަހަންނަށް މަޖުބޫރުވީ ތި މީހާގެ މިދެންނެވި ސަބަބާހުރެ


ހަނިމާދޫ އަށް ދަތުރު ކުރި ކުޑަ ޑިންގީ ލޯންޗެއް ބަންޑުން ޖަހާލައިގެން އެމްއެންޑީއެފް ނޮދަން އޭރިއާ އިން ހަރަކާތްތެރިވެއްޖެ\n29 އޯގަސްޓް 2019 16:20\nހދ. ނޮޅިވަރަންފަރުން ފުރައިގެން ހދ. ހަނިމާދޫ އަށް ދަތުރު ކުރި ކުޑަ ޑިންގީ ލޯންޗެއް ބަންޑުން ޖަހާލައިގެން އެމްއެންޑީއެފް ނޮދަން އޭރިއާ ކޯސްޓްގާޑް ސްކޮޑްރަން އިން މިއަދު ހަރަކާތްތެރިވެއްޖެއެވެ.\nމި ހާދިސާގެ ރިޕޯރޓް އެމްއެންޑީއެފް ކޯސްޓްގާޑްގެ މެރިޓައިމް ރެސްކިއު ކޯރޑިނޭޝަން ސެންޓަރ (އެމްއާރުސީސީ) އަށް ލިބިފައިވަނީ މިއަދު މެންދުރު 12:25 ހާއިރުއެވެ.\nކަނޑުވި މީހުން ހޯދުމަށްޓަކައި އެމްއެންޑީއެފް ކޯސްޓްގާޑުގެ ހާބަރު ކްރާފްޓް 103 ގެ އިތުރުން ސީއެމްބިއުލާންސް އަދި ޑިންގީ އެއް ވަނީ ހަރަކާތްތެރިވެފައެވެ. މި ކުރި މަސައްކަތުން އެމްއެންޑީއެފް ހާބަރ ކްރާފްޓުން ވަނީ7މީހުން ހޯދާފައެވެ. މީގެ އިތުރުން އާންމު ފަރާތަކުން ކުރި މަސައްކަތުން އިތުރު މީހުން ވަނީ ހޯދާފައެވެ. ކަނޑުވި ހުރިހާ އެންމެންނާއި ޑިންގީ ފެނިފައިވަނީ ހަނިމާދޫ ހުޅަނގު ދެކުނު ފަޅުތެރެއިންނެވެ. އަދި މި މީހުން ހޯދައި ހަނިމާދޫ ހޮސްޕިޓަލަށް ވަނީ ގެންގޮސްދީފައެވެ.\nމި ހާދިސާ އާއި ގުޅިގެން އެމްއެންޑީއެފް ކޯސްޓްގާޑުން ވަނީ ހާއްސަ ނިއުސް ބްރީފިންގ އެއް ބާއްވާފައެވެ. މި ނިއުސް ބްރީފިންގައި މަޢުލޫމާތު ދެއްވީ އެމްއެންޑީއެފް ކޯސްޓްގާޑްގެ ޕްރިންސިޕަލް ޑައިރެކްޓަރ ކާނަލް މުޙައްމަދު ސަލީމް އާއި އެމްއެންޑީއެފް ކޯސްޓްގާޑްގެ ޑައިރެކްޓަރ ލެފްޓިނެންޓް ކާނަލް އަޙްމަދު ފާތިހުއެވެ.


America dhathurugai Imran Khan beynun vanee safeeru ge ge kolhugai hunnevumah | Mihaaru\nއެމެރިކާ ދަތުރުގައި އިމްރާން ޚާން ބޭނުން ވަނީ ސަފީރުގެ ގެކޮޅުގައި ހުންނެވުމަށް\n08 ޖުލައި 2019 - 22:39\nއޭނާ ވިދާޅުވީ އެގޮތަށް ކަންތައް ކުރައްވަން ބޭނުން ވަނީ ޕާކިސްތާނުގެ އިގްތިސާދު ހީނަރުވެފައިވާތީ ޚަރަދު ކުޑަކުރުމަށް ކުރާ ކަމެއްގެ ގޮތުގައި ކަމަށެވެ. ނަމަވެސް އެމެރިކާ އަށް ވަޑައިގަންނަވާ ބޭރު ގައުމުތަކުގެ ވެރިންގެ ސަލާމަތީ ކަންކަން ބަލަހައްޓާ ބަޔަކީ ޔޫއެސް ސީކްރެޓް ސާވިސް ކަމަށްވެފައި އެ މީހުން އެ ގޮތަށް ރުހޭނެކަން ނޭނގޭ ކަމަށް ޑޯން ނޫހުން ވަނީ ބުނެފަ އެވެ.\nއެމެރިކާ އަށް ވަޑައިގަންނަވާ ބޭރުގެ އިއްޒަތްތެރިން އާއްމުކޮށް ތިއްބަވަނީ ވައިޓް ހައުސްއާ ކައިރީގައި ހުންނަ ފޯ ސީޒަންސް، ރިޒް ކާލްޓަން އަދި ވިލާޑް އިންޓަ-ކޮންޓިނެންޓަލް ފަދަ ހޮޓާތަކުގަ އެވެ.\nޕާކިސްތާނުގެ ސަފީރުގެ ގެކޮޅު ހުންނަނީ ވޮޝިންޓަނުގެ ޑިޕްލޮމެޓިކް އޭރިއާގަ އެވެ. ސަފީރުގެ ގެކޮޅުގައި އިމްރާން ޚާން ހުންނަވާ ނަމަ، ގިނަ އޮފީސްތައް ހުންނަ އެ ސަރަހައްދުގެ ޓްރެފިކް ބަންދުކުރަން ޖެހުމުން ދަތިތައް ކުރިމަތިވާނެ ކަމަށް އޮފިޝަލުން ބުނެ އެވެ.\nވައިޓް ހައުސްއާ ކައިރި ހޮޓާތަކުގައި ވަނީ ވީވީއައިޕީ އިންތިޒާމްތައް ގާއިމްކޮށްފަ އެވެ. ކޮމިއުނިޓީ އިވެންޓްތައް ބާއްވާނެ ޖާގަ އާއި އިއްޒަތްތެރިންނަށް ވަކި ލިފްޓާއި ހޮޓަލަށް ވަދެ ނުކުތުމަށް ޚާއްސަ ދޮރުތައް ހުރެ އެވެ.\nވެރިކަމަށް ވަޑައިގަތުމަށް ފަހު ވެސް އިމްރާން ޚާން ވަނީ ޚަރަދު ކުޑަކުރުމުގެ ގޮތުން ބޮޑު ވަޒީރުގެ ރަސްމީ ގެކޮޅުގައި ނޫޅުއްވުމަށް ނިންމަވައިފަ އެވެ. އެކަމަކު ޓްރެފިކްގައި ނުޖެހެން، ހެލިކޮޕްޓަރުގައި ކޮންމެ ދުވަހަކު އޮފީހަށް ވަޑައިގަންނަވާތީ އޭނާ އަށް ވަނީ ފާޑުކިޔުންތައް އަމާޒުވެފަ އެވެ. އިމްރާން ޚާން ވަނީ ކުރީގެ ބޮޑު ވަޒީރުން ބޭނުން ކުރެއްވި އަގު ބޮޑު ގިނަ އަދަދެއްގެ ވެހިކަލްތައް ވެސް ނީލަން ކިޔައިފަ އެވެ.\nއިތުރު ލިޔުންތައް ޕާކިސްތާން އިމްރާން ޚާން އެމެރިކާ


Sergeant at Arms suspend koffi\nރައްޔިތުންގެ މަޖިލީހުގެ ސާޖަންޓް އެޓް އާމްސް، މުހައްމަދު ހަލީމް މަގާމުގެ މަސްްއޫލިއްޔަތުން އެކަރިކޮށް ސަސްޕެންޑް ކޮށްފި އެވެ.\nރައްޔިތުންގެ މަޖިލީހުގެ ކޮމިއުނިކޭޝަންގެ ޑިރެކްޓަރު ހަސަން ޒިޔާއު ވަނީ އެކަން ޔަގީން ކޮށްދެއްވާފަ އެވެ. އޭނާ ވިދާޅުވީ ހަލީމް ސަސްޕެންޑް ކޮށްފައި ވަނީ މިއަދުގެ ވަގުތެއްގައި ކަމަށެވެ. އެއީ ބަލަމުންދާ މައްސަލައަކާއި ގުޅިގެން ކަމަށް އެނގިފައިވެއެވެ. ސަސްޕެންޑް ކޮށްފައިވަނީ މުއްދަތެއް ނެތް ގޮތަށް މައްސަލަ ބަލާ ނިމެންދެނެވެ.\nއަވަސްއަށް އެނގިފައިވާ ގޮތުގައި ހަލީމް ސަސްޕެންޑް ކޮށްފައިވާކަން އަންގާފައި ވަނީ މަޖިލީހުގެ އިދާރާއިން މިއަދު އޭނާއަށް ފޮނުވި ސިޓީއެއް މެދުވެރިކޮށެވެ. ސަސްޕެންޑް ކުރުމަށްފަހު މަޖިލީހުގެ އިދާރީ މުވައްޒިފުން ތިބޭ ގުރޫޕްތަކުން ވެސް އޭނާ ވަނީ ރިމޫވް ކޮށްފަ އެވެ.\nއެކަމާއި ގުޅިގެން އަވަސްއިން ހަލީމަށް ގުޅުމުން ވިދާޅުވީ ވަޒީފާއިން ވަކިކޮށްފައިވެސް އަދި މައްސަލައެއް ވެސް ކުރިމަތިވެ ވަޑައިގެންފައި ނުވާ ކަމަަށެވެ. އިތުރު ތަފްސީލެއް ނުދެއްވި އެވެ.\nމަޖިލީހުގެ ސާޖެންޓް އެޓް އާމްސްގެ މަގާމަށް ހަލީމް ފުރަތަމަ އައްޔަން ކުރީ އޮކްޓޫބަރު 31، 2013 އިގަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ސާޖެންޓް އެޓް އާމްސް


Ronaldo ge nazaru gai emme molhuvaane zuvaan kulhuntherin\nރޮނާލްޑޯގެ ނަޒަރުގައި އެންމެ މޮޅުވާނެ ޒުވާން ކުޅުންތެރިން\nރޮނާލްޑޯ އާއި ނޭމާ ސަލާމް ކުރަނީ: ރޮނާލްޑޯގެ ގަދަ ފަސް ކުޅުންތެރިންގެ ލިސްޓުގައި ނޭމާ (ވ) ހިމެނޭ.\nކްރިސްޓިއާނޯ ރޮނާލްޑޯ އަކީ ވަރަށް ފޮނި މީހެއް ކަމަށް ބައެއް މީހުން ބުނެ އެވެ. އެއްބަޔަކު އޭނާ ދެކެ ފޫހިވަނީ އަމިއްލަ އަށް މޮޅު ވާހަކަ ދައްކާތީ އެވެ. އަނެއް ބަޔަކު އޭނާ ރެއާލް މެޑްރިޑަށް ކުޅޭތީ އެވެ. ދެން ތިބި މީހުން އޭނާ ދެކެ ހިތްހަމަނުޖެހެނީ ދަނޑުމަތީގައި މާ އާޓް ބޮޑުކޮށް އުޅޭތީ އެވެ. ނަމަވެސް އަރައި އޮއްސުނު އެތަކެއް ތަރިން ފަދައިން ރޮނާލްޑޯ ވެސް މިހާރު ވަނީ ކެރިއަރުގެ ފަހު ދުވަސްކޮޅާ ކުރިމަތިލައިފަ އެވެ. އޭނާގެ އުމުރުން މިހާރު 30 އަހަރެވެ. މިހެންވެ އޭނާ ފަދަ އެހެން ތަރިއަކަށް ދުނިޔެ ދެކެމުންދާކަން ހުދު ރޮނާލްޑޯ ވެސް ގަބޫލު ކުރެ އެވެ.\nމި ގޮތުން އޭނާ ވަނީ ކުރިމަގުގައި އެންމެ ބޮޑަށް ވިދާލާނެ ކަމަށް އޭނާ ފާހަގަކުރާ ފަސްކުޅުންތެރިއަކު ހޮވައިފަ އެވެ.\n(ކ-ވ) އޮޑެގާޑް، ޑިޕާއީ، ރޮނާލްޑޯ، ހަޒާޑް އަދި ޕޮގްބާ: ރޮނާލްޑޯގެ ނަޒަރުގައި އެންމެ މޮޅުވާނީ މި ކުޅުންތެރިން.\n"ކަލޭމެންނަށް ފެންނާނެ ވަރަށް ހުނަރުވެރި ގިނަ ކުޅުންތެރިން. އަހަރެން އޭގެ ތެރެއިން ނަގާނީ ރެއާލް މެޑްރިޑްގެ އޮޑެގާޑް މިސާލަކަށް. އުމުރުން 16 އަހަރުގައި އޭނާއަކީ އަދި ޅަކުއްޖެއް. އެކަމަކު ކަލޭމެންނަށް ފެންނާނެ އޭނާއަކީ ވަރަށް މޮޅު ކުޅުންތެރިއެއް. މިސާލަކަށް ނަގަންޏާ ދެން ހަޒާޑް. މެންޗެސްޓާ ޔުނައިޓެޑް ނަންބަރު ހަތެއް ޑިޕާއީ އަކީ ރަނގަޅު ކުޅުންތެރިއެއް. ޕޮގްބާ ވެސް. ފަހަރުގައި ނޭމާ ވެސް،" ރޮނާލްޑޯ ބުންޏެވެ.\nމި ފަސް ކުޅުންތެރިންގެ ތެރެއިން އެޑެގާޑް އަކީ ރެއާލް މެޑްރިޑަށް ކުރިމަގުގެ ރޮނާލްޑޯގެ ގޮތުގައި ގެންދިޔަ ކުޅުންތެރިއެކެވެ. ޗެލްސީގެ ފޯވަޑް އެޑެން ހަޒާޑަކީ ރެއާލް މެޑްރިޑުން ފާރަލަމުން އަންނަ ދުވެލިބާރު ކުޅުންތެރިއެކެވެ. ޔުނައިޓެޑުގެ ޑިޕާއ އަކީ ގޯލާ ރައްޓެހި ކުޅުންތެރިއެކެވެ. ޔުވެންޓަސްގެ ޕައުޕް ޕޮގްބާ އަކީ ޔޫރަޕުގެ ބޮޑެތި ކުލަބުން އެންމެ ބޮޑަށް މިހާރު ބޭނުންވާ މިޑްފީލްޑަރެވެ. ބާސެލނާގް ބްރެޒިލް ފޯވަޑް ނޭމާ އަކީ މިހާރު ވެސް ތަރިއެކެވެ.


Ithurah Faisaa Nagaa Masalaaga Haramain Ge Veringe Bayaan Naganee - vNews.mv\nއަހުމަދު ހަމީދު އާދަމް 16 July 2019, 13:22\nއަލްހަރަމައިން ހައްޖު އެންޑް އުމްރާ ގްރޫޕުން، މިއަހަރު ހައްޖަށް މީހުން ގެންދިއުމުގައި ސަރުކާރުން ހުއްދަދީފައިވާ އަދަދަށްވުރެ އިތުރަށް ފައިސާ ނަގަމުންދާކަމަށް ބުނާ މައްސަލައާއި ގުޅިގެން، އެ ޖަމާއަތުގެ ވެރިންގެ ބަޔާން ނަގަމުންދާކަމަށް ފުލުހުން ބުނެފިއެވެ.\nފުލުހުން ބުނީ އަލްހަރަމައިން ހައްޖު އެންޑް އުމްރާ ގްރޫޕްގެ މައްސަލަ ބަލަމުންދަނީ އެކަން އިސްލާމިކް މިނިސްޓްރީން ހުށައެޅުމާއި ގުޅިގެންނެވެ. އިސްލާމިކް މިނިސްޓްރީން އެ މައްސަލަ ފުލުހަށް ހުށައަޅާފައިވަނީ ހަރަމައިން ގުރޫޕުން ހައްޖުވެރިންގެ އަތުން އިތުރަށް ފައިސާ ނަގަމުންދާކަމަށް ބުނެ އާންމުން ހުށައެޅި މައްސަލައަކާއި ގުޅިގެންނެވެ.\nއެ ޖަމާއަތުގެ އޮފީހުގެ ތެރެއަށް ވަދެ، ބަޔަކު އެކަމުގެ ޝަކުވާކުރާ އަޑު އިވޭ ވީޑިއޯއެއް ދާދިފަހުން ބަޔަކު ވަނީ މީޑިއާގައި ހިއްސާކޮށްފައެވެ.\nއަލްހަރަމައިން ހައްޖު އެންޑް އުމްރާ ގްރޫޕުން މިއަހަރު މީހުން ހައްޖަށް ގެންދިއުމަށް ހުށައަޅާފައިވަނީ 69،965 ރުފިޔާއަށެވެ. ނަމަވެސް އެ ޖަމާއަތުން ގިނަ ބައެއްގެ އަތުން ގެންދަނީ 100،000 ރުފިޔާ ނަގަމުންދާކަމަށް އެ ޖަމާއަތަށް ފައިސާ ދެއްކި މީހުން ގެންދަނީ ބުނަމުންނެވެ.\nފުލުހުން ބުނީ އިސްލާމިކް މިނިސްޓްރީން ހުށައެޅި މައްސަލައާއި ގުޅިގެން ހަރަމައިން ގުރޫޕްގެ ވެރިން އެ މުއައްސަސާއަށް ހާޒިރުކޮށް ބަޔާން ނަގަމުންދާކަމަށެވެ. އަދި މައްސަލައާއި ގުޅިގެން އިތުރު މައުލޫމާތު ހާމަކުރެވެން ނެތްކަމަށެވެ.\nއިސްލާމިކް މިނިސްޓްރީން ހުއްދަަދޭ މިންވަރަށްވުރެ އިތުރަށް، ޖަމާއަތްތަކުން ފައިސާ ނަގާކަމުގެ ޝަކުވާއަކީ ކޮންމެ އަހަރަކުވެސް އާންމުން ކުރަމުންގެންދާ ޝަކުވާއެކެވެ. މިމައްސަލަ ބޮޑުވެ، އާންމުންގެ ކަންބޮޑުވުން އިންތިހާއަށް ދިޔަނަމަވެސް މި މައްސަލަތައް އިސްލާމިކް މިނިސްޓްރީއަށް ހައްލުކުރެވިފައެއްނުވެއެވެ.\nގިނަ މާކުސް ހޯދުމުގެ ބޭނުމުގައި ކުޑަ އަގެއް ހުށައަޅައިގެން، ހައްޖަށް ގެންދިއުމުގެ ފުރުސަތު ހޯދުމަށްފަހު ޖަމާއަތްތަކުން ގެންދަނީ އާންމުންގެ އަތުން ބޮޑެތި އަދަދުތަކުން ފައިސާ ނަގަމުންނެވެ. މިގޮތަށް އިތުރަށް ނަގާ ފައިސާ ދެއްކިކަމުގެ ލިޔުމެއް ދިނުމަށްވެސް އެ ޖަމާއަތްތަކުން ދަނީ ދެކޮޅު ހަދަމުންނެވެ.\nބައެއް ޖަމާއަތްތަކުން މިއަހަރުވެސް މިނިސްޓްރީން ހުއްދަދިން އަދަދަށްވުރެ އިތުރަށް 30،000 ރުފިޔާ ނަގަމުންދާއިރު، ބައެއް ޖަމާއަތްތަކުން 10،000 ރުފިޔާއާއި 20،000 ރުފިޔާގެ އަދަދެއްވެސް ދަނީ ނަގަމުންނެވެ.\nމި އަހަރުގެ ހައްޖުގެ އަޅުކަމަށް ރާއްޖެއިން މީހުން ގެންދިއުމަށް ޝައުގުވެރިވާ ކުންފުނިތަކަށް ޕްރޮޕޯސަލް ހުށަހަޅަން ފުރުސަތު ހުޅުވާލުމުން 18 ކުންފުންޏަކުން އެކަމަށް ކުރިމަތިލި އެވެ. އެކަމަކު ކުންފުނިތައް އިވެލުއޭޓް ކުރުމަށްފަހު ހުއްދަ ދޫކުރީ ފަސް ކުންފުންޏަކަށެވެ. އެހެންކަމުން ހައްޖު ކޯޕަރޭޝަން ހިމެނޭގަޮތަށް މިއަހަރު ހައްޖަށް މީހުން ގެންދިއުމަށް ހުއްދަ ދޫކޮށްފައިވަނީ6ގުރޫޕަކަށެވެ.\nހައްޖު ކޯޕަރޭޝަންގެ އިތުރުން މިއަހަރު ހައްޖަށް މީހުން ގެންދިއުމަށް ހުއްދަ ދޫކޮށްފައިވާ ކުންފުނިތަކަަކީ ތަޒްކިއާ ޕްރައިވެޓް ލިމިޓެޑް، ޒައީމާ ހައްޖު އެންޑް އުމްރާ ގްރޫޕް،\nމިނާ ހައްޖު އެންޑް އުމްރާ ޕްރައިވެޓް ލިމިޓެޑް، އެކްރޯ ޕްރައިވެޓް ލިމިޓެޑް އަދި އަލްހަރަމައިން ހައްޖު އެންޑް އުމްރާ ގްރޫޕެވެ.


ޑެޕިއުޓީ މޭޔަރގެ އިންތިޚާބަށް އެންމެ ވޯޓު ކަރުދާހެއް ދޫކުރަން...\nމާލެ ސިޓީގެ ޑެޕިއުޓީ މޭޔަރަކު ހޮވުން\nކޮންމެ މެމްބަރަކު ވެސް ވޯޓު ލާން ޖެހޭނީ އެމީހަކު އަމިއްލައަށް\nޑެޕިއުޓީ މޭޔަރ ސިއްރު ވޯޓަކުން ހޮވަން ވަނީ ފާސްވެފައި\nއެމްޑީޕީގެ މައިގަނޑު ފޯކަސް އޮތީ ޑެޕިއުޓީ މޭޔަރ އައްޔަންކުރުމުގެ ކަންކަމަށް\n9 ޖޫން 2021 | ބުދަ 10:33\nމާލެ ސިޓީގެ ޑެޕިއުޓީ މޭޔަރ އައްޔަންކުރުމަށް ނަގާ ވޯޓުގައި ކޮންމެ މެމްބަރަކަށް ވެސް އެއް ވޯޓު ކަރުދާސް ދޫކުރަން ކައުންސިލުން ފާހެއް ނުވިއެވެ.\nކައުންސިލް ބައްދަލުވުމަށް ހުށަހެޅި އިސްލާހުތަކާއި، ފާސްވިކަންކަން އަދި ފާސްނުވާ ކަންކަން ވެސް ވަނީ އާންމުކޮށްފައެވެ. އެމް.ޑީ.ޕީގެ މައިގަނޑު ފޯކަސް އޮތީ ޑެޕިއުޓީ މޭޔަރ އައްޔަންކުރުމުގެ ކަންކަމަށެވެ. އެގޮތުން ޑެޕިއުޓީ މޭޔަރގެ މަގާމާ ގުޅިގެން، އެމްޑީޕީން ހުށަހެޅި ގިނަ އިސްލާހުތައް ވަނީ ފާސްވެފައެވެ. އެމްޑީޕީން ބުނީ އެ ޕާޓީން ހުށަހެޅި ކަންތައްތަކަކީ ވޯޓުގެ ސިއްރުކަން ޔަގީންކޮށް، ވޯޓު ގަތުމުގެ ފުރުސަތު ކުޑަކުރުމަށް ހުށަހެޅި ކަންތައްތަކެއް ކަމަށެވެ.\nއެ ޕާޓީން ވަނީ ޑެޕިއުޓީ މޭޔަރ އައްޔަންކުރުމަށް ވޯޓު ކަރުދާސް ޗާޕުކޮށް ސިއްރު ވޯޓެއް ނެގުމަށް ހުށަހަޅާފައެވެ. އެގޮތުން އެ މަގާމަށް ކުރިމަތިލުމަށް ހުޅުވާލުމުން އެކަމަށް އެދޭ ފަރާތްތައް ނަން ހުށަހަޅާ ނިމުމުން ހުރިހާ ނަމެއް ހިމެނޭ ގޮތުން ވޯޓު ކަރުދާހެއް ޗާޕުކުރަން ވަނީ ފާސްވެފައެވެ.\nއެ ޕާޓީން ހުށަހެޅި އިސްލާހުތަކުގެ ތެރެއިން ޑެޕިއުޓީ މޭޔަރ ކަމަށް ކައުންސިލަރަކު ހޮވާނީ އެކަމަށް ބާއްވާ ކައުންސިލްގެ ރަސްމީ ޖަލްސާގައި ސިއްރު ވޯޓަކުން ކަމަށް ހުށަހެޅި ހުށަހެޅުން ވެސް ފާސްވެފައިވެއެވެ. ވޯޓު ލުމަށް ވޯޓު ކަރުދާސް ހަދައި ކޮންމެ ކައުންސިލަރަކު ވެސް ވޯޓު ލުމަށް ކަރުދާހުގައި ލިސްޓުކޮށްފައިވާ ނަންތަކުގެ ތެރެއިން އެމީހަކަށް ފެންނަ ނަމާ ދިމާވާ ގޮޅީގައި ރަނގަޅު ފާހަގަ ޖަހަން ޖެހޭގޮތަށް ކަނޑައަޅާފައިވާއިރު، ކޮންމެ މެމްބަރަކު ވެސް ވޯޓު ލާން ޖެހޭނީ އެމީހަކު އަމިއްލަޔަށް ކަމަށް ވެސް ވަނީ ކަނޑައަޅާފައެވެ.\nއެކަމަކު އެ ޕާޓީން ހުށަހަޅާފައިވާ އިސްލާހުތަކުގެ ތެރެއިން ޑެޕިއުޓީ މޭޔަރ އިންތިޚާބުކުރުމަށް ނަގާ ވޯޓުގައި ކޮންމެ ކައުންސިލަރަކަށް ވެސް އެއް ވޯޓު ކަރުދާސް ދިނުމަށް ހުށަހެޅި ހުށަހެޅުން ވަނީ ބާތިލްވެފައެވެ.\nމީގެ އިތުރަށް ވޯޓު ކަރުދާހުގައި ފާހަގަ ޖަހަން ޖެހޭނީ އެކަމަށް ހާއްސަކުރެވިފައިވާ ގަލަމުން ކަމަށާއި، އާންމު އިންތިޚާބީ އުސޫލުތަކުގައި ވެސް ވާގޮތަށް އެ އިންތިހާޚާބުގައި ވެސް ކެމެރާ ނުވަތަ ފޯނަކުން ވެސް ފޮޓޯ ނަގައި މަންޒަރާއި އަޑު ރިކޯޑުކުރުން މަނާކުރުމަށް ވެސް ކަނޑައަޅާފައިވެއެވެ.\nމިދިޔަ އޭޕްރިލް މަހުގެ 10 ވަނަ ދުވަހު ބޭއްވި ކައުންސިލް އިންތިޚާބަށް ފަހު ކައުންސިލަރުން އިންތިޚާބުކޮށްފައިވާއިރު، އެހެން އަހަރުތަކާ ޚިލާފަށް މި ފަހަރު މޭޔަރ ކަނޑައަޅާފައިވަނީ އާންމު ރައްޔިތުންގެ ވޯޓަކުންނެވެ. މިފަހަރު ކައުންސިލަރުންނަށް އޮތީ ޑެޕިއުޓީ މޭޔަރަކު ހޮވުމެވެ. ކައުންސިލްތައް އުފެދުނީއްސުރެއް އެމްޑީޕީ ނޫން ޕާޓީއެއްގެ ބޭފުޅަކަށް މާލެ ސިޓީގެ މޭޔަރުކަން ލިބުނު މިއީ ފުރަތަމަ ފަހަރެވެ. އެގޮތުން މޭޔަރުގެ މާގާމަށް އިންތިހާބުވެފައިވަނީ ޑރ. މުހައްމަދު މުއިއްޒެވެ. މާލެ ސިޓީގެ 19 ކައުންސިލް މެމްބަރުންގެ ތެރޭގައި މެޖޯރިޓީ އޮތީ ވެސް ޕީޕިއެމް އަށެވެ. އެހެންވެ ޑެޕިއުޓީ މޭޔަރ ކަމަށް އޮންނަ ވާދަވެރިކަން ބޮޑުވާނެ ކަމަށް ބެލެވެއެވެ.\nއެމްޑީޕީ މާލެ ސިޓީ ކައުންސިލް


Magumatheege gina adhabuthah faidhashugai!\nމަގުމަތީގެ ގިނަ އަދަބުތައް ފައިދަށުގައި!\nމާލޭގެ މަގެއްގައި ދެ މީހަކު ވާހަކަ ދައްކާލަން ސައިކަލްގައި ހުރަަހަށް މަޑުކޮށްލުމުން މަގު ބެދިފައި -- ފޮޓޯ: އަވަސް\nމަގުމަތީގެ އަދަބުތައް ކަމަށް ގިނަ މީހުންނަށް ދަންނަނީ ގާނޫނުގެ ދަށުން ހަދާފައިވާ ގަވައިދުތަކެވެ. އެއީ މަގު ހިނގާ މީހުން ކަފިހިހުރަސް ބޭނުން ކުރުމާއި، މަގުމަތީގައި ޖަހާފައި ހުންނަ ބޯޑްތަކައް ސަމާލުވުމެވެ. އެކަމަމު އޭގެ އިތުރުން ވަރަށް ގިނަ ކަންކަމަށް ސަމާލުވާން ޖެހެ އެވެ.\nދުވާށާއި ކަސްރަތައް ނުކުމެ އުޅޭ ފަރާތްތަކަށް ބަލާލަމާ ހެއްވެ؟ މިހާރު ގިނަ މީހުންނަކީ ގަވާއިދުން މޫދު ކަސްރަތައް، ހިގަން، ނޫނީ ދުވަން ގޮސް އުޅޭ މީހުންނެވެ. ނަމަވެސް މަގުމަތިން ދިމާވާ ކަމެއްގެ ސަބަބުން ނޫނީ ފެންނަ މަންޒަރަކުން އިތުރަށް ކަސްރަތު ކުރަން ދާން ބިރުގަނެ ޖެހިލުން ވެއެވެ. އެއީ މީހެއްގެ ފަރާތުން ހާއްސަކޮށް މަގުމަތިން ދެކެން ބޭނުންނުވާ އަމަލެއް ތަކުރާރުކޮށް ފެންނާތީ އެވެ.\nމަގު މަތީން، ކަންމަތިން ނޫނީ އަނދިރި ހިސާބަކުން ލަދު ގަންނަ ފަދަ ހުތުރު މަންޒަރުތައް ފެންނަނަމަ އާންމުކޮށް ކަސްރަތަށް އެކަނި ނުކުންނަ މީހަކު ދެވަނަ ފަހަރަށް އެކަން ކުރާކަށް ނުދާނެ އެވެ. ކަސްރަތަށް ނުކުންނަން އުޒުރުވެރި ވާނެ އެވެ.\nނަމާދު ގަޑި ތަކުގަ މިސްކިތްތައް ކައިރީ ދުއްވާ އެއްގަމު އުޅަނދުތަކަށް ބަލާށެވެ. ބަންގީގެ އަޑު އިވޭ އިރުވެސް މިސްކިތް ކައިރީ ބަރުގޮނު އަޅާ އަޑު ބަންގީގެ އަޑަށް ވުރެ ބާރެވެ. އިސްލާމީ ގައުމެއްގަ މިގޮތަށް ކަންތައް ހުރުން ބަލައެއް ނުގަނެވެ އެވެ.\nމީ ހަމައެކަނި އާންމު ރައްޔިތުންގެ ފަރާތުން ފެންނަ ކަމެއް ނޫނެވެ. ސަރުކާރުގެ މަތީ މަމުތަކުގަ ތިއްބަވާ އިސްބޭފުޅުންގެ ފަރާތުން ވެސް މިކަންތައް ފާހަގަވެ އެވެ. ރަސްމީ ކާރު ކޮޅުތަކުގަ ދާއިރު މިސްކިތެއް ކައިރިން މަޑުކުރަނީ މަގު ބްލޮކް ވުމުން ކަމަށްވިއަސް ބަންގީގެ އަޑު އިވޭ އިރު އިހުތިރާމް ނުކޮށް ބަރުގޮނު އަޅަ އެވެ. ބޭއަދަބީ އަމަލެއް ނަމަވެސް މީއީ ހަގީގަތެވެ. މިސާލު ދައްކަން ތިއްބެވި ވެރިންގެ ފަރާތުން މިކަލަ އަމަލުތައް ފެންނަ ނަމަ އާންމު ރައްޔިތުންގެ ފަރާތުން ރަނގަޅު ފެންނާނެކަމަށް އުންމީދު ކުރުން ރަނގަޅެއް ނޫނެވެ.\nމުސްކުޅިން މަގު ހިނގާނީ ޒުވާނުން ހިނގާ ބާރު ހިނގުމުގައެއް ނޫނެވެ. އެކަމަކު ގިނަ ޒުވާނުން މަގުމަތީގައި އުޅޭ އިރު މުސްކުޅިންނަށް ކަމޭ ހިތުމެއް ނޯވެ އެވެ. މުސްކުޅިން މަގު ހުރަސް ކުރާއިރު ކެއްތެރިވާންވާނެ އެވެ. ބަލި ހާލުގައި ގެއަކުން ކާރަށް އަރަން ދާ މުސްކުޅިއަކަށް ފުރާވަރުގެ ކުދިންހެން އަވަސް ފިޔަވަޅު ނޭޅޭނެކަން އެނގެން ވާނެ އެވެ.


Ronaldo Ge Mahssala America Ge Fuluhun Balany - Vaguthu\nރޮނާލްޑޯގެ މައްސަލަ އެމެރިކާގެ ފުލުހުން އަލުން ބަލަނީ\n2009 ވަނަ އަހަރުގެ ތެރޭގައި އެމެރިކާގެ އަންހެނަކު ރޭޕްކުރި ކަމަށް ބުނެ ޔުވެންޓަސް އަށް ކުޅެމުން އަންނަ ޕޯޗުގަލްގެ ތަރި ކްރިސްޓިއާނޯ ރޮނާލްޑޯގެ މައްޗަށް ކުރެވިފައިވާ ތުހުމަތާ ގުޅޭ މައްސަލަ އަލުން ބެލުމަށް އެމެރިކާގެ ލަސް ވޭގަސްގެ ފުލުހުންގެ އިދާރާ އިން ނިންމައިފިއެވެ.\nމި ތުހުމަތު ރޮނާލްޑޯގެ މައްޗަށް ކޮށްފައިވަނީ އުމުރުން 34 އަހަރުގެ ކެތްރީން މަޔޯގާ ނަމަކަށް ކިޔާ އަންހެނެކެވެ. ޖަރުމަނުގެ މެގަޒިން އަކަށް މަޔޯގާ ދީފައިވާ އިންޓަވިއުއެއްގައި ބުނެފައިވާ ގޮތުން ރޮނާލްޑޯ އޭނާ ރޭޕްކޮށްފައިވަނީ އެމެރިކާގެ ލަސް ވޭގަސްގެ ހޮޓަލެއްގެ ތެރެއިންނެވެ. މި ހާދިސާ ހިނގިތާ މާގިނަ އިރުތަކެއް ނުވަނީސް މި މައްސަލަ ލަސް ވޭގަސްގެ ފުލުހުންނަށް ހުށަހެޅި ކަމަށް މަޔޯގާ ބުނެފައިވެއެވެ.\nލަސް ވޭގަސްގެ ފުލުހުންގެ އިދާރާ އިން އިއްޔެ ނެރުނު ބަޔާނެއްގައި ބުނީ 2009 ވަނަ އަހަރުގެ ޖޫން މަހުގެ 13 ވަނަ ދުވަހުގެ ވަގުތެއްގައި ޖިންސީ އަނިޔާއެއްގެ މައްސަލަ ރިޕޯޓުކޮށްފައިވާ ކަމަށާއި އޭރު އެ މައްސަލަ ހުށަހެޅި ފަރާތުން އެކަން ހިނގީ ކޮން ތަނެއްގައިކަން އަދި އެކަމުގައި ޝާމިލުވަނީ ކޮން ފަރާތެއްކަން ވެސް ހާމަކޮށްފައިނުވާ ކަމަށެވެ.\nނަމަވެސް ޖިންސީ އަނިޔާ ލިބުނު ކަމަށް ބުނާ ފަރާތުން ފޯރުކޮށްދިން އިތުރު މައުލޫމާތުތަކާ އެކީ މި މައްސަލަ އަލުން ބެލުމުގެ މަސައްކަތް މިހާރު ފަށާފައިވާ ކަމަށް އެ ބަޔާނުގައި ބުނެފައިވެއެވެ. އަދި މިއީ ތަހުގީގު ކުރަމުންދާ މައްސަލައަކަށް ވާތީ މި މައްސަލައާ ގުޅޭ އިތުރު މައުލޫމާތެއް މިވަގުތަށް ހިއްސާކުރެވެން ނެތް ކަމަށްވެސް ބަޔާނުގައި ބުނެފައިވެއެވެ.\nރޭޕްގެ ތުހުމަތު ރޮނާލްޑޯ އަށް ކުރެވިފައިވާއިރު އޭނާ ބުނީ އެ މެގަޒިންގައި އާއްމުކޮށްފައިވާ ވާހަކަތަކަކީ ކަނޑައެޅިގެން ދޮގު ވާހަކަތަކެއް ކަމަށާއި މިއީ އޭނާގެ ނަން ބޭނުންކޮށްގެން މަޝްހޫރުވާން ބައެއް ފަރާތްތަކުން ކުރާ ކަމެއް ކަމަށެވެ.\n"އެމީހުން ބޭނުންވަނީ އަހަރެންގެ ނަން ޕްރޮމޯޓް ކުރަން. އެއީ ނޯމަލް ކަމެއް" ރޮނާލްޑޯ ބުންޏެވެ.\nމި ވާހަކަތައް ރޮނާލްޑޯ ދޮގުކޮށްފައިވާއިރު އޭނާގެ ގާނޫނީ ވަކީލު ކްރިސްޓިއަން ސަންޗޭޒް ވަނީ މި ހަބަރު އާއްމުކުރި ޖަރުމަނުގެ މެގަޒިންއާ ދެކޮޅަށް ދައުވާ ކުރާނެ ކަމަށް ވިދާޅުވެފައެވެ. އަދި މިކަމުގެ ސަބަބުން ލިބުނު ގެއްލުމުގެ ބަދަލު ހޯދުމަށް މަސައްކަތް ފެށުމަށް ރޮނާލްޑޯ އަންގާފައިވާ ކަމަށްވެސް ސަންޗޭޒް ވިދާޅުވިއެވެ.\nރޮނާލްޑޯގެ ލަނޑަކާއެކު ޕޯޗުގަލުން އިސްރާއީލް ބަލިކޮށްފި\nއޮކްޓޯބަރ 2, 2018 10:08\nމިސޮރުގެ ޤާނޫނީ އަތް ހާދަ ދިގެވެ.\nއޮކްޓޯބަރ 3, 2018 19:26\nކޮންކަމެއްމީދެން ރޮނާލްޑޯ ބޮލުގަ ކޮންމެ ވެސް ތުހުމަތް އަޅުވަ އަޅުވަ އަބަދު..


MMPRC corruption gai BML ge 38 muvazzafun baiverivey: ACC\nއެމްއެމްޕީއާރްސީ ކޮރަޕްޝަނުގައި ބީއެމްއެލްގެ 38 މުވައްޒަފަކު ބައިވެރިވޭ: އޭސީސީ\nއޭސީސީގެ މެންބަރުން މާލިއްޔަތު ކޮމިޓީގައި --\nމިދިޔަ ސަރުކާރުގެ ތެރޭގައި ހިނގައިދިޔަ އެމްއެމްޕީއާރްސީގެ ބޮޑު ކޮރަޕްޝަންގައި ބޭންކް އޮފް މޯލްޑިވްސް (ބީއެމްއެލް)ގެ 38 މުވައްޒަފަކު ބައިވެރިވާ ކަމަށް އެންޓި ކޮރަޕްޝަން ކޮމިޝަން (އޭސީސީ)އިން މިއަދު ބުނެފި އެވެ.\nއެމްއެމްޕީއާރްސީގެ ކޮރަޕްޝަނާ ގުޅިގެން ހެދި ހާއްސަ އޮޑިޓް ރިޕޯޓާ ގުޅޭ ގޮތުން ސުވާލުކުރުމަށް މިއަދު އޭސީސީގެ މެންބަރުން ވަނީ މާލިއްޔަތު ކޮމެޓީއަށް ހާޒިރުކޮށްފަ އެވެ.\nއެ ކޮމެޓީގައި އަމާޒުވި ސުވާލުތަކަށް ޖަވާބު ދެއްވަމުން ކޮމިޝަންގެ ރައީސް މުއައްވިޒު ރަޝީދު ވިދާޅުވީ އެމްއެމްޕީއާރްސީގެ ޗެކުތައް އެސްއޯއެފްގެ އެކައުންތަކަށް ޖަމާކޮށްފައިވަނީ ބީއެމްއެލްގެ މުވައްޒަފުންގެ ވަރަށް ބޮޑު ބައިވެރިވުމެއް އޮވެގެން ކަމަށެވެ. އެކަމުގައި ބޭންކްގެ އެންމެ ދަށް ފަންތީގެ މުވައްޒަފުންނުން ފެށިގެން މެނޭޖުމެންޓާއި ބޯޑް މެންބަރުން ވެސް ޝާމިލުވާ ކަމަށް މުއައްވިޒު ވިދާލުވި އެވެ.\nއެ 38 މުވައްޒަފުންނާ މިކަމުގައި ސުވާލުކޮށް ބަޔާން ނަގަމުންދާ ކަމަށް ވެސް އޭސީސީގެ ރައީސް މިއަދު ކޮމެޓީގައި ވިދާޅުވި އެވެ.\nއޭނާ ވިދާޅުވި ގޮތުގައި ބީއެމްއެލްއިން އެމްއެމްޕީއާރްސީގެ ޗެކްތަކެއް އެސްއޯއެފްއަށް ޖަމާކުރަމުންދާކަން އެމްއެމްއޭގެ ސަމާލު ކަމަށް ގެނައި ކަމަށެވެ. ނަމަވެސް އެކަން ކޮށްފައިވަނީ ޗެކްތައް ޖަމާކޮށް ދިނުމަށްފަހު ކަމަށެވެ. އަދި އެސްއޯއެފްގެ އެކައުންޓަށް ބީއެމްއެލްއިން ޗެކްތައް ޖަމާކޮށްފައިވަނީ އެންޑޯސްމަންޓް ފުރިހަމަ ނުވަނީސް ކަމަަށް ވެސް މުއައްވިޒު ވިދާޅުވި އެވެ.\nނަމަވެސް އެކަން ބީއެމްއެލްއިން މީގެކުރިން ދޮގުކުރި އެވެ. އެ ބޭންކް ބުނަނީ ޗެކްތައް ޖަމާކުރީ އެންޑޯސްކޮށްފައި ހުރުމުން ކަމަށެވެ.\nއެމްއެމްއޭއިން މިހާރު މި މައްސަލަ ތަހުގީގު ކުރުމަށްފަހު ޕީޖީއަށް ފޮނުވާފައިވާކަން ވެސް މުއައްވިޒު ފާހަގަކުރެއްވި އެވެ. އަދި މިކަމުގައި ހިމެނޭ މަނީލޯންޑަރިންގެ ބައި ފުލުހުން ތަހުގީގު ކުރަމުންދާ ކަމަށް ވެސް ވިދާޅުވި އެވެ.\nއެމްއެމްޕީއާރްސީގެ ކޮރަޕްޝަންގެ މައްސަލާގައި ބީއެމްއެލްއަށް ވެސް ބޮޑު ފާޑުކިޔުމެއް އަމާޒުވިއިރު އެ މައްސަލާގައި ކުރީގެ ސަރުކާރުގެ އިސްވެރިންނަށް ވަރަށް ބޮޑަށް ތުހުމަތު ކުރެވެ އެވެ. އެގޮތުން ކުރީގެ ނައިބު ރައީސް އަހުމަދު އަދީބާއި އެމްއެމްޕީއާރްސީގެ އޭރުގެ އެމްޑީ އަބްދުﷲ ޒިޔަތަށް ދައުވާކޮށް، ކުށް ވެސް ސާބިތުވި އެވެ.\nސަރުކާރު ބަދަލުވި ފަހުން ރައީސް އަބްދުﷲ ޔާމީންގެ މައްޗަށް ވެސް ވަނީ މަނީ ލޯންޑްރިންގެ ދައުވާ އުފުލާފަ އެވެ. ނަމަވެސް އެ މައްސަލާގެ ޝަރީއަތް ކުރިއަށް ނުދެ އެވެ.\nބޭންކް އޮފް މޯލްޑިވްސް ރައްޔިތުންގެ މަޖިލިސް އޭސީސީ + އެމްއެމްޕީއާރުސީ އޮޑިޓު ރިޕޯޓް\nޖަވާބުދާރީވާނެ ފުރުސަތަކަށް އާތިފު އެދެފި\n"ހިޔާނާތުގެ މައްސަލަ ދިގުލާތީ މާލީ ނިޒާމަށް އަސަރުކުރޭ"\nބީއެމްއެލް އިން އެދުނު އަމުރެއް ނުދިން\n"ނޮޓް ނެގޯޝިއަބްލް" ހަ ޗެކެއް ބީއެމްއެލްއިން ޖަމާކޮށްދިން


ކުރީގެ ޔޫތު ސެންޓަރ މިހާރުގެ ހިންމަފުށީ އިޖްތިމާޢީ މަރުކަޒު އާއި ފުޓްސަލް ދަނޑު ފޮޅާ ސާފުކޮށް ބެލެހެއްޓުމަށާއި އިދާރީ ހިންގުމުގެ ކަންތައްތައް ބެލެހެއްޓުމަށް ތިރީގައި މިދަންނަވާ2މަޤާމަށް ކޮންޓްރެކްޓް އުޞޫލުން 1 އަހަރު ދުވަހުގެ މުއްދަތަށް މުއައްޒަފުން ބޭނުންވެއްޖެ.\nވަޒީފާ އަދާކުރަންޖެހޭ ތަން: ހިންމަފުށި އިޖުތިމާޢީ މަރުކަޒު\nމުސާރަ: -/5065 ރުފިޔާ (މުސާރައާއި އެލަވަންސް އާއިއެކު)\nމުއްދަތު: 1 އަހަރު\nމަސައްކަތް ކުރަންޖެހޭ ވަގުތު: ދުވާލަކު7ގަޑިއިރު ( ހެނދުނު 8:00 ން 14:00 އަށް ) މީގެ އިތުރުންވެސް ޝެޑިއުލް ކުރެވޭ ގަޑިތަކެއްގައި މަސައްކަތްކުރުން.\nއިތުރު އިނާޔަތްތައް :\nރަމަޟާންމަހުގެ މުނާސަބަތުގައިދޭ އެލަވަންސް ފައިސާ ލިބޭނެއެވެ.\nމަޤާމް ޝަރުތުތައް :\nއެޑްމިނިސްޓްރޭޝަން/މެނޭޖްމަންޓް ދާއިރާއަކުން ދިވެހިރާއްޖޭގެ ޤައުމީސަނަދުތަކުގެ އޮނިގަނޑުގެ ލެވެލް3ގެ ސަނަދެއް ޙާޞިލް ކޮށްފައިވުމާއެކު އެޑްމިނިސްޓްރޭޝަން / މެނޭޖްމަންޓް ދާއިރާއެއްގައި2އަހަރު ދުވަހުގެ މަސައްކަތު ތަޖްރިބާ ލިބިފައިވުން،\nސާނަވީއިމްތިޙާނަކުން2މާއްދާއިން ދަށްވެގެން ''ޑީ'' ގްރޭޑް ލިބިފައިވުމާއެކު، ސެކަންޑަރީ ސްކޫލްސެޓްފިކެޓް އިމްތިޙާންގައި ''ދިވެހި'' މި މާއްދާއިން ދަށްވެގެން ''ސީ'' ގްރޭޑް ލިބިފައިވުން.\n1- އޮފީސް ހުޅުވުމާއި ލެއްޕުން.\n2- ހިންމަފުށީ އިޖުތިމާޢީ މަރުކަޒުގެ އިދާރީ އެންމެހާ މަސައްކަތްކުރުން.\n3- އިޖުތިމާޢީ މަރުކަޒުގެ އެހެނިހެން މުވައްޒަފުންގެ ޙާޟިރީތައް ބެލެހެއްޓުން.\n4- އިދާރީގޮތުން ހަދަންޖެހޭ ރިޕޯޓްތައް ހެދުމާއި ފޮނުވަންޖެހޭ ފަރާތްތަކަށް މުއްދަތަށް ފޮނުވުން.\n5- މީގެ އިތުރުން ވެސް ކައުންސިލުން ކަނޑައަޅާ އިޖުތިމާޢީ މަރުކަޒުގެ އިދާރީ އަދި އެހެނިހެން މަސައްކަތްތައް ކުރުން.\nމުސާރަ: -/5000 ރުފިޔާ (މުސާރައާއި އެލަވަންސް އާއިއެކު)\nއަސާސާ ތަޢުލީމުގެ ފެންވަރަށް ލިޔަން ކިޔަން އެގުން.\nވަޒީފާގެ މަސްއޫލިއްޔަތު އަދާކުރެވޭވަރުގެ ސިއްޙަތު ރަގަޅު މީހަކު ކަމުގައިވުން.\nޢުމުރުން 18 އަހަރާ 55 އަހަރާ ދެމެދުގެ މީހެއްކަމުގައިވުން.\n1- ކޮންމެ ދުވަހަކު މަރުކަޒުގެ ގޯތިތެރެއާއި ވަށާމަގު އެތެރެއާއި އޮފީސްތެރެ އަދި ހޯލްގެބައިތައް ކުނިކަހާ ސާފުކުރުން.\n2- ހަފްތާއަކު 1 ފަހަރު ފުޓްސަލް ދަނޑުގެ ވިނަނޮޅާ ކުނިކަހާ ސާފުކުރުން.\n3- ކޮންމެ ދުވަހަކު ޑަސްބިންތައް އުކާލުން.\n4- ކޮންމެ ދުވަހަކު ފާޚާނާތައް ސާފުކުރުން.\n5- މީގެ އިތުރުންވެސް ކައުންސިލުން އަންގާ މަސައްކަތްތަކާއި، ވެރިން އަންގަވާ ރަސްމީ މަސައްކަތްތައް ކުރުން.\n6- ވަޒީފާއަށް އެންމެ ގާބިލް ފަރާތެއް ހޮވުމަށް ބެލޭނެ ކަންތައްތައް:\n(ހ) ތަޢުލީމާއި ތަމްރީން\n(ށ) މަސައްކަތުގެ ތަޖުރިބާ\n(ނ) މަސައްކަތުގެ ހުނަރާއި ފެންވަރާއި ޤާބިލުކަމާއި ސިފަތައް\nފުރިހަމަ ކޮށްފައިވާ އެޕްލިކޭޝަން ފޯމް (އެޕްލިކޭޝަން ފޯމް ލިބެން ހުންނާނީ ހިންމަފުށީ ކައުންސިލްއިދާރާއިން )\nވަޒީފާއަށް އެދޭ ފަރާތަށް ލިބިފައިވާ ތަޢުލީމާއި ތަމްރީން ދެނެގަތުމަށް ބޭނުންވާ ލިޔުންތައް.\nވަޒީފާއަށް އެދޭ ފަރާތުގެ ކާކުކަން އަންގައިދޭ ކާޑުގެ ދެފުށް ފެންނާނޭ ލިޔެފައިވާ ލިޔުންތައް ކިޔަން އެނގޭ ފަދަ ކޮޕީ.\nވަޒީފާއަށް ކުރިމަތިލާފަރާތުގެ ވަނަވަރު (ގުޅޭނެ ނަންބަރާ އެކު)\n(ހ) މިމަޤާމަށް ކުރިމަތިލާ ފަރާތްތަކުގެ މެދުގައި ބާއްވާ އިންޓަވިއުކުރުން އޮންނާނީ ކ. ހިންމަފުށި ކައުންސިލް އިދާރާ ގައެވެ.\n(ށ) އިންޓަވިއު ކުރުން އޮންނާނެ ތާރީޚް އިޢުލާނުގެ މުއްދަތު ހަމަވާތާ7ދުވަހުގެ ތެރޭގައި އެންގޭނެއެވެ.\n(ހ) ހުށަހަޅަންޖެހޭ ލިއުންތައް ފުރިހަމަ ކުރެއްވުމަށްފަހު 15 އޮކްޓޯބަރ 2019 ވާ ބުދަ ދުވަހުގެ މެންދުރު ފަހު 14:00 ގެ ކުރިން ހިންމަފުށީ ކައުންސިލް އިދާރާ އަށެވެ.\nނޯޓް: މިވަޒީފާއަކީ ސިވިލް ސާރވިސްގެ ވަޒީފާއެއް ނޫނެވެ.\nސުންގަޑި: 15 އޮކްޓޫބަރު 2018 1400


"އަމީރާ... އަހަރެން... އަހަރެން އެބަ ވަންނަން..." ސަމިއާނާގެ ކޮޓަރީގެ ދޮރުކައިރީ ހުރެ ރައުލް ބުންޏެވެ. އަދި ދޮރުފަތް ހުޅުވާލިއެވެ.\nސަމިއާނާގެ ފަރާތުން އެއްވެސް ޖަވާބެއް ނައި ނަމަވެސް ރައުލް އެ ކޮޓަރިއަށް ވަނެވެ. އެއީ ބޮޑު ކޮޓަރިއެކެވެ. އެނދު ހުރި ދިމާ ވަކިކޮށްލާފައި ވަނީ ކޮޓަރީގެ ހުރަށް ދަމާލާފައި އޮތް ތުން ފަރުދާއަކުންނެވެ. އެނދުގައި އަރިމަތީގައި ދޮރުން ވަންނަ މީހުންނަށް ފުރަގަސް ފެންނާނޭހެން ސަމިއާނާ އިނެވެ. ކޮޓަރީގެ ދޮރު ލައްވާލުމަށްފަހު މަޑުމަޑުން ރައުލް ކުރިއަށް އައެވެ. ފަރުދާގެ ތެރެއިން ފެންނަން ހުރި ސަމިއާނާއަށް ބަލަން އިރުކޮޅަކު ރައުލް ހުއްޓެވެ.\n"އަނިޔާއެއްވީތަ؟" ރައުލް އަހާލިއެވެ. ދެން ވެސް ސަމިއާނާގެ ފަރާތުން ޖަވާބެއް ނައެވެ.\n"އަހަރެން... އަހަރެން ގަޞްދުގައި ކުރިކަމެއްނޫން، އެކަމަކު ރޭގައި އަމީރާގެ ޢަމަލުތައް ވެސް ހުރީ ހައްދުފަހަނަ އަޅާފައި، އަހަރެންނަށް ރުޅިއާދެވުނީ އެހެންވެ، އަމީރާގެ ކުށް ވެސް މިކަމުގައިވޭ، އިންސިއެއްގެ ސިފަ ޖެހިގެން ހުރިއިރު... އެ މީހުންގެ ހަށިގަނޑަކީ ކިހާ ބަލިކަށި އެއްޗެއްކަން ނޭނގޭތަ؟" ރައުލް ވާހަކަދެއްކިއެވެ. ސަމިއާނާއަށް އަނިޔާވެއްޖެނަމަ އެކަން އެހެން އެވީ ސަމިއާނާ އިންސިއެއްގެ ސޫރަ ޚިޔާރުކޮށްގެން ހުރުމުންކަން ރައުލްއަށް ޔަގީންވެއެވެ. އެހެންނޫނީ އެހާ ފަސޭހައިން އަނިޔާއެއް ނުވާނެއެވެ. އަނެއްކޮޅުން ރައުލްއަށް ވެސް ރޭގައި އޭނާ އައިސްފައި ހުރި ރުޅީގައި ބާރުގެ ބޭނުންކުރެވުނީ ކިހާވަރަކަށް ކަމެއް ނޭނގެއެވެ.\n"މި ޒަޚަމްތައް ފަސޭހަވެދާނެ" މަޑުމަޑުން ސަމިއާނާ ބުނެލިއެވެ. އެ އަޑު ބަދަލުވެފައި ހުރިވަރު ރައުލްއަށް ނަގައިގަނެވުނީ ދެނެވެ. ފުންނޭވައެއް ދޫކޮށްލައި ނިތްކުރީގައި ރައުލްގެ ކަނާއަތްތިލަ ހިންގާލިއެވެ. އަދި ދެ ޚިޔާލެއްގައި ހުރެ ކުރިއަށް ޖެހި ތުނިފަރުދާ އެއްފަރާތުން ހިއްލާލައި އެތެރެއަށް ވަނެވެ. އޭނާ އައިސް މަޑުކޮށްލީ ސަމިއާނާގެ މޫނު ފެންނަ ހިސާބު ކުރިމަތީގައެވެ.\n"އަދިވެސް ތި ސިފައިގަތަ؟... އަހަރެން ދައްކާ ވާހަކައާ މެދު ކުޑަކޮށް ވެސް އަމީރާ ވިސްނާނުލަން ދޯ" ދެބުމަ ކައިރިކޮށްލެވުމާއެކު ރައުލް ބުނެލިއެވެ. ސަމިއާނާ އިނީ އޭނާ އިހު ޚިޔާރުކުރި އިންސީގެ ސިފައިގައެވެ. ދެ ލޯ ހުރީ ރޮއިރޮއެ ރަތްވެފައެވެ. މޫނުގައި މަޑު ރަތްކަމެއް ހުރިއިރު ކޯތާފަތުގައި ހުރި ތެތްކަން ފެނި އަދިވެސް ސަމިއާނާ ރޮނީކަން ރައުލް ދެނެގަތެވެ.\n"ތަދުވަނީތަ؟" ރައުލް އަހާލިއެވެ. އެއާއެކު ސަމިއާނާ ބޯޖަހާލިއެވެ.\n"އަހަރެންގެ ހަށިގަނޑުގެ ޒަޚަމްތަކުގައެއްނޫން ވޭން އަޅަނީ" ސަމިއާނާގެ ކުރެހިފައިވާ އަޑުން ބުނެލިއެވެ.\n"އަހަރެން އަމީރާއަށް އޮޅުވާލާކަށް ބޭނުމެއްނޫން، ހަތް ދުވަސްވަންދެން އަހަރެން ކެތްކުރާނަންކަމަށް އަމިއްލަ ނަފްސަށް ވަޢުދުވިން، އަދި އެއަށްފަހު އަމީރާގެ ތި ދަޢުވަތު ޤަބޫލުނުކުރެވޭނޭކަން ބުނަން ހުރީ... އަހަރެންނަށް އަމީރާގެ ހިތުގައި ހިނގާ އިޙްސާސްތަކާމެދު ވިސްނާނުލެވުނީ، އަހަރެން ވިސްނީ ހަމައެކަނި އަހަރެންގެ ހާލާމެދު، މި ހުރިހާކަމަކުން ސަލާމަތްވެވެން އޮތް ގޮތަކާމެދު... އަމީރާ!... އަހަރެން... އަހަރެންނަކަށް ނެތް އަމީރާއާ ކައިވެނިކުރެވޭކަށް، މީގެ ދުވަސްކޮޅެއްކުރީންނަމަ އަހަރެން ބައްޕައަށް ޓަކައި ވިޔަސް މި ކައިވެންޏަށް އެއްބަސްވާނަން، އަމީރާއާއެކު ވަގުތު ހޭދަކޮށް އަމީރާގެ ގޮތް ދެނެގަންނަން ވެސް މަސައްކަތްކުރީމުސް، އެކަމަކު މިހާރު އެހެންކަންތައް ކުރެވެން ނެތީ، އަހަރެން އަމީރާއާމެދު ޝައުގުވެރިނުވަނީ އަމީރާގެ އުނިކަމެއް ހުރެގެންނެއްނޫން، އަދި އަހަރެން އަންހެނުންނަށް ޝައުގުވެރިނުވާތީއެއް ވެސް ނޫން، މުއްސަނދި ދިރިއުޅުމަކުން ބާރުގަދަ ކާފައެއްގެ ހިމާޔަތުގައި ހުރެ ލޯބިން ހަލާކުވެފައި ހުރި އަންހެންކުއްޖަކަށްވުރެ އަމީރާއަކީ ވިސްނުންތޫނު އަންހެނެއްކަމަށް އަހަރެން ހީކުރީ، އަމިއްލަ އުސޫލުތަކެއް ގެންގުޅޭ ހަރުދަނާ އަންހެންކުއްޖެއްކަމުގައި ދުށީ" ރައުލްގެ އަޑުގައިވީ މަޑުމައިތިރިކަމެވެ.\n"އަހަރެންނަށް ކުޑަ ވެސް ފުރުޞަތެއްނެތްތަ؟" ހިތްދަތިކަމާއެކު ސަމިއާނާ އަހާލިއެވެ. އޭރު ކަރުނުން ފުރިފައިވާ އެ ބޮޑު ދެ ލޯ ހުރީ ރައުލްއަށް ހުއްޓިފައެވެ. އޭނާ އަނގައިން ނުބުނެ ބަލަން ހުރުމުން އަނެއްކާ ވެސް ސަމިއާނާ ވާހަކަދެއްކިއެވެ.\n"ރައުލް... އަހަރެން މި ކައިވެންޏައިގެން ކުރިއަށް ނުދާންވީ ސަބަބު ސާފުކޮށް ބުނެދީ، އަހަރެންގެ ހިތްވަނީ އަމިއްލަ އެދުމުން ފޯވެފައި، ކޮންމެގޮތަކުން ވެސް އެ ހިތް ވަނީ ރައުލް ބޭނުންވެފައި" ސަމިއާނާގެ ކޯތާފަތުން ލާފައި ކަރުނަތައް ތިރިއަށް ދެމިގަތެވެ. އެ ކަރުނައަށް ނިމުމެއްނުވާ ކަހަލައެވެ. ސަމިއާނާއަށް ބަލަންހުރި ރައުލްއަށް ހިންދިރުވާލެވުނެވެ.\n"އަހަރެންގެ ހިތްވަނީ އެހެން ފަރާތެއް ޚިޔާރުކޮށްފައި، އަމީރާއާ ބައްދަލުވުމުގެ މާކުރިން އަހަރެން އޭނާ ޚިޔާރުކުރީ، އަދި އޭނާ ވެސް އަހަރެން ޤަބޫލުކުރީ... އެހެންވެ އަހަރެންނަށް އެހެން އަންހެނަކު ބަލައިގަނެވެންނެތީ، އޭނާނޫން އަންހެނަކަށް އަހަރެން ބޭނުމެއްނުވޭ، އަދި ޝައުގުވެރިއެއް ވެސް ނުވޭ.... އަމީރާގެ ހުށައެޅުން ޤަބޫލުކުރެވެންނެތީ" ފަހަތަށް ޖެހިލައި ފާރުގައި ބުރަކަށި ޖައްސާލަމުން ރައުލް ވާހަކަދެއްކީ އީޝަލްގެ މަތިން ހަނދާންކުރަމުންނެވެ.\n"އޭނާ ނުލިބެއްޖެނަމަ އަހަރެން ބަލައިގަންނާނަންތަ؟" ސަމިއާނާ އެއްސެވެ. އެއާއެކު ރައުލްއަށް ލިބުނީ ސިހުމެކެވެ.\n"ކީއްވެ ނުލިބެންވީ؟" ރައުލް ސުވާލުކުރިއެވެ.\n"އެއީ ކާކު؟ ކޮންނަމެއްކިޔާ ކޮންތާކު އުޅޭ ޖިންނިއެއް؟" ސަމިއާނާ އެނގެން ބޭނުންވިއެވެ.\n"އެއީކާކުކަމެއް ބުނާކަށް ބޭނުމެއްނޫން، އަހަރެންގެ ފުރަގަހުގައި ފުރުޞަތަކަށް ބަލަބަލައި ތިބި ދުޝްމަނުންނަށް އަހަރެންގެ އަތުން މަގުކޮށައިދޭންވީތަ؟... އަމީރާ ވެސް މިއަދަށްފަހު އަހަރެންނަށް ނަފުރަތުކުރާނޭކަން އެނގޭ، އަމީރާ ހީނުކުރައްޗޭ އަހަރެން މިލްކުކުރުމަށް ހުރި ހުރަކީ އެ އަންހެންކުއްޖާކަމަށް، އޭނާއަށް ކަމެއްވެއްޖެނަމަ އަހަރެން މަޑަކުން ނުހުންނާނަން، އޭނާ ނެތްދުވަހަކުން ވެސް އަހަރެންގެ ހިތް ބަދަލެއްނުވާނެ، އެއްވެސް އަންހެނަކަށް އަހަރެން އޭނާއަށް ދީފައިވާ މަޤާމާއި ޤަދަރެއް ނުދެވޭނެ" ރައުލްގެ އަޑުގައި ހިސާބެއްގެ ހަރުކަށިކަން އެކުލެވިގެން ދިޔައެވެ.\n"އަހަރެންނަކީ އެހާ ވެސް ނުބައި މީހެއްކަމައްތަ ހީކުރަނީ؟" ސަމިއާނާ ބުންޏެވެ.\n"މީހުންނައް އިތުބާރުކުރުމަކީ އަހަރެންނަށް ކުރަން އެހާ ފަސޭހަކަމެއްނޫން، އަމީރާގެ ހިތުގައި އަހަރެންގެ މައްޗަށްވާ ލޯބި އަހަރެންނަށް ހުރި ވިހައަކަށްވެދާނެ، ލޯބިވެރިޔާ ނުލިބުމުން އޭނާއާ ދެކޮޅަށް ނުބައިރޭވުންތައް ރާވަނީ ކިތައް އަންހެނުން" ހިތުގައިވި އެއްޗެއް ފޮރުވުމެއްނެތި ރައުލް ދުލުން ބޭރުކޮށްލިއެވެ.\n"އާން! އަހަރެން ވަރަށް ވަރަށް ލޯބިވޭ، އެކަމަކު ރައުލްއަށް ގެއްލުމެއް ދިނުކަކަށް އެ ލޯބި ފުރުޞަތެއްނުދޭ، ހިތުގައި ވޭން އެޅިއެއްކަމަކު އެހިތަށް ހަމަޖެހުމެއް ލިބިއްޖެ، މިހާރު އެނގިއްޖެ ކީއްވެކަން ރައުލް އަހަރެންގެ މީހަކަށް ނުވާނީ، އަހަރެންނަށް ޢަމަލުތައް ބެހެއްޓުނު ގޮތުން އެކަމާ ލަދުވެތިވަން، ރައުލް!... އަހަރެންނަށް މަޢާފުކުރާނަންތަ؟" ރައުލްއަށް ބަލަން އިނދެ ސަމިއާނާ ދެ ކޯތާފަތް ފުހެލިއެވެ.\n"ކިހިނެއް އަހަރެންގެ ކޮޓަރިއަށް އައީ؟ އަހަރެން ނިދާތަނެއް އަމީރާ ގާތު ނުބުނަން" ރައުލް ސުވާލުކުރިއިރު އޭނާއަށް އެ ސުވާލުގެ ޖަވާބު އަންނާނޭގޮތް އެނގޭ ކަހަލައެވެ. ނަމަވެސް ސަމިއާނާއަށް ބަލަން ހުރީ ޔަގީންކުރާށެވެ.\n"ރައުލްއަށް އަންހެނުން ކަމުނުދާނޭ ޒަގަން ބުނީ، އޭނާ ރައުލްގެ ކޮޓަރި ދެއްކީ، އަހަރެން ބޭނުންވީ އެއީ ތެދެއްތޯ ޔަގީންކުރަން، ރައުލް އަހަރެންނާ އެހާ ދުރުން އުޅެނީ ކީއްވެކަން އެނގެން ބޭނުންވީ، ދެން ގިނަ ދުވަހެއްނުވެ އެނބުރިދާން ޖެހޭނޭކަން އެނގޭއިރު ރައުލްގެ ގޮތް ނޭނގި ދާން ބޭނުންނުވީ، ކޮޓަރީގައި އެކަހެރިކޮށް އެފަދަ ހާލެއްގައި ދެ މީހުން ބައްދަލުވުމުން ހިތަށް އެރީ ރައުލްގެ ހަށިގަނޑު އެދުންވެރިކަމަށް ހޭލާފާނޭ، އެކަމަކު މިހާރު އެނގިއްޖެ އަހަރެންނަށް ކުރެވުނީ ކިހާ މޮޔަކަމެއްކަން" ސަމިއާނާ އަމިއްލަ ނަފްސަށް މަލާމާތްކުރާ ފަދަ ހީނލުމަކުން ހީނލިއެވެ.\n"އެއްވެސް މީހެއްގެ ގޮތެއް އަނެކާއަށް ބުނާކަށް ނޭނގޭނެ... ފަހުން ވިސްނާލީމައި އަހަރެންނަށް ހީވީ ރޭގައި ހިނގައިދިޔަ ކަންތަކުގެ ފަހަތުގައި ޒަގަންގެ އަތެއް ވެދާނޭކަން" ރައުލް ބުންޏެވެ.\n"އެހެންވިޔަސް އެ ހުރިހާކަމެއް ކުރީ އަހަރެން، ޒަގަންނެއްނޫން" ސަމިއާނާ ނިކަން ބޮޑަށް އިސް އޮބާލިއެވެ.\n"ޢަމަލުކުރެވެނީ ވަސްވާހުގެ ނުބައިކަމުން، އަމީރާއަށް އެ ނުބައި ވަސްވާސް ދިނީ އޭނާ، ލޯތްބަށް ބޭނުންވެފައި ހުއްޓައި އެ ބަލިކަށިމުގެ ފައިދާ ނެގީ އޭނާ، އޭނާއަށް ހީވާ ކަހަލަ އަންހެނުންނަކީ ދާނުގައި މަޖާކުރަން ތިބޭ ބައެކޭ، އެފަދަ ޢަމަލުތަކަށް އަހަރެން ނަފުރަތުކުރަން، އަމީރާދެކެ ރުޅިއާދެވުނީ އެހެންވެ، އަހަރެން ނިދާފައި އޮއްވައި އަހަރެންގެ ފަރާތުން އުފާ ހޯދާން އުޅުމުން" ރޭގެ މަންޒަރުތައް ސިފަވުމުން ރައުލްއަށް މޫނުކުނިކޮށްލެވުނެވެ.\n"ދެމެދުގައި ކަމެއް ހިނގިނަމަ އަހަރެން އުފާވީސް، އެކަމަކު އެއްވެސް ކަމެއް ނުހިނގި، ކުޑަމިނުން ރައުލްގެ ހަށިގަނޑު ވެސް އަހަރެންނަށް ފުރުޞަތެއް ނުދިން.... އެކަމާ އަހަރެންގެ ބުއްދި ގޯސްވާވަރުވީ، ލޯބިނުވިޔަސް ހަށިގަނޑުގެ އެދުންތަކަށް އިޖާބަދޭނެ، އެކަމަކު އެފަދަ ކަމެއް ވެސް ރައުލްގެ ފުށުން ނުފެނުން، އަހަރެން އެކަމާ ވިސްނިވަރަކަށް ސުވާލުތައްވީ ގިނަ، ފިރިހެނެއްގެ ހަށިގަނޑު އިޖާބަނުދޭނީ އަހަރެން ފުރިހަމަ އަންހެނަކަށް ވެސް ނުވާތީއޭ ހިތަށް އެރީ، އެ ހުރިހާ ޚިޔާލުތަކުގެ ތެރެއިން ޒަގަންގެ ވާހަކަ ޤަބޫލުކުރެވުނީ... ރައުލްއަށް އަންހެނުން ކަމުނުދަނީއޭ، ދެން ހިތަށް އެރީ ރައުލް ބުނާނެނަމައޭ، އަހަރެންނަށް އެގޮތް ވެސް އެންމެ ރަނގަޅޭ، ރައުލްގެ އަނތްބެއްގެ ގޮތުގައި ހުރުމަކުން ވާނޭ ގެއްލުމެއްނެތޭ... އެކަހަލަ އެތައް ޚިޔާލެއް ބޮލަށްވަދެ އަހަރެންނަށް ވެސް ހެދޭނުހެދޭއެއް ނޭނގުނީ، މީ އަހަރެން ވެސް މީހަކުދެކެ ލޯބިވީ ފުރަތަމަ ފަހަރު، އަދި ފިރިހެނަކާ ގާތްވާން މަސައްކަތްކުރި ފުރަތަމަ ފަހަރު ވެސް މެ، އަމިއްލަ ނަފްސަށް ވިސްނައިދިނީ ރައުލްއަކީ އަހަރެންގެ ވާން އުޅޭ ފިރިމީހާކަމުގައި، އެހެންވީމަ ރައުލްގެ ކުރިމަތީ އެފަދަ ގޮތަކަށް އުޅުން އެއީ މައްސަލައެއްނޫންކަމުގައި" ސަމިއާނާ ވެސް ތެދުބަހުން ވާހަކަދެއްކިއެވެ.\n"އަމީރާ... އަހަރެންނަށް އަމީރާއާ ކައިވެނިކުރެވެން ނެތްނަމަވެސް، އެ ދަރަޖައަށް ޢަމަލުތައް ދެން ދުވަހަކުވެސް ނުގެންދައްޗޭ، ވަގުތާއެކު ބައެއްކަންކަން ވަޅުޖެހިގެންދާނެ، އަހަރެންގެ މައްޗަށް އޮތް ލޯބިން ތި ހިތަށް ލިބުނު ވޭންތައް ވެސް ވަގުތާއެކު ލުއިވާނެ، މުސްތަޤްބަލުގައި އަމީރާ އެދޭފަދަ ލޯތްބެއް ދޭނޭ ފަރާތަކާ ބައްދަލުވުމަކީ ވެސް ވެދާނޭ ގޮތެއް، އަހަރެންނަށް އެނގެނީ އަހަރެންގެ ގޮތް... އަހަރެންނަށް އަމީރާ ތި އެދޭ ލޯބި ރައްދުކޮށްދެވެން ނެތް، އަހަރެންގެ ފުރާނަ އެދެނީ ހަމައެކަނި އެންމެ މީހަކަށް، އެ މީހަކީ އަމީރާއެއްނޫން... އަހަރެން މިހެން ނުބުނަން މަޑުކުރީ އަހަރެންގެ ވާހަކަތަކުން އަމީރާ ދެރަވާނޭވަރު ހިތަށް އަރާފައި، އަހަރެން ބޭނުމެއްނޫން އަހަރެންނަށް ނަފުރަތުކުރާ މީހުންގެ ލިސްޓު ދިގުވެ އެ ލިސްޓަށް އަމީރާގެ ނަން ހިމެނޭކަށް، އެކަމަކު އެއީ ހުއްޓުވޭނޭކަމެއްނޫންކަން އެނގިއްޖެ، ކޮންމެގޮތަކަށް އަހަރެން ބުނި ނަމަވެސް އަމީރާގެ ހިތުގައި ނުޖެހިނުދާނޭކަން އެނގިއްޖެ" ރައުލް ބުންޏެވެ.\n"ރައުލްގެ ފަރާތުން އިޝާރާތެއް ވެގެންނެއްނޫން އަހަރެންނަށް ރައުލް ކަމުދިޔައީ، ފުރަތަމަ ނަޒަރުން ލޯބިވެވުނީ އަހަރެންނަށް، ރައުލް ބޭނުންވަނީ ކޮންގޮތެއްތޯ ބަލާނުލައި ސީދާ ކައިވެންޏަކާ ހަމައަށް ދިއުމަށް ނިންމީ އަހަރެން، ރައުލްގެ ބައްޕައާއި އަހަރެންގެ ކާފައަށް މި ކައިވެނި ކުރުމަށް ޚިޔާލުދީ ބާރު އެޅުވި މީހަކީ އަހަރެން، މިހާތަނަށް ހުރިހާކަމެއް މިހިނގަނީ އަހަރެންގެ އަމިއްލަ އެދުން ކުރިއަށް ނެރިގެން، ލޯބިވެވުނީތީ އެ ލޯބީގެ ނަމުގައި އަހަރެންނަށް ކުރެވުނީ މަޖޫބުރުކަން އެނގޭ، އަހަރެންނަށް ލޯބިވެވުނީތީ ރައުލް ވެސް އަހަރެންދެކެ ލޯބިވާން ޖެހޭނެ ހީކުރެވުނީ މުޅިން ގޯހަކުން" ސަމިއާނާ ވާހަކަދެއްކީ ޚިޔާލުތަކަކަށް ގެއްލިފައި އިނދެއެވެ. އޭނާގެ ވާހަކަތަކަށް ރައުލް ރައްދެއްނުދިނެވެ. ވަގުތުކޮޅަކަށް އެ ދެމެދަށް ހިމޭންކަން ވެރިވިއެވެ. ސަމިއާނާ ފިނިނޭވާއެއް ދޫކޮށްލައި ރައުލްއަށް ބަލާލިއެވެ. އެ ދެ ލޮލުގައިވާ ހިތްދަތިކަމާއެކު ވެސް ސަމިއާނާ ލުއި ހިނިތުންވުމެއް ވެރިކޮށްލިއެވެ.\n"އަމީރާ ގަޞްދުކުރަނީ ކިހިނެއް؟ ކައިވެނި..." ކުރިއަށް ސަމިއާނާ ރާވާފައިވާގޮތެއް އެނގެން ރައުލް ބޭނުންވިއެވެ.\n"އެނބުރިދާނީ... އަހަރެންނާ ކައިވެނިކުރެވެން ނެތްއިރު އަހަރެން ވެސް ބޭނުމެއްނޫން އިތުރަށް މިކަންތައްގަނޑު ކުރިއަށް ގެންދާކަށް، ކައިވެނި ކުރިއަށް ނުދާނޭކަން އަހަރެން ކާފަ ގާތު ބުނާނަން" ސަމިއާނާ ބުންޏެވެ. އެއާއެކު ރައުލްއަށް ހަމަޖެހުމުގެ ފުންނޭވާއެއް ދޫކޮށްލެވުނެވެ. އަދި އިސްތަށިގަނޑުގައި ކަނާއަތުން އަތްފުނާ އަޅާލިއެވެ.\n"ރައުލް..." ސަމިއާނާ ގޮވާލިއެވެ. އެއާއެކު ރައުލް އޭނާއަށް ބަލާލައި ހޫން ލައްވާލިއެވެ.\n"އަހަރެން ރައުލްއަށް ނަފުރަތެއްނުކުރާނަން" ރައުލްއާ ހަތަރުކަޅި ހަމަކޮށްލައިގެން އިނދެ ސަމިއާނާ ބުންޏެވެ.\n"އަމީރާ..." ސަމިއާނާގެ ހިތް އޮތްގޮތް ރަނގަޅަށް އެނގިހުރި ރައުލްއަށް ބުނާނޭ އެއްޗެއް ނޭނގުނެވެ. އެންމެފަހުން ލުއި ހިނިތުންވުމަކާއެކު ރައުލް ބޯޖަހާލިއެވެ. އެ ހިނިތުންވުން ފެނި ސަމިއާނާގެ މޫނު އުޖާލާވެގެން ދިޔަ ގޮތް ފެނި ރައުލް ހައިރާންވިއެވެ.\n"އަހަރެންނަށް ރައުލްގެ ރަޙުމަތްތެރިއަކަށް ވެވިދާނެތަ؟ ވަގުތާއެކު އަހަރެން ވެސް ބަދަލުވާން މަސައްކަތްކުރާނަން، ދެން ބައްދަލުވާއިރު ބޭނުންވަނީ ހެޔޮއެދޭ ރަޙުމަތްތެރިއެއްގެ ގޮތުގައި ކުރިމަތިލާން، އަހަރެން އެހެން އަންހެނުން ގޮތަށް ވާނޭ ހީކުނުރޭ، އަހަރެންގެ ހިތުގައި ބަދަލުހިފުމެއްނެތް، އަހަރެން ދުވަހަކުވެސް ރައުލްގެ މަތިން ހަނދާނެއްނުނެތޭނެ، އަހަރެން އެދެނީ ރައުލްއަށް އުފާވެރި މުސްތަޤުބަލެއް، ރައުލްގެ ހިތުގެ ބައިވެރިޔާއާ ކޮންމެވެސް ދުވަހަކުން ބައްދަލުވާނޭ ފުރުޞަތު ލިބުމަށް އެދެވޭ، ކަލޭމެންގެ ކައިވެންޏަށް ދަޢުވަތު ދީފިނަމަ އުފަލާއެކު ބައިވެރިވާން އަންނާނަން، ހިތުގައި ބުރަކަމެއްނެތި... ރައުލްގެ ރަޚުމަތްތެރިކަން އެދިގެން... އެކުވެރިއެއްގެ ގޮތުގައި ހުރެ، އަހަރެންގެ އެހީތެރިކަން ރައުލްއަށް އަބަދުވެސް ލިބޭނޭކަން ޤަބޫލުކުރޭ، ފަހަރެއްގައި... އޭރުން... ރަޙުމަތްތެރިއެއްގެ ގޮތުން ރައުލްގެ ދުލުން އަހަރެންގެ ނަން ކިޔާ އަޑުއިވެލިޔަސް އަހަރެންނަށް އެވަރުން ފުދޭނެ" ސަމިއާނާ ބުންޏެވެ. ހަޤީޤަތް އެނގުމުން ސަމިއާނާ އިންތިހާއަށް ދެރަވިއެވެ. ނަމަވެސް އޭނާ ރުޅިއިސްކޮށް އެ ރުޅީގައި ހިތުގައި ހަސަދަވެރިކަމާއި ބަދަލުހިފުމުގެ ރޫހު އާލާވުމަށް ފުރުޞަތެއް ނުދިނެވެ. އޭނާގެ އެފަދަ ޢަމަލަކުން ރައުލްގެ ލޯބި ނުލިބުންތާ އޭނާގެ އެކުވެރިކަން ވެސް ނުލިބޭނޭކަން ސަމިއާނާގެ ޟަމީރު ހަނދާންކޮށްދިނެވެ. އެހެންވެ އޭނާ ނިންމީ އޭނާގެ އަމިއްލަ ހިތަށް ވިސްނައިދިނުމަށެވެ. ވަގުތާއެކު ހަނދާންތައް ފަނޑުނުވި ނަމަވެސް ޖަޒުބާތުތަކުގެ މައްޗަށް ބާރުފޯރުވަން އޭނާއަށް ދަސްވާނޭކަން އެނގެއެވެ. ރައުލްއާމެދު ހިތުގައި ކުޑަ ވެސް ކުންޏެއް ނެތެވެ.\n"އަހަރެން ދެން އަރާމުކޮށްލަންތަ؟... މި ހަށިގަނޑުގެ ބަލިކަށިކަމުން ފަސޭހަވާން ވަގުތު ބޭނުންވޭ، އެކަމަކު ދެން ރައުލްއަށް ފެންނާނީ އަހަރެންގެ އަސްލު ސިފައިގައި، އެންމެ ރަނގަޅުތަ؟" ލުއި ހިނިތުންވުމަކާއެކު ސަމިއާނާ ބުންޏެވެ. ރައުލް މަޑުމަޑުން ބޯޖާހާލިއެވެ.\n"ރައުލް!..." ކޮޓަރީގެ ދޮރާ ހަމައަށް ރައުލްއަށް އާދެވުނު ތަނާ ސަމިއާނާ ގޮވާލިއެވެ. ވަގުތުން ރައުލް އެނބުރި ބަލާލިއެވެ.


Raajje In Hajjah Dhiyumah Quota Libey Kan Rasmeekoh Angaafa Eh Neh- Ministry - Vaguthu\nކޮވިޑް-19: ހަރުކަށި ފިޔަވަޅުތަކާއިއެކު ހަމަނޭވައެއް! - 18 ގަޑިއިރު ކުރިން\nމި އަހަރުގެ ހައްޖުގެ އަޅުކަން ސައުދީގައި ދިރިއުޅެމުންދާ ރައްޔިތުންތަކެއް އަދާ ކުރަނީ.\nމިއަހަރު ރާއްޖެއިން ހައްޖަށް މީހުން ގެންދިއުމަށް ކޯޓާ ލިބޭނެ ކަން ރަސްމިީކޮށް އެއްވެސް ފަރާތަކުން އަންގާފައި ނުވާ ކަމަށް އިސްލާމިކް މިނިސްޓްރީން ވިދާޅުވެއްޖެއެވެ.\nކޮވިޑް-19ގެ ސަބަބުން ސައުދީން ވަނީ މިއަހަރުގެ ހައްޖުގައި ބައިވެރި ވެވޭނީ 60،000 މީހުން ކަމަށް ކަނޑައަޅާފައެވެ. އޭގެ ތެރޭގައި ސައުދީގެ 15،000 މީހުންނާއި އިންޑިއާގެ 5،000 މީހުން ހިމެނެއެވެ.\nރާއްޖެއިން މިއަހަރު ހައްޖަށް ދޭތޯ "ވަގުތު" އިން ކުރި ސުވާލަކަށް ޖަވާބު ދެއްވަމުން އިސްލާމިކް މިނިސްޓްރީގެ މީޑިއާ އޮފިޝަލް އަފްރާހު ވިދާޅުވީ، ވަކި ގޮތަކަށް އަދި އެބޭފުޅުން ނިންމާފައި ނުވާ ކަމަށެވެ.\nއެގޮތަށް ނިންމާފައި އަދިނެތީ ރާއްޖެއިން ހައްޖަށް ދިއުމަށް ކޯޓާ ލިބޭކަން ރަސްމީ އެއްވެސް ފަރާތަކުން އަންގާފައި ނުވާތީ ކަމަށް އަފްރާހު ވިދާޅުވިއެވެ.\n"ކޯޓާ ލިބުނީމަ މިކޮޅުން ވަކި ގޮތެއް ނިންމާނީ" އަފްރާހު ވިދާޅުވިއެވެ.\nރާއްޖެއިން މިއަހަރު ހައްޖުގެ އަޅުކަމުގައި ބައިވެރިވާކަން ނުވަތަ ނޫންކަން އަދި ސާފުނުވި ނަމަވެސް، ސައުދީން ނިންމާފައިވަނީ އެހެން ގައުމުތަކުން ހައްޖުގައި ބައިވެރިވެވޭނީ ވެކްސިން ފުރިހަމަ ކޮށްފައިވާ ފަރާތްތަކަށް ކަމަށެވެ.\nއަދި ހައްޖުގެ އަޅުކަމުގެ ތެރޭގައި ސަލާމަތާއި ރައްކާތެރިކަމަށް ބަލައި، ފިޔަވަޅުތަކެއް އެކުލަވާލައިފައި ވާއިރު، އަޅުކަމުގައި މަސްއޫލުވެ އުޅޭއިރު، ހައްޖުވެރިންގެ ދެމެދުގައި ދެ މީޓަރުގެ ދުރުމިނެއް ހުންނަން ޖެހޭނެ ކަމަށް ބުނެފައިވެއެވެ. އަދި މިއާއެކު މަސްޖިދުލް އަލް ހަރަމްގެ ކާޕެޓުތައް ނެގުމަށް ވަނީ ހަމަޖެހިފައެވެ.\nކޮވިޑާ ގުޅިގެން ހައްޖުގެ އަޅުކަން އަދާކުރުމުގެ ފުރުސަތު އެތައްބަޔަކަށް ގެއްލިފައިވާކަން ފާހަގަ ކޮށްލެވެއެވެ. ދުނިޔޭގެ އެކި ގައުމުތަކުގެ މީހުން ހިމެނޭހެން 2.5 މިލިއަން މީހުން 2019 ވަނަ އަހަރު ހައްޖުގެ އަޅުކަން އަދާކޮށްފައިވެއެވެ.\nޖޫން 3, 2021 21:53\nރާއްޖެއިން ބަޔަކު ހޮއްޖައްފޮނުވާކަންނޫޅެއެވެ. ކޯޓާ ހޯދާކަށްވެސްނޫޅެއެވެ. ޢެކި އެޕްތައް މެދުވެތިކޮށް ފައިސާދެއްކޭ ގޮތައް އޮތްކަން އަންގަނީ . ޢިންޑިއާއަށް ކޯޓާދޭއިރު ރާއްޖެއަށް ކީއްވެކޯޓާނުލިބެނީ.


BREAKING : Gaza Aai Israel Ge Arabinnah Libunu Kaamiyaabee Faahaga Kuranee - Vaguthu\nޣައްޒާ އާއި އިސްރާއިލްގެ އަރަބިން ލިބުނު ކާމިޔާބީ ފާހަގަ ކުރަނީ\nއިސްރާއިލް އާއި ހަމާސް އާއި ދެމެދު 11 ދުވަސް ވަންދެން ކުރެވުނު ހަނގުރާމާގައި ޣައްޒާ އަށް ދެމުން ގެންދިޔަ ހަމަލާތައް ހުއްޓާލަން އިސްރާއިލުން ނިންމުމާއި ގުޅިގެން ފަލަސްތީނުގެ އެކި ކަންކޮޅުތަކުގައި ކާމިޔާބީ ފާހަގަކުރަން ފަށައިފިއެވެ.\nދަންވަރުގެ ވަގުތުގައި ފަލަސްތީނުގެ ޣައްޒާ އާއި ހުޅަނގު އައްސޭރީގެ މަގުތަކަށް އެތައް ހާސް ބަޔަކު ދަނީ ނިކުމެ އުފާ ފާޅު ކުރަމުންނެވެ.\nއިސްރާއީލަށް ނިސްބަތްވާ އަރަބިން ފަލަސްތީނުގެ ދިދަތައް ހިފައިގެން އެ ގައުމުގެ މަގުތަކަށް ނިކުމެ އުފާ ފާޅު ކުރަމުން ދާއިރު ހުޅަނގު އައްސޭރީގައި ދަނީ ހަވާ އަރަމުންނެވެ.\nޣައްޒާގެ ހުރިހާ މިސްކިތްތަކުން ވަނީ ހަނގުރާމާގައި ފަލަސްތީނަށް ކާމިޔާބު ލިބުނުކަން އިއުލާން ކޮށްފައެވެ. އެއާއިއެކު ޣައްޒާގެ މަގުތަކަށް ނިކުމެ އެތައް ހާސް ބަޔަކު ދަނީ ”الله أكبر“ ގޮވަމުންނެވެ.\nޣައްޒާގެ މަގުތަކަށް ނިކުމެފައިވާ މީހުންނާއި ވާހަކަ ދައްކަމުން ހަމާސްގެ ސިޔާސީ ގޮފީގެ ލީޑަރު ޙަލީލް އަލް ހައްޔާ ވިދާޅުވީ އިސްރާއިލްގެ މައްޗައް ކާމިޔާބު ހޯދިއްޖެ ކަމަށެވެ.\nއިސްރާއިލުން ޣައްޒާ އަށް ދިން ހަމަލާތަކުގައި ބިމާ ހަމަވި ގެތައް އިމާރާތް ކުރުމަށް 500 މިލިއަން ޑޮލަރު ދޭނެކަމަށް މިސްރުން ވަނީ ބުނެފައެވެ.\n11 ދުވަސް ވަންދެން ކުރި ހަނގުރާމާގައި 232 މީހަކު ޣައްޒާ އިން ޝަހީދުވިއިރު ހުޅަނގު އައްސޭރިން 25 މީހަކު ޝަހީދުވިއެވެ. އަދި ހަމާސް އިން ދިން ހަމަލާތަކުގައި އިސްރާއިލުގެ 12 މީހަކު މަރާލިއެވެ.\nޣައްޒާ އިން 65 ކުޑަކުދިން ޝަހީދުވިއިރު ހުޅަނގު އައްސޭރިން2ކުއްޖަކު ޝަހީދުވިއެވެ. އަދި އިސްރާއިލުން ދެ ކުއްޖަކު މަރުވިއެެވެ.\nޣައްޒާ އިން 91،000 މީހުންގެ ގެދޮރު ގެއްލުނުއިރު 500 އަށް ވުރެން ގިނަ ގެތައް ވަނީ ބިމާ ހަމަކޮށްފައެވެ. މީގެ ތެރެއިން 66،000 މީހުން މިހާރު ތިބީ އދ.ގެ 58 ސްކޫލެއްގައި އަދި 25،000 މީހުން ދިރިއުޅެމުން ދަނީ އާއިލާ މީހުން ކައިރީގައެވެ.\nޣައްޒާ އިން މިފަހަރު އިސްރާއިލަށް ވަނީ ހައިރާން ކުރަނިވި ރައްދުތަކެއް ދީފައެވެ. އެގޮތުން އިސްރާއިލުގެ ވެރިރަށް ތެލް އަވީވް އަށްވެސް ހަމަލާދީ ބޮޑެތި ގެއްލުންތަކެއް ދީ3މީހަކު މަރާލިއެވެ.\nމި ހަމަލާތަކުގައި އިސްރާއިލުން މަރުވާ މީހުންގެ އަދަދުތަައް މަދުވަނީ ހަމަލާތަކުން ދިފާއުވުމަށް އިސްރާއިލުގެ އެކި ކަންކޮޅުތަކުގައު ހާއްސަ ބިންގަރާސްތައް ހަދާފައި ވާތީއެވެ. "މިއީ ތާރީހުގައިވެސް ހަމާސްގެ ފަރާތުން އިސްރާއިލަށް ދިން އެންމެ ގެއްލުން ބޮޑު ހަމަލާތައް" ޓައިމްސް އޮފް އިސްރާއިލުގައި ބުނެފައިވެއެވެ.\nމެއި 21, 2021 07:32\nއިސްރާއީލުގެ މިއުދުވާނުގައި ފަލަސްޠީނުން މަރުވެދިޔަ އެންމެންނަކީ ޝަހީދުން ކަމުގައި ލައްވާށި. ފަލަސްޠީނަށްދީފައިވާ ގެއްލުމަކީ ފަލަސްޠީނުގެ މީހުންގެ ފަހަތަށްޖެހޭނެ ކަމެއްކަމުގައި ނުލައްވާށި. އަދި ފަލަސްޠީނުގެ މުޖާހިދުންނާ އާންމުންގެ ހިތްވަރު އިތުރުކުރައްވާ މިއަށްވުރެ މަތިވެރި ކާމީޔާބީ ކުރިމަގުގައިވެސް ދެއްވާށި. އާމީން\nމެއި 21, 2021 07:33\nމެއި 21, 2021 08:27\nތީ ކާމިޔާބަކަށް ވަންޔާ 2000ގެކުރީކޮޅު ސައްދާމްހުސެއިން އަށްވެސް ލިބުނީ ކާމިޔާބެއް\nމެއި 21, 2021 11:14\nޢެއީ މިފަހަުން ލިބިފަނޔވާފަދަ ބޮޑު ކާމިޔާބަކަށްވަނީ އިސްރާއީލުން ނަގަން އުޅުނު ބިންތައް ނުނެގި އެމީހުން ފަހަތައް ޖެހެންޖެހުން... ﷲ އަށް ހަމަދު ހުރި\nމެއި 21, 2021 12:35\nތީ ޔަހޫދީ ބައިގަނޑުގެ ޔަހޫދީއެއްތާ. މިޔަމީހާގަނޑަށް ވިސްނޭ އެކަށްޗެއްނެތް. ވީގޮތަކީ އެކި ފެންވަރުގެ މޮޅެތި ޒަމާނީ\nހަތިޔާރާއެކީ މަތިންނާއި،ކަނޑު މަގުންނާއި، ޣާއްޒާ އަށް އަރައި ޔަހޫދީބައިގަނޑު އަރާ ދިން ޙަމަލާތަކަށް ގާބުރިއަ،ލަކުޑިބުރިއަކުން ދިފާޢުވާންޖެހޭބައަކު އަދިޙަމަލާއެއް ކިރިއާވެސް\nދެވެންއޮތީ އަމިއްލަރަށު ތިބެފަ ފޮނުވާލާ ރޮކެޓަކުން އެކަނި. ބަލަﷲއަންގަވަފައިއޮތީ ތިމަންﷲ މަގުފުރައްދަވައިފިމީހަކަށް ތެދުމަގުވެސް ދެއްކޭނެ އެއްވެސްފަރާތެއްނުވާ\nކަމަށް.މާތްﷲތިބާއަށް ސީދާވެގެންވާ ތެދު\nމަގަށްމަގުދައްކަވާ ފާނދޭވެ އާމީން\nމެއި 21, 2021 16:27\nވަށައިގެން ބަންދު ކޮއްގެން ކާއެތިކޮޅު ވެސް ޗެކްކޮށްފަ ނޫނީ އެތެރެވިޔަ ނުދީ ގެންގުޅޭ ބަޔަކު އަތުން ރޮކެޓް ކޮޅުވެސް ހުސްކޮށް ނުލެވި ހަމަލާތައް ފެށުނު މޮޔަ ހީވެ އެއްބަސް ނުވާނަމޭ ބުނެ ގަދަފައި ވިއްދި ކަންކަމަށް އެއްބަސް ވާން ޖެހުމުން ބަލިވުން ނޫން ދެން ކޮންނަމެއް ކިޔާނީ؟\nމެއި 21, 2021 08:42\nމެއި 21, 2021 08:45\nމެއި 21, 2021 08:53\nޢިސްރާއީލުމް ހުއްޓާލާ އެޢީ ކާމިޔާބެއްޔާ؟\nމެއި 21, 2021 16:35\nއިނގިލި ކުރިޔާ ހަމައަށް ވިސްނޭ ކަމަށް ވަނީނަމަ ތިކަހަލަ މޮޅު ކޮމެންޓް ކުރެވިދާނެ. ހަމަލާ ފެށީ ހަމާސް އަތުގައި ހުރި ރޮކެޓް ކޮޅު ހުސްކުރަން. އެކަން ނުވެ ފަސް ވަރަކަށް ދުވަހު ހަމަލާ ދީފަ ހަމަލާތައް ފެށުނު މޮޔަ ހީވެ ހުއްޓާލަން ލަދުން ތިބީ. ހަމާސްގެ ހަމަލާތައްވެސް ހުއްޓާލެވުނީއެއް ނޫން. ފަލަސްތީނުގެ ޝަރުތު ތަކާވެސް އެއްބަސް ވާން ޖެހުނީ. ޝެއިހް ޖައްރާހުގައި ޖަހަން އުޅުނު ސަކަރާތް ވެސް ނުޖެހުނީ. ގައްޒާ ބަންދުކޮއްގެން ކާއެތިކޮޅި ވެސް ޗެކްކޮއްފައި ނޫނީ ނުވެއްދޭނެ އޭ ކިޔަަިގެން ކެނޑި ފޮނިވެސް ރޮކެޓްކޮޅުވެސް ހުސްކޮއް ނުލެވުނީމަ އަތައް ގޮވީ.\nމެއި 21, 2021 09:08\nالحمدلله رب العالمين ☝\nއިސްރާއިލުން އަމާން ދިނީއެވެ.\nމެއި 21, 2021 10:50\nޢެކަމު ތި ހުރިހާ ނުބއެއްހަދަނީ އެމެރިކާ އަޑީގައި އޮވެގެން\nމެއި 21, 2021 10:56\nފަލަސްތީނުގައިވެސް ރައްޔިތުންނަށް ބިންގަރާސްތައް ހަދަންވީ.\nމެއި 21, 2021 11:02\n* އިސްރާއީލު ނުކިޔަމާތޯއެވެ. އެހެނީ އެއީ ޔަޢްޤޫބުގެފާނުގެ ނަން ފުޅެވެ. މި މީހުންނަށް ނިސްބަތްކޮށް ބުނަންވާނީ ޞޮހްޔޫނީ (ޒަޔަނިސްޓް) ދަވްލަތެވެ. މިހާރުވެސް ބަދަލުވެފަ އޮތް ތައުރާތަށް ތަބާވާ ޔަހޫދީން އެބައިމީހުން ގެ ކިބައިން ބަރީއަވެއެވެ.\n* ޣައްޒާ ހަނގުރާމައިގަ ޞޮހްޔޫނީ ދަވްލަތުން މަރުވި މީހުންގެ އަދަދު މިއަށްވުރެ މައްޗެވެ. ނަމަވެސް އެބައިމީހުންގެ ފިނޑިކަމުން އެކަން ހަގީގަތަށް ހާމަ ނުކުރެއެވެ.\nފަލަސްތީނުގެ ލޭހިނގާ ޒުވާނާ\nمرحبا 👋الحمد لله\nމެއި 21, 2021 12:00\nالحمدلله الله اكبر..\nމެއި 21, 2021 12:13\nނަށް ޙައްޤައްނަޞްރުދެއްވައިފިކަން ސިކުޑީގެ\nތަރާދުން މިނެކިރާލި ކޮންމެމީހަކަށް ވިސްނޭ ވަރުގެ ޢިބްރަތްތެރި ފިލާވަޅަކަށްވާންޖެހޭ.ﷲއީ އެންމެ ބޮޑު އެންމެމަތިވެރި ޤިޔާމަތްދުވަހުގެ ވެރިރަސްކަލާންގެ!!!!!!!!!!!\nކާމިޔާބަކައްވީ އެމީހުންނައް ގާޒާއައް ނޭރި ގާޒާނުހިފި ޔަހޫދީންނައް ބޮޑެތި ގެއްލުންތައްވާންފެށުމުން އެތެރޭގެ ޕުރެޝާބޮޑުވެ އެއްވެސް ޝަރުތެއްނެތި ހަމާސްގެ ރޮކެޓް ނުހުއްޓުވި ހަގުރާމަ ހުއްޓާލަން ޖެހުނީތީވެ\nމެއި 21, 2021 12:28\nހާދަ ފަސޭހައިން އިތުބާރު ތިކުރީ.\nމެއި 21, 2021 12:39\nތި ކަހަލަ ކާމިޔާބެއް ލިބުނު ގައްޒާފީ ދައުރު ލީބިޔާއަށްވެސް\nއިސްރާއީލުން ފެށި ކަން ކޮޅެއްގައި ނުޖެހުނު. ޝެއިހް ޖައްރާހުގައި ޖަހަން އުޅުނު ސަކަރާތްވެސް ނުޖެހި އެކަން ހުއްޓާލަން އެއްބަސް ވާން ޖެހުނީ. ގައްޒާ ވަށައިގެން ބަންދު ކޮއްގެން އުޅޭއިރުވެސް ހަމާސްގެ ރޮކެޓް ހަމަލާތައް ހުއްޓުވައި ނުލެވުނީމަ ހަމަލާ ފެށުނު މޮޔަ ހިތައްއަރާ ދުނިޔޭގެ ކުރިމަތިގައި ބޮޑު ލަދެއްގައި ބެދިގެން ތިމާމެން ފެށި ހަނގުރާމަ ކޮޅެއްގައި ނުޖެހި ހުއްޓާލަން ޖެހުނީ. އަދިވެސް އެތައް ކަމެއް. އެކަމަކު އިނގިލި ކުރިޔާ ހަމައަށް ވިސްނޭ މީހުންނަށް ވާނުވާއެއް ނޭންގޭނެ.\nމެއި 21, 2021 14:58\nފަލަސްތީނުގެ މީހުން ނުކުމެ ހަނގުރާމަކޮށް އިސްރާއީލު ބަލިކޮށް ފަހަތަށް ޖައްސާލި ނަމަވެސް ކާމިޔާބީއެކޭ ނުބުނެވޭނެ. އެއޮތް ކުޑަ ގައުމުގެ ވަށައިގެން އެއޮތީ އިސްލާމީ ބިޔަ ލަޝްކަރު. އިޒްރޭލް އެއޮތީ ސަލާމަތުން. ފޮނުވިހާ ރޮކެޓްތަކުން މަރުވީ 12 ވަރަކަށް މީހުން. މުޅި ރަށް އެއޮތީ ފުނޑުފުނޑުވެފަ. އެތައް ކުދި ދަރީންނަކާއި ކުށެއްނެތް އެތައް ބަޔަކު އެދިޔައީ ހަނާވެގެން. ދެން މީ ކާމިޔާބީއެއް ނަމަ ކާމިޔާބީއެއް. އުފާފާޅުކޮށް ނަށާ ލަވަކިޔާ ހަވާ އަރުވަންވީ!\nމެއި 21, 2021 15:18\nالحمد الله. ޔާ ﷲ.ފަލަސްތީނުގެ ބި މުން އިބަ ﷲ ގެ މަގުގާ ހަނގުރާ މަކޮށް ޝަޙީދުވެދިޔަ އެން މެހާ މުސްލި މް އަޚުންނާ އުޚުތުންނަށް ސުވަރުގޭގެ މަތިވެރި ނިއު މަތް ދެއްވާށި. އަދި އެބައި މީހުންގެ ތެރެއިން ޔަތީ މުވެދިޔަ އެން މެހާ އަޚުންނާ އުޚުތުންނަށް ތެދު މަގު ދައްކަވާ ބޯހިޔާވަހިކަން ދެއްވާށި. އެބަޔަކު ޝަހީދުވެ ދިޔަ އާއިލާތަކަށް ކެތްތެރިކަން ދެއްވާށި އަދި އެބައި މީހުންގެ ތެރެއިން އިބަ ﷲ ގެ މަގުގާ ގޯތިގެދޮރު ދޫކޮށް ހިޖުރަކުރި އެން މެން ނަށް އެކަ މުގެ އަޖުރު ދެއްވާ އެބައި މީހުންގެ އަސްލު ބި މަށް ރުޖޫޢަ ކޮއްދެއްވާށި. އަދި ޔަހޫދީންގެ އަނިޔާވެރިކަ މާ މަކަރުވެރިކަ މުން އަބަދުގެ އަބަދަށް އެބައި މީހުން ސަލާ މަތްކޮއްދެއްވާށި. އާ މީން.\nالحمد لله الله اكبر އަދި ވަގުތު ނޫހަށް ވެސް ވަރަށް ޝުކުރު ދަންނަވަން. މިކަހަލަ މުސްލިމުންނާ ގުޅުން ހުންނަ ހުރިހާ ކަމެއްގައި ހަބަރުތައް ވަގުތުން ވަގުތަށް ގެނެސް ދެއްވާތީ. ތިނޫސް ކަމުދަނީ އެހެންވެ.\nމީއި، ބަލަން ތިބި ބަޔަކަށް އިސްރާއިލާއިދެކޮޅަށް ދެވުނީ ކުޑަ ގެއްލުމެއްކަމަށް ލަފާ ކުރެވުނު ނަމަވެސް އިސްރާއިލަށް ދެވުނު ވަރުގަދަ ރައްދެކެވެ. ހަމާސް މައިތިރި ކޮއްފައި ނޫނީ ހުއްޓާލަން ބުނި އިސްރާޢިލުން ހަނގުރާމަ މަޑު ޖައްސާލީ ބިރުންކަން ދޭހަވެއެވެ. މުސްލިމު ޤައުމުތައް އެކައްޗެއް ކިޔައިފި ނަމަ ، އިސްރާޢިލު އަދި ވަކީން ބިރު ގަނެ ބަލި ވާނެއެވެ. ﷲ އިރާދަ ކުރެއްވިޔާ މުސްލިމުން ގަދަވެ އެބައިމޫން ނަސްރު ހޯދާނެއެވެ.\nމެއި 21, 2021 17:00\nالحمد لله ، الله اكبر ، އިބަ ﷲ މުސްލިމުންގެ ދުޢާ އިޖާބަ ކުރައްވައި، ޔަހޫދީންގެ މައްޗަށް މުސްލިމުނަށް ނަސްރު ދެއްވާފިއެވެ !! ހަމަ ކަށަވަރުން އިބަ ރަސްކަލާނގެ އަކީ ކޮންމެ ކަމަކަށް ކުޅަދުންވަންތަ ރަސްކަލާނގެ އެވެ!! އަޅުގނޑުމެން މުސްލިމުން ވާގި އެދެނީ ހަމަ އެކަނި އިބަރަސްކަލާނގެ ޙަޟްރަތުންނެވެ.. އެޔަޤީން ކަމާއި އެކު ހުރިހާ މުސްލިމުންވެސް ދުޢާ ކުރައްވަމުން މިގެންދަނީ !! الله اكبر ، الله اكبر ❤❤❤❤\nމެއި 21, 2021 17:23\nالحمدالله الله كبر


''Faresmaathodaa gai juzaam bali fethurey vaahaka akee dhogeh, kuriah dhanee screening programme eh'' - One Online\nގދ.ފަރެސްމާތޮޑާ --- ފޮޓޯ: ފަރެސްމާތޮޑާ (ޓުވިޓާ)\n"ފަރެސްމާތޮޑާގައި ޖުޒާމް ބަލި ފެތުރޭ ވާހަކައަކީ ދޮގެއް، ކުރިއަށްދަނީ ސްކްރީނިން ޕްރޮގްރާމެއް"\nގދ. ފަރެސްމާތޮޑާގައި ޖުޒާމް ބަލި ފެތުރެމުންދާ ކަމަށް ދެކެވޭ ވާހަކަތައް އެ ރަށު ސިއްހީ މަރުކަޒުން ދޮގުކޮށްފިއެވެ.\n"ވަން އޮންލައިން" އަށް މައުލޫމާތުދެއްވަމުން ފަރެސްމާތޮޑާގެ އިސް އޮފިޝަލަކު ވިދާޅުވީ އެ ރަށުގައި ކުރިއަށްދަނީ ޖުޒާމް ބަލީގެ ސްކްރީނިން ޕްރޮގްރާމެއް ކަމަށެވެ.\nސޯޝަލް މީޑިއާގައި ދައުރުވަމުންދާ ފަރެސްމާތޮޑާ ސިއްހީ މަރުކަޒުގެ ނޯޓިސްއަކާ ގުޅިގެން އެ ރަށުގައި ޖުޒާމް ބަލި ފެތުރެމުންދާ ކަމަށް ވާހަކަތައް ދެކެވެމުންދިޔަ ނަމަވެސް، އެއީ ރަނގަޅު ވާހަކައެއް ނޫން ކަމަށް އެ ރަށު ސިއްހީ މަރުކަޒުން މައުލޫމާތުދެއެވެ. އެ ބަލި ފެތުރެމުންދާ ވާހަކަތައް ސިއްހީ މަރުކަޒުން ދޮގުކުރި ނަމަވެސް، އެއްވެސް މީހަކު ޖުޒާމް ބައްޔަށް ޕޮޒިޓިވް ވި ކަމެއް ނުވަތަ ނޫން ކަމެއް އެ މަރުކަޒުން ކަށަވަރުކޮށްދީފައެއް ނުވެއެވެ.\n"ޖުޒާމް ބަލި ފެތުރެމުންދާ ވާހަކައަކީ ރަނގަޅު ވާހަކައެއް ނޫން. އެއީ ސްކްރީނިން ޕްރޮގްރާމެއް. އެއީ އެޗްޕީއޭ އާއި ޑަބްލިޔުއެޗްއޯއާ ގުޅިގެން ކުރިއަށްގެންދާ ސްކްރީނިން ޕްރޮގްރާމެއް،" ފަރެސްމާތޮޑާގެ އިސް އޮފިޝަލަކު ވިދާޅުވިއެވެ.\nއޭނާ ވިދާޅުވީ ދުނިޔޭގެ ސިއްހަތު ޖަމިއްޔާ، ވޯލްޑް ހެލްތު އޯގަނައިޒޭޝަން (ޑަބްލިޔުއެޗްއޯ) އާއި ހެލްތު ޕްރޮޓެކްޝަން އެޖެންސީ (އެޗްޕީއޭ)އާ ގުޅިގެން އެ ބަލީގެ ސްކްރީނިން ޕްރޮގްރާމެއް ދެ ފަހަރަކު ފަރެސްމާތޮޑާގައި ހިންގާފައިވާ ކަމަށާއި އެކަމަށް ރައްޔިތުންގެ އެންމެ އެކަށީގެންވާ ތަރުހީބެއް ލިބިފައިނުވާ ކަމަށެވެ.\nބެކްޓީރިއާ އިން ޖެހޭ ޖުޒާމް ބައްޔަކީ އެ ބަލި ބޮޑުވުމުން ހަށިގަނޑުގެ ގުނަވަންތައް ހަލާކުވެ، ވެއްޓޭ ބައްޔެކެވެ. އެ ބަލީގެ ކުރީކޮޅު ދެނެގަނެ، ފަރުވާ ކުރެވިއްޖެ ނަމަ އެ ބައްޔަކީ ފަރުވާ ހޯދޭނެ ބައްޔެކެވެ. އެ ބައްޔަކީ ހަށިގަނޑުގެ ހިއްސުތަކަށް ހަމަލާދޭ މައިކޮބެކްޓީރިއަލް ލެޕްރާ ކިޔާ ފަންޏެއް ނުވަތަ ޖަރާސީމެއްގެ ސަބަބުން ޖެހޭ ބައްޔެކެވެ. އާންމުކޮށް އެ ބަލީގެ އަސަރު ހުންނަ ތަންތާނގައި އިހުސާސެއް ނުހުރެއެވެ.\nޖުޒާމް ބައްޔަކީ 1960ގެ އަހަރުތަކުގައި ރާއްޖޭގައި ފެތުރުނު ބައްޔަކެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) ވޯލްޑް ހެލްތް އޯގަނައިޒޭޝަން ފަރެސްމާތޮޑާ\nޕާޓީތަކަށް އެމްއެމްޕީއާރުސީ ހިޔާނާތުގެ ފައިސާ ލިބުނު މައްސަލަ ބަލަންޖެހޭ، އަޅުގަނޑުމެންނަކަށް ނުލިބޭ: އަދުރޭ\nޗައިނާއަކީ ރާއްޖޭގެ އެންމެ ގާތް އެކުވެރިންގެ ތެރޭގައި ހިމެނޭ ގައުމެއް: މިނިސްޓަރު ޝާހިދު\nއިތުރު 79 މީހުން ކޮވިޑުން ރަނގަޅުވެ، ބަލީން ފަސޭހަވީ ޖުމުލަ އަދަދު 9187 އަށް\nމިދިޔަ 24 ގަޑިއިރު ތެރޭ ރާއްޖޭގައި ކޮވިޑަށް ޕޮޒިޓިވްވީ 31 ދިވެހީންނާއި 32 ބިދޭސީން\nޝާހުގެ މައްޗަށް އުފުލާފައިވާ އިތުރު ދައުވާތައްވެސް ސާބިތު ކުރެވޭނެ ކަމުގެ އުންމީދު އެބައޮތް: ޕީޖީ


އަކްޝޭގެ "ބެލް ބޮޓަމް"ގެ ޝޫޓިންގް އަންނަމަހު ފަށަނީ އަކްޝޭގެ "ބެލް ބޮޓަމް"ގެ ޝޫޓިންގް އަންނަމަހު ފަށަނީ\n"ބެލް ބޮޓަމް"ގެ މެއިން ކާސްޓް\nއަކްޝޭ ކުމާރާއި ވާނީ ކަޕޫރު ލީޑް ރޯލުން ފެނިގެންދާ "ބެލް ބޮޓަމް"ގެ ޝޫޓިންގް އަންނަމަހު ފެށުމަށް ތައްޔާރުވެއްޖެއެވެ.\nމިކަން ސޯޝަލް މީޑިއާގައި އަކްޝޭވަނީ ކަށަވަރުކޮށްދީފައެވެ. އަކްޝޭ ބުނީ މި ޕްރޮޖެކްޓާމެދު އޭނާ ކުރާ އުއްމީދު ބޮޑުކަމަށާއި، އަލުން ޝޫޓިންގެ މަސައްކަތްތަކަށް އެނބުރި ދެވޭތީ އޭނާހުރީ ވަރަަށް އުފަލުންކަމަށެވެ. މިއީ އިންޑިއާގައި ކޯވިޑް-19ގެ ސަބަބުން ބޮލީވުޑްގެ މަސައްކަތްތައް މެދުކެނޑިފައި އޮތުމަށްފަހު، އަލުން ޝޫޓިންގެ މަސައްކަތް ފަށާ ފުރަތަމަ ފިލްމެވެ.\n"ބެލް ބޮޓަމް"އަކީ މިދިޔަ އަހަރު ނުކުތް ކަންނާޑާ ހިޓް ފިލްމު "ބެލް ބޮޓަމް"ގެ ހިންދީ ރީމޭކްއެކެވެ. ކަންނާޑާ ފިލްމަށްވަނީ ބޮޑު ތަރުހީބެއް ލިބިގެން ގޮސްފައެވެ. ޚާއްސަކޮށް އެ ފިލްމުގައި 80ގެ އަހަރުތައް ގެނެސްދީފައިވާލެއް ފުރިހަމަކަމުން ގިނަ ބަޔަކުވަނީ އެ ފިލްމަށް ތައުރީފުކޮށްފައެވެ. މި ފިލްމަކީ ޕީރިއަޑް ގޭންގްސްޓަރ ޑްރާމާ ފިލްމެކެވެ. ޖެކީ ބަގާނީ ޕްރޮޑިއުސްކުރާ މި ފިލްމުން އަކްޝޭއާއެކު ލީޑް ރޯލުން ވާނީ ކަޕޫރަށް ފުރުޞަތުދީފައިވާއިރު، މިއީ މި ދެތަރިން އެކުގައި ފެނިގެންދާނެ ފުރަތަމަ ފިލްމެވެ.\nމި ފިލްމުގައި އަކްޝޭއާއި ވާނީގެ އިތުރުން ލާރާ ދައްޓާ، ހުމާ ގުރޭޝީ، ޖެކީ ބާގްނަނީ އަދި ރަންޖީތު ތިވާރީ މުހިއްމު ރޯލުތަކުން ފެނިގެންދާނެއެވެ. މި ފިލްމް ސިނަމާތަކަށް އަންނާނެކަމަށް ބެލެވެނީ އަންނައަހަރުގެ ކުރީކޮޅެވެ.


BML ge ithuru ATM eh Male gai hulhuvaifi\nބީއެމްއެލްގެ އިތުރު އޭޓީއެމްއެއް މާލޭގައި ހުޅުވައިފި\n28 ޖޫން 2020 - 15:37:42\nބޭންކް އޮފް މޯލްޑިވްސް (ބީއެމްއެލް) އިން މާލޭގައި އިތުރު އޭޓީއެމް ސެންޓަރެއް މިއަދު ހުޅުވައިފިއެވެ.\nމ. ސްޓާ ކްލައުޑް (ކުރީގެ ސްޓާ ސިނަމާ) އިމާރާތުގައި ހުޅުވި މި އޭޓީއެމް ސެންޓަރު މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް ފަސޭހަކަމާއި އެކު ބޭންކުގެ ހިދުމަތްތައް ލިބޭނެ ކަމަށް ބީއެމްއެލް އިން ބުނެފައިވެއެވެ.\nބީއެމްއެލް އިން ބުނީ، އެ ސެންޓަރުގައި އެންމެ ޒަމާނީ އޭޓީއެމްގެ ހިދުމަތް ލިބިގެންދާނެ ކަމަށާއި، އެތަނުގައި ތިން އޭޓީއެމް ހުންނާނެ ކަމަށެވެ. އަދި އެ ސެންޓަރުން 24 ގަޑިއިރު ހިދުމަތް ދޭނެ ކަމަށްވެސް ބުނެފައިވެއެވެ.\nބީއެމްއެލްގެ ސީއީއޯ އަދި މެނޭޖިން ޑިރެކްޓަރު ޓިމް ސޯޔާ ވިދާޅުވީ މި ސެންޓަރަކީ މުޅި ރާއްޖޭގައި ބޭންކިން ވިއުގަ އިތުރަށް ފުޅާ ކުރުމަށް ކުރަމުންދާ އިންވެސްޓުމަންޓުގެ ދަށުން ހުޅުވި ސެންޓަރެއް ކަމަށެވެ. އަދި ރަށްރަށުގައި ވެސް މި އޭޓީއެމްތައް ބެހެއްޓުމުގެ މަސައްކަތް މިހާރު ކުރިއަށްދާ ކަމަށް އޭނާ ވިދާޅުވި އެވެ.\n"ބޭންކިންގް ހިދުމަތް ހޯދޭނެ. މިދިޔަ ހަފްތާގައި އަޅުގަނޑުމެންވާނީ އަތޮޅުތެރޭގައި ކުރަމުންދާ އިންވެސްޓްމަންޓް އިތުރަށް ފުޅާކުރުމުގެ ގޮތުންނާއި މުޖުތަމައަށް ފޯރުކޮށްދޭ އެހީތެރިކަމުގެދަށުން ހަތަރު ރަށެއްގައި އޭޓީއެމް ބެހެއްޓުމުގެ މަސައްކަތް ކުރެވެމުންދާކަން ހާމަކޮށްފައި، އުއްމީދަކީ ކުރިޔަށް އޮތް ހަފްތާތަކުގެ ތެރޭގައި މި އޭޓީއެމްތައްވެސް އިތުރުކުރެވިގެންދިޔުން." އޭނާ ވިދާޅުވިއެވެ.\nމުޅި ރާއްޖެ ހިމެނޭ ބޭންކިންގް ވިއުގަޔަކާއެކު 20 އަތޮޅުގައި 38 ބްރާންޗް، 56 ސެލްފްސާވިސް ބޭންކިން ސެންޓަރުގެ އިތުރުން 119 އޭޓީއެމް ބީއެމްއެލްއިން ވަނީ ގާއިމްކޮށްފައެވެ. އަދި 277 ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިން ހިދުމަތްތާކާއި އެކު އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދޭނެކަން އެބޭފުޅުން ފާހަގަކޮށްފައިވެއެވެ.


Sushant Ge Hayaathah Binaakoh Film Eh Hadhany - Vaguthu\nމިދިޔަ އަހަރު ޖޫން މަހުގެ 14 ވަނަ ދުވަހު މަރުވެފައިވާ ސުޝާންތު ސިންގް ރާޖުޕޫތުގެ ދިރިއުޅުމާއި އޭނާގެ މަރުގެ ހާދިސާތައް ދައްކުވައިދޭ ފިލުމެއް ތައްޔާރު ކުރާނެ ކަމަށް ޑައިރެކްޓަރ ރާމް ގޯޕާލް ވަރުމާ ބުނެފިއެވެ.\nޓްވިޓާގައި ހަރަކާތްތެރި ރާމް ގޯޕާލް ވަނީ ރިއާ ޗަކްރަބޯތީއަށް ތާޢީދުކޮށް އެތައް ޓްވީޓެއް ކޮށްފައެވެ. އަދި އިންޑަސްޓްރީގައި ރިއާއާއި މެދު ދެކެމުންދާ ގޮތާއި އޭނާއާއި މެދު މީހުން ކަންތައް ކުރާ ގޮތުގެ ވާހަކަތައް ވެސް އެތައް ޓްވީޓެއްގައިވެއެވެ.\nސުޝާންތު ސިންގްގެ މަރުގެ ތަހުގީގަށް ވީގޮތެއް ނޭނގޭ ކަމަށާއި ރިއާ ޗަކްރަބޯތީއަށް ވީ ގޮތެއް މިހާރު ނޭނގޭ ކަމަށާއި މީސް މީޑިއާއަކީ ދެ ދުވަހަކު އެކަމަކާއި ގުޅިގެން ވާހަކަ ދައްކާލުމަށްފަހު އެކަމެއްގެ މަތިން ހަނދާން ނެތިގެންދާ ޕްލެޓް ފޯމެއް ކަމަށް ވެސް ރާމް ގޯޕާލް ބުނެފައިވެއެވެ.\nސުޝާންތު ސިންގްގު ރާޖުޕޫތުގެ ދިރިއުޅުމާއި އޭނާގެ މަރާއި ގުޅޭގޮތުން ފިލުމެއް ތައްޔާރު ކުރުމަށް ވިސްނާފައިވޭތޯ ރާމް ގޯޕާލަށް ކުރެވުނު ސުވާލުގެ ޖަވާބުގައި އޭނާ ބުނެފައިވަނީ ފަހަރެއްގައި އެކަމާއި ގުޅިގެން ފިލުމެއް ހެދިދާނެ ކަމަށާއި ނުވަތަ ނުހެދިދާނެ ކަމަށެވެ. ނަމަވެސް އޭނާއަށް ބޮޑަށް ހީވަނީ އެކަމާއި ގުޅިގެން އޭނާ ފިލުމެއް ތައްޔާރު ކުރާނެހެން ކަމަށް ވެސް ރާމް ގޯޕާލް ވަރުމާ ބުނެފައިވެއެވެ.\nމި ފިލުމު ތައްޔާރު ކުރުމަށް ވަރަށް ބުރަ މަސައްކަތެއް ކުރަން ޖެހޭނެ ކަމަށާއި އާއިލާގެ ފަރާތުން ވެސް ހޯދަންޖެހޭ އެތައް މަޢުލޫމާތެއް ހުރި ކަމަށް ވެސް ރާމް ގޯޕާލް ވަރުމާ ބުނެފައިވެއެވެ.\nސުޝާންތާއި ކައިވެނިކުރުމަށް ލިބުނު އެތައް ފިލުމުތަކެއް ދޫކޮށްލިކަމަށް އަންކިތާ ބުނެފި


1 ފާޚާނާ އިމާރާތްކުރުން\nމި ސްކޫލްގައި ޕްރީސްކޫލް ކުދިންނަށް 1 ފާޚާނާ އިމާރާތްކުރުން\nމި ސްކޫލްގައި ޕްރީސްކޫލް ކުދިންނަށް ފަސޭހައިން ބޭނުންކުރެވޭ ގޮތަށް 1 ފާޚާނާ ހެދުމުގެ މަސައްކަތް އަމިއްލަ ތަކެތީގައި ކޮށްދޭނޭ ފަރާތެއް ހޯދަން ބޭނުންވެއްޖެއެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން 01 ނޮވެންބަރު 2015 ވާ އާދީއްތަ ދުވަހުގެ 10:00 އަށް ސްކޫލަށް ދުރުވެ މަޢުލޫމާތު ސާފުކުރެއްވުމަށްފަހު، 07 ނޮވެންބަރު 2015 ވާ އާދީއްތަ ދުވަހުގެ 10:00 އަށް އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރެއްވުމަށް ކަނޑައެޅިފައިވާ ގަޑިއަށް ވަޑައިނުގަންނަވާ ފަރާތްތަކުން ހުށަހަޅުއްވާ އަންދާސީހިސާބު ބަލައިނުގަނެވޭނެ ވާހަކަ ދަންނަވަމެވެ. އަދި މަޢުލޫމާތު ދޭގަޑީގައި މަޢުލޫމާތު ނެގޭނީ ހާޒިރުވާ ކޮންމެ ބޭފުޅަކަށްވެސް 1 ފަރާތެއްގެ ނަމުގައެވެ. އެހެން ފަރާތެއްގެ ނަމުގައި މަޢުލޫމާތު ސާފުކުރަން ހާޒިރުވާނަމަ، އެފަރާތުގެ ސިޓީއެއް ގެންނަވަންވާނެއެވެ. މަޢުލޫމާތު ސާފުކުރެއްވުމަށް ވަޑައިގަންނަވާ ފަރާތުގެ އައިޑީކާޑު ގެންނަވަންވާނެއެވެ.\n25 އޮކްޓޫބަރު 2015\nނަންބަރު: GS64/2015 /I/22\nޕަބްލިޝްކުރި ތާރީޚު: 29 އޮކްޓޫބަރު 2015\nޕަބްލިޝްކުރި ގަޑި: 08:31\nސުންގަޑި: 01 ނޮވެންބަރު 2015 10:00


ފައްސިވި މީހުން 33 ރަށެއްގައި! - DhiDaily\nފައްސިވި މީހުން 33 ރަށެއްގައި!\nކޯވިޑް 19 އަށް އަތޮޅުތަކުން 33 ރަށެއްގެ އިތުރުން 15 ރިސޯޓެއްގައި މީހުން އެބަތިބިކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ހާމަކޮށްފިއެވެ.\nއެޗްޕީއޭއިން ވަނީ މިރޭ ރާއްޖޭގެ ރަށްތަކުގައި ފައްސިވި މީހުން ތިބި ރަށްތަކުގެ ނަންތައް ހާމަކޮށްފައެވެ. ފައްސިވެފައިވާ މީހުންނަކީ މާލެއިން ރަށަށް ދިއުމަށްފަހު ހޯމް ކަރަންޓީނުގައި ތިބި މީހުންނާއި، މާލެ އާއި ރަށާއި ދެމެދު ދަތުރު ކުރާ ބޯޓުތަކުގައި އުޅޭ މީހުން ކަމަށްވެސް އެއިދާރާއިން ވަނީ ބުނެފައެވެ.\nމި 33 ރަށުގައި 58 މީހަކު ޕޮޒިޓިވްވެފައި އެބަ ތިއްބެވެ. އޭގެ ތެރޭގައި ހިމެނެނީ 51 ދިވެހިންނާއި ހަތް ބިދޭސީންނެވެ. މީގެ އިތުރުން 15 ރިސޯޓެއްގައި 11 ފަތުރުވެރިންނާއި 15 މުވައްޒިފުންވެސް ކޮވިޑަށް ޕޮޒިޓިވްވެފައިވެއެވެ.\nފައްސިވި މީހުން ތިބި ރަށްރަށް\nކޮވިޑް-19 އަށް އަލަށް ޕޮޒިޓިވުވި 178 މީހުންގެ ތެރޭގައި ހިމެނެނީ 141 ދިވެހިންނާ، 25 ބަންގުލަދޭޝް މީހުންނާއި، އިންޑިޔާ10 މީހަކާއި ސްޕެއިން މީހެކެވެ.\nރާއްޖޭގައި ކޮވިޑް-19 އަށް ޓެސްޓުކުރުމަށް މިހާތަނަށް 106،909 ސާމްޕަލް ނަގާފައިވާއިރު، އައިސޮލޭޝަން ފެސިލިޓީގައި 1458 ފަރާތެއް ހޮސްޕިޓަލްގައި އެޑްމިޓް ކޮއްފައިވަނީ 162 ފަރާތެއް އަދި ކަރަންޓީނު ފެސިލިޓީގައި އެއްވެސް ފަރާތެއް ނުވާކަމަށް އެޗްޕީއޭ އިން ހާމަކުރެއެވެ.\nއަދި މިބަލީގައި ރާއްޖެއިން 28 މީހަކު ވަނީ މަރުވެފައެވެ.


1. މަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\n2. ސާނަވީ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، އޭގެ އިތުރުން ސެކަންޑަރީ ސްކޫލް ސެޓުފިކެޓު އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nޔުނިޓުގެ މަސައްކަތްތަކުގެ ޔައުމިއްޔާ ލިޔުމަށް ބޭނުންވާ މަޢުލޫމާތު އެހެނިހެން ޔުނިޓުތަކުން ހޯދައި، ޔައުމިއްޔާ ލިޔެ ތައްޔާރުކުރުން.\nޔުނިޓަށް ލިބޭ ލިޔުންތަކާއި ފޮނުވޭ ލިޔުންތައް ފައިލްކޮށް ބެލެހެއްޓުން.\nޔުނިޓުން ކުރާ އެކިއެކި މަސައްކަތަށް ބޭނުންވާ ތަކެތި ހޯދުމަށް ރިކުއެސްޓް ފޯމު ހެދުމާއި، ސްޓޭޝަނަރީ ސްޓޮކް ބެލެހެއްޓުން.\nޔުނިޓުން ފޮނުވާ ނޯޓު، ސިޓީ، މެމޯ ފަދަ ލިޔުންތައް ތައްޔާރުކުރުން.\nއެހެނިހެން ޔުނިޓުތަކަށް އިދާރީގޮތުން ބޭނުންވާ އެހީތެރިކަން ފޯރުކޮށްދިނުން.\nޔުނިޓުގެ މުވައްޒަފުން ފޮނުވާ ސިޓީތަކަށް ޖަވާބުދިނުން.\nޔުނިޓުގެ މުވައްޒަފުންގެ ހާޒިރީއާއި ޗުއްޓީއާބެހޭ ކަންތައްތައް ބެލެހެއްޓުން.\nމުވައްޒަފުންގެ ޢިލްމާއި، ހުނަރު އިތުރު ކުރުމުގެ ގޮތުން ހިންގަންޖެހޭ ތަފަތު ޕްރޮގްރާމްތައް ވިލަރެސް ކުރުމުގައި އެހީތެރިވުން.\nއިތުރުގަޑީގައި މަސައްކަތްކުރާ މުވައްޒަފުންގެ ރެކޯޑްސް ދުވަހުން ދުވަހަށް އަޕްޑޭޓްކޮށް ބެލެހެއްޓުން.\n5. ކޮމްޕިއުޓަރަށް އަހުލުވެރިވެފައިވާ މިންވަރު.\n6. ގިނަވަގުތު އޮފީހުގައި މަސައްކަތް ކުރެވޭނެ މީހެއް ކަމުގައިވުން.\n7. މާލިއްޔަތު ޤާނޫނާއި ދިވެހި ސިވިލް ސަރވިސްގެ ޤާނޫނާއި ގަވާއިދަށް އަހުލުވެރިވެފައިވާ މިންވަރު.\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، ޕަބްލިކް ވަރކްސް ސަރވިސަސް (ޢިއްޒުއްދީންމަގު، މާފަންނު/ މާލެ) ގެ ކައުންޓަރަށް.\nމި މަޤާމަށް މީހުން ހޮވުމަށް ކުރެވޭ އިންޓަރވިއު އޮންނާނީ، 2016 ސެޕްޓެންބަރު - އޮކްޓޫބަރުމަހުގެ ތާރީޚެއްގައި، ޕަބްލިކް ވަރކްސް ސަރވިސަސް (ޢިއްޒުއްދީންމަގު، މާފަންނު / މާލެ) ގައެވެ.\nނަންބަރު: (IUL) 447-HR/1/2016/50\nސުންގަޑި: 08 ސެޕްޓެންބަރު 2016 1300


Ahmed ge Maldiplay- Fathuruveri kamuge dhaairaa ah agubodu hadhiyaa eh\nއަޙްމަދުގެ “މޯލްޑިޕްލޭ”- ފަތުރުވެރިކަމުގެ ދާއިރާއަށް އަގުބޮޑު ހަދިޔާއެއް\nއަހަރެމެން ހަމަ ކޮންމެ މީހަކީވެސް ކޮންމެވެސް ކަހަލަ މޮޅު ހުނަރަކާއި ގާބިލްކަމެއް ލިބިގެންވާ އިންސާނުންކަން ޔަގީނެވެ. ގިނަ މީހުންނަށް އެމީހުންގެ ކިބައިގައިވާ ހުނަރު ދަނެގަންނަން މަސައްކަތް ނުކުރެވެނީއެވެ. ނުވަތަ ކުރެވޭ މަސައްކަތެއް ކުރިއަށް ގެންދިއުމުގައި ދިމާވާ ގޮންޖެހުންތަކެއްގެ ސަބަބުން އެކަމެއް ކަފުންކޮށްލައި އެހާހިސާބުން އަތްދޮވެލަނީއެވެ. ނަމަވެސް ކާމިޔާބު އިންސާާނުންނަކީ ސާބިތުކަމާއެކު ދިމާވާ ގޮންޖެހުންތަކާ ކުރިމަތިލައިގެން އެކަންތައްތަކުން އަރައިގަނެ ހިންދެމިލާ މީހުންނެވެ. މިފަދަ މީހުން އަހަރެމެންގެ ތެރެގައި މަދުން ނަމަވެސް ފެންނަކަމީ ދިވެހިން އެބަޔަކަށްޓަކައި ފަޚުރުވެރިވާނެ ފަދަ ހިތްވަރުގަދަ ދަރިންނެވެ.\nއައްޑޫސިޓީގެ ހިތަދޫ އަށް އުފަން އަޙްމަދު ޙުސައިން އަކީ މިފަދަ ހިތްވަރުގަދަ ގާބިލް ޒުވާނެކެވެ. އައްޑޫގެ ގިނަ ބަޔަކަށް މަޝްހޫރު، ސަދަންސެކަންޑްރީ ސްކޫލުގެ އެންމެ ފުރަތަމަ ބެސްޓްއޯލްރައުންޑް ދަރިވަރު އަދި ސްކޫލް ކެޕްޓަން ކަމުގެ މަގާމު އަދާކުރި އަހްމަދު ޙުސައިން އަކީ ހަމަ މިހާރުވެސް ކެޕްޓަނެކެވެ. ހިތްވަރުގަދަ ޒުވާނެކެވެ. އަޒުމް ވަރުގަދަ މޮޅު ސިކުނޑިއެއްގެ ވެރިއެކެވެ. އަޙްމަދުގެ މުޅިން އަމިއްލަ އުފެއްދުން "މޯލްޑިޕްލޭ" އަކީ ގިނަ ދުވަސްތަކެއްގެ ބުރަ މަސައްކަތާއި ގިނަ ގުނަ ގޮންޖެހުން ތަކަކަށް ފަހު ހިތްވަރާއެކު ކުރި މަސައްކަތުގެ ނަތީޖާއެވެ.\nރާއްޖޭގެ ފަތުރުވެރިކަން ޕްރޮމޯޓް ކޮށްދިނުމުގެ މަގުޞަދުގައި އަޙްމަދު ތައްޔާރުކުރި މި "މޯލްޑިޕްލޭ" ގޭމު މިއޮތީ މިއަދު ވުޖޫދަށް އަންނަން ތައްޔާރުވެފައެވެ.\nޓޫރިޒަމްދާއިރާއިން މާސްޓާސް ހަދަމުން އަންނަ އަޙްމަދުގެ މޯލްޑިޕްލޭ ގޭމަކީ ޓޫރިޒަމް ދާއިރާއަށް ހުރި ޝައުގެއްގެ ބޮޑުކަމުން ސިކުނޑީގައި އުފެދުނު ޚިޔާލަކަށް ގެނައި ހަގީގީ ސިފައެކެވެ.\n"ޓޫރިޒަމް އާއި ސަނީ ސައިޑް އޮފް ލައިފް އާއި ބެހޭ ގޮތުން އަހަރެން ލިޔަންފެށީ، ސަނީ ސައިޑު އޮފްލައިފް ގެ މާނަ އަކީ ކޮބައިކަން ބުނެދިނުމަށް. އަހަންނަށް ގަބޫލުކުރެވުނުގޮތުގައި ރާއްޖޭގެ ފަތުރުވެރިކަމުގެ ސިނާއަތް ބިނާވެފައިމިވަނީ މުހިއްމު5ކަމެއްގެ މައްޗަށް. އެއީ "5އެސް ޕިލާސް އޮފް މޯލްޑިވްސް ޓްއަރިޒަމް" ލިންކެޑިންގައި އަހަރެން ފެށި މި މަސައްކަތް ފަހުން އަހަރެން ކުރަމުން ގެންދިޔައީ އަހަރެންގެ އަމިއްލަ ޓުއަރިޒަމް ބްލޮގް ، އައިޑްލިކްމޯލްޑިވްސް .ކޮމް ގައި. މީގައި މި5އެސް ވަރަށް ރަނގަޅަށް ކިޔައިދެވޭތޯ މަސައްކަތް ކޮށްފައި އަހަރެންވާނެ" އޭއޯނިއުސް އަށް ދިން އިންޓަވިއުގައި އަޙްމަދު ކިޔައިދިނެވެ.\n"އައިޑްލިކްމޯލްޑިވްސް.ކޮމް ލިޔުންތައް މުޅިން ބިނާކޮށްފަ ހުންނަނީ ރާއްޖެއަކީ ދުނިޔޭގައިވާ އެންމެ ރީތި ތަނުގެ ގޮތުގައި ސިފަކުރުމަށް. ސަނީ ސައިޑް އޮފް ލައިފް ކިޔާދީނިމޭއިރު ރާއްޖެއަކީ އެންމެ ރީތި ތަންކަން ކިޔުންތެރިންނަށް ވިސްނާދިނުމަށް މަސައްކަތް ކޮށްފައިވާނެ. ރާއްޖޭގެ ޓޫރިޒަމް ކާމިޔާބު ދެމެހެއްޓެނިވި ސިނާއަތަކަށް ވަނީ5އެސްގެ ސަބަބުން ކަމަށް އަހަރެން ގަބޫލުކުރަން"\nމިގޮތުންމި5އެސް އަކީ ސަން، ސްކައި، ސީ، ސޭންޑް އަދި ސްމައިލް ކަމަށާއި ސަން ރަމްޒުކޮށްދެނީ އެންމެ ހެޔޮވަރުވަރަށް އިރުގެ އަލިލިބުން، ސްކައި ރަމްޒުކޮށްދެނީ ސާފުވަޔާއި ހިތްގައިމު މާހައުލު ކަމަށާއި ސީ ރަމްޒުކޮށްދެނީ ކަނޑުއަޑީގެ ރީތިކަން އަދި ސޭންޑް ރަމްޒުކޮށްދެނީ ހިތްގައިމު ހުދު ދޮންވެލިގަނޑާއި އެތަނުގައި ހޭދަކޮށްލެވޭ ލޯބިވެތިވަގުތުތަކަށް ކަމުގެ އިތުރުން ސްމައިލް ރަމްޒުކޮށްދެނީ ދިވެހިންގެ އެކުވެރިކަމާއި ދިވެހިންގެ ސަގާފަތަށް ކަން އަޙްމަދު ވަނީ ބުނެދީފައެވެ.\n"މީގެ އިތުރުން މި5 ކަންތައް ސިފަކޮށްދޭނެ5ކުލައެއް ތަޢާރަފް ކުރިން. މިކުލަތައް ނިންމީ ހިސާބު އީކްއޭޝަނެއްގެ މައްޗަށް ބިނާކޮށް ރަތާއި ފެހި އަދި ނޫކުލައިގެ މިންވަރު ބަދަލުކޮށްގެންނެވެެ. އެއީ މޯލްޑިވް އޮރެންޖް، މޯލްޑިވްސް ސްކައި ބްލޫ، މޯލްޑިވް ލެގޫން/ލައިމްގްރީން އަދި މޯލްޑިވް ގްރީން ގެ އިތުރުން ހުދު ކުލަ. މިކުލަތަކުގެ ކޮމްބިނޭޝަން މީގެ ކުރިން އެއްވެސް ބަޔަކު ނަންދީފަ ނޫނީ ބޭނުުންކޮށްފައިވާހެނެއް ހީއެއްނުވޭ، އަދި ގޫގުލްއިންވެސް ނުފެންނާނެ. ފަހަރެއްގައި މި ކޮމްބިނޭޝަންސް އަދި އެއްވެސް މީހަކު ބޭނުންނުކުރޭ" އަޙްމަދު ކިޔައިދިނެވެ.\nފަތުރުވެރިކަން ޕްރޮމޯޓް ކުރުމަށް ވިސްނަމުން ދިޔަ ދުވަސްވަރެއްގައި އެއްރެއަކު އަޙްމަދަށް ހޭލެވުނީ ޓޫރިޒަމް ޕްރޮމޯޓު ކުރާނެ ތަފާތުު ޚިޔާލެއް ވިސްނިގެންނެވެ. އެއީ މި5ކުލަ ބޭނުންކޮށްގެން ގޭމެއް ތައްޔާރުކުރުމުގެ ޚިޔާލެވެ. މޯލްޑިޕްލޭ އުފެދުނު ގޮތުގެ އަސްލަކީ މިއީއެވެ.\n"5ސައިޑް ހިމެނޭ ބޯޑެއް ތައްޔާާރުކުރީ. މިއަށް ދިން ނަމަކީ "މޯލްޑިވްއެކްސް" . އަދި އެއާއެކު ޕެންޓަގަންގެ ސިފަ މެދުގައި ހުންނަ ގޮތަށް ކާޑު ސެޓެއްވެސް ތައްޔާރުކުރީ " އަޙްމަދުގެ މަސައްކަތް ފެށިގެން ދިޔަގޮތް އޭނާ ބުނެދިނެވެ.\nމި މަސައްކަތް ކާމިޔާބު ކުރުމުގެ ގޮތުން އަޙްމަދު ވަނީ މިނިސްޓްރީއޮފް އިކޮނޮމިކް ޑިވެލޮޕްމަންޓްގައި މި ނަމާއިއެކު ކުރެހުން ރަޖިސްޓްރީކޮށްފައެވެ. އަދިި ޕްރިންޓްކުުރުމުގެ ކުރިންް އިތުރު މީހެއްގެ ޚިޔާލު ހޯދާލުމަށް ޑރ ހަސަން ހަމީދާއި ޚިޔާކު ބަދަލުކުރިކަމަށާއި އެޚިޔާލާއެކު މުޅި ގޭމްބަދަލު ކުރީކަމަށް އަޙްމަދު ބުންޏެވެ.\n" ހަސަން ހަމީދު ވިދާޅުވީ މޮނޮޕޮލީ ހުންނަ ގޮތަށް ހަތަރެސްކަން ބައްޓަމަށް ތައްޔާރުކުރުމަށް އަދި އޭގެ ނަމަށް މޮނޮ ނުވަތަ ޕޮލީ އިތުރުކުރުމަށް . އަހަރެން އޭގެ ސިފަ ހަތަރެސްކަނަށް ބަދަލުކޮށް "އައިލެންޑްޕޮލީ" ގެ ނަން ދިނިން އަދި ފަހުން މޯލްޑިޕޮލީ އަށް ބަދަލުކޮށް ކޮޕީރައިޓް ރަޖިސްޓާރ ކުރީ"\nގޭމް ފަރުމާކޮށް ޕްރިންޓް ކުރުމަށްފަހު ޓޫރިޒަމް މިނިސްޓްރީގެ އެންޑޯޒްމެންޓް ހޯދަން ކުރި މަސައްކަތާއި ރިސޯޓުތަކުން ސްޕޮންސަރ ހޯދުމަށް ކުރިމަސައްކަތުގައި އަޙްމަދަށް ކުރިމަތިލާން ޖެހުނީ ނާކާމިޔާބާއެވެ. ހުރިހާ ފަރާތްތަކުން އޭނާގެ މަސައްކަތަށް ތަޢުރީފު ކުރިއެވެ. މޮޅުކަމުގެ ވާހަކަދެއްކިއެވެ. އަދިޓުއަރިޒަމް މިނިސްޓްރީން އެމްއެމްޕީއާރުސީ ޓީމާ ބައްދަލުން ހަމަޖައްސައިދިނެވެ.\n" އަހަރެންގެ މަސައްކަތް ހިފައިގެން ރިސޯޓްތައް ހިންގާ ކުންފުނިތަކާ ބައްދަލުކުރިން. އެންމެން އަހަރެންގެ މަސައްކަތަށް ތައުރީފުކުރި އަދި އަހަރެންގެ އުފެއްދުންތެރި ޚިޔާލަށް މަރުހަބާ ކިއި. އެމްއެމްޕީއާރުސީގެ އެމްޑީ ހާރިސް ވަރަށް އަގުހުރި ޚިޔާލުތައް ދެއްވެވި. މި ގޭމުގައި ބޭނުންކުރުމަށް އަހަރެން ކުރިން ތައްޔާރުކުރި ޑޮލާރ ގެ ބަދަލުގައި ރުފިޔާ ނޫޓް ތައްޔާރުކުރުމަށް ޚިޔާލު ދެއްވެވީ ހާރިސް. އަދި ދިވެހިރުފިޔާ ރަމްޒުކޮށްދޭ ސިމްބަލްއެއް ހެދުމަށް އިރުޝާދު ދެއްވި. އަދި އެމް އެމް ޕި އާރ ސީ އެކު ޕްރޮޖެކްޓް ހިއްސާ ކުރާނެގޮތުގެ ޕްރޮޕޯސަލލް ތައްޔާރުކޮށް ހުށަހަޅައިގެން އިތުރު ބައްދަލުވުމަކަށް ދިއުމަށް ހަމަޖެހުނު."\nއެންމެ ފަހުން ހުރިހާކަމެއްވެސް ބަދަލުވީ ހީނުކުރާ ގޮތަކަށެވެ. އެ ބައްދަލުވުމެއްވެސް ނުބޭއްވުނެވެ.. މިނިސްޓްރީން ވެސް ސަޕޯޓެއް ނުލިބުނުކަމަށާއި ބައެއް ރިސޯޓްތަކުން ސީދާ ނޫނެކެ ބުނިއިރު އެހެން ރިސޯޓްތަކުން އަޙްމަދު ފޮނުވި އެއްވެސް މެއިލް އަކަށް ޖަވާބުވެސް ނުދިނެވެ. ނަމަވެސް ހިތްވަރު ދޫކޮށްނުލައި އަޙްމަދުގެ މަސައްކަތާގެން ކުރިއަށް ދިޔައެވެ.\n"އެގޮތަށް ކަންތައްތައް ދިޔަނަމަވެސް އަހަރެން މާޔޫސް އެއް ނުވަން. އަހަންނަށް ގަބޫލުކުރެވޭ އަހަރެން ތައްޔާރުކުރި މަސައްކަތުގެ އަގުހުރިކަން. މިކަމުގެ ހެއްކަކީީ އެމެރިކާގެ ފްލޮރިޑާގެ ކުންފުންޏަކުން ހެދި އިންވެންޝަން އެންޑް ޕޭޓަންޓް ޢިިންޓެލިޖެންސް ރިޕޯރޓް. އެރިޕޯޓްގަައިވާގޮތުން މިގޭމް އާއުފެއްފުމެއްގެ ގޮތުގައި ރަޖިސްޓަރ ކުރެޥޭނެ. ފައިދާވާ ވިޔަފާރިއަކަށްވެސް ވާނެ"\nއެހާ ހިސާބުން އެންމެ ކަންބޮޑުވާން ޖެހުނުކަމަކަށްވީ ނަވާރަ އަހަރު ދުވަސް ވަންދެން މަސައްކަތް ކުރަމުން ދިޔަ ކުންފުނިން އެއްމެ މަހެއްގެ ނޯޓިސް އެއް ދިނުމަށްފަހު ވަޒީފާއިން ވަކިވާން ޖެހުނުކަންކަމަށް އަޙްމަދު ބުންޏެވެ. އައިލެންޑް އޭވިއޭޝަންގެ އިންޖިނިއަރިންގ ޑިޕާޓްމަންޓުގައި ދިގު މުއްދަތެއްގައި ކުރަމުންދިޔަ މަސައްކަތް މިގޮތަށް ހުއްޓާލަން ޖެހިދާނެ ކަމަކަށް އަޙްމަދު ހުރީ އުއްމީދުކޮށްގެނެއްނޫނެވެ.\n"މީގެސަބަބުން އަހަރެންގެ މި މަސައްކަތާއިގެން ކުރިއަށް ދިއުމަށް ފައިނޭންސް ލޯނުހޯދުމަށް އޮތްފުރުުސަތު ގެއްލިގެން ދިޔަ". އަޙްމަދަށް ކުރެވުނީ ހިތި ތަޖުރިބާތަކެކެވެ.\nއެހާ ހިސާބުން އާ ހިތްވަރަކާއެކު އަޙްމަދު އަލުން އެ ޕްރޮޖެކްޓްގެ މަސައްކަތް ފެށިއެވެ. މޯލްޑިޕޮލީގެ ޗެޕްޓަރ ނިމުމަކަށް ގެނައުމަށްފަހުއެވެ. ކުރެހުންތައް ކޮރަލްޑްރޯގައި ހެދުމުގެ ބަދަލުގައި ފޮޓޯޝޮޕް އަދި އިލަސްޓްރޭޓަރބޭނުންކޮށްގެން، މުޅިން އާ ކޮންސެޕްޓަކަށް ތަފާތު ލޭއައުޓެއް ފަރުމާކުރިއެވެެ. މޮނޮޕޮލީއެއްގެ ގޮތުގައި ރިސޯޓުތަކުގެ އެކިއެކި ތަންތަނަށް ކިޔާނަންތައް ބޭނުންކޮށްގެން ފަރުމާކުރި މޯލްޑިޕޮލީގެ ނަން މޯލްޑިޕްލޭ ގެ ނަމަށް ބަދަލުކުރިއެވެ. ޑައިސް ވެސް ބަދަލުކުރީއެވެ.\nއަޙްމަދު ފަރުމާކުރިި މި ޑައިސް ތަކަށް ދިން ނަމްބަރު ތަކަކީ ވެސް ދިރާސާ ކުރުމަށްފަހު ޕްރޮބަބިލިޓީ ތިއަރީ ބޭނުންކޮށްގެން ޓެސްޓް ކުރުމަށްފަހު ދިން އިވަން ނަމްބަރުތަކެކެވެ. ހަމަ އެއާއެކު މި ގޭމަށް ހޭދަވާ ވަގުތު ކޮންޓްރޯލް ކުރާނެ ގޮތެއް ވެސް އަޙްމަދު ހޯދިއެވެ. މީގެ ސަބަބުން މުޅި ގޭމް ބަދަލުވިއެވެ.\n"ގޭމް މިވަނީ ޗައިނާގައި ޕްރިންޓް ކޮށް ނިމިފަ ؛އޮކްޓޯބަރ މަހުގެ ދެވަނަ ހަފްތާގެ ތެރޭގައި ސާމްޕަލް3ގޭމު ރާއްޖެއަންނާނެ. ސާމްޕަލްތައް ލިބުމުން3ސްކޫލެއްގެ ދަރިވަރުންގެ މެދުގައި މިގޭމުގެ ޕްރޮމޯޝަނެއްގެ ގޮތުގައި އިނާމު ކަނޑައަޅައިގެން މުބާރާތެއްގެ ގޮތުގައި ބޭއްވުމަށް މި ތައްޔާރުވަނީ"\nއެންމެ ފުރަތަމަ 500 ޕްރިންޓް ހައްދާއިރު އެ ވިއްކައިގެން "ވޯލްޑް ކަޕް" ގެ ނަމުގައި މޯލްޑިޕްލޭ ގޭމު މުބާރާތެއް ބޭއްވުމަށްވެސް އަޙްމަދު ވަނީ ވިސްނާފައެވެ. އެއްލައްކަރުފިޔާގެ މި މުބާރާތުގައި ބައިވެރިވެވޭނީ ގޭމު ގަނެގެން ކަމަށް އަޙްމަދު ބުންޏެވެ.\n"މިއީ ރާއްޖެއަށް އަންނަ ފަތުރުވެރިންނަށް ރާއްޖެ ޕްރޮމޯޓް ކުރުމުށް ކުރެވޭނެ ވަރަށް ރަނގަޅު މަސައްކަތެއް. ރިސޯޓް ތަކަށް ވެސް މި ގޭމު ސަޕްލައި ކުރާގޮތަށް މިއޮތީ. މީގައި ހުންނަ ކާޑުތަކުގައި ވެސް ހުންނާނީ ރާއްޖެއާ ބެހޭ މައުލޫމާތުތައް ލިޔެފައި. ރާއްޖޭގެ ރީތިކަމާއި ރާއްޖެއަށް އަންނަން ޖެހެނީ ކީއްވެގެން ކަން މި ގޭމު ކުޅުމުން ބޮޑަށް އެނގިގެން ދާނެ. އަދި ރާއްޖެ ނާންނަ މީހަކުވެސް މި ގޭމު ކުޅެފިނަމަ ރާއްޖެ އަންނަހިތްވާނެ. މިއީ ގެސްޓުންނަށް ރަނގަޅު ސުވެނިއަރ އަކަށް ވެސް ވެގެންދާނެ"\nގިނަ ގުނަ ގޮންޖެހުންތައް ދިމާވި ނަމަވެސް އެ ހުރިހާ ހުރަސްތަކެއް ގިރާކުރުމަށްފަހު އަޙްމަދުގެ މަސައްކަތް މިވަނީ އާންމުންނާ ހިސާބަށް އައުމުގެ މަގުމަތީގައެވެ. އަޙްމަދުގެ މަސައްކަތަށް އައްސަރިބަހާ ސާބަހެވެ.


Sooiypeh Dhaiy Elhumun Higumaai Vaahaka Dhehkkumun Kuhjjaku Mahroom Vejje - Vaguthu\nސޫތްޕެއް ދަތް އެޅުމުން ހިނގުމާއި ވާހަކަ ދެއްކުމުން ކުއްޖަކު މަހުރޫމުވެއްޖެ\n"ތިކް" ނަމަކަށް ކިޔާ ކުޑަ ސޫތްޕެއް ދަތް އެޅުމުގެ ސަބަބުން ހިނގުމާއި ވާހަކަ ދެއްކުމުން ފަސް އަހަރުގެ ކުއްޖަކު މަހުރޫމް ވެއްޖެއެވެ.\nއެމެރިކާ އަށް އުފަން އެކުއްޖާގެ މަންމަ ޖެސިކާ ގްރިފިން ބުނިގޮތުގައި ދަރިފުޅު ކައިލީން ކުއްލިއަކަށް ވާގިނެތި ހިނގުމާއި ވާހަކަ ދެއްކުމުން މަހުރޫމުވީ މިދިޔަ ބުދަ ދުވަހު އެކުއްޖާގެ ބޮލުގެ އޭގެ ސޫތްޕެއް ދަތް އެޅުމުގެ ސަބަބުން ކަމަށެވެ.\nއެކުއްޖާގެ ބޮލުގައި އޭތި ދަތް އެޅިކަން އެނގުނީ ހެނދުނު ސުކޫލަށް ދިޔުމަށް އެކުއްޖާގެ މަންމަ ފުނާ އަޅައިދިނުމަށް އުޅުމުގެ ތެރޭގައެވެ.\nހެނދުނު ހޭލިއިރުވެސް އެކުއްޖާ ބަސްމަދުވެފައި ވަރަށް ވަރުބަލިވެފައި ނިދި އައިސްފައި އިން ކަމަށް މަންމަ ބުނިއިރު ފުނާއެޅުމަށް ބޮލުގައި ފުނާހޭކި ވަގުތު އެކުއްޖާ އިނީ ވާހަކަ ނުދެއްކެވިފައިކަން ފާހަގަކުރެވުނު ކަމަށް މަންމަ ބުންޏެވެ.\nއަދި ތިކް އެއް ދަތް އަޅާފައި އިންތަން ފެނުމުން ވަގުތުން އެކުއްޖާ ހޮސްޕިޓަލަށް ގެންދެވުނެވެ. އެކުއްޖާގެ ހަށިގަނޑުގެ ތެރެއަށް ތިކްގެ ކުޅު ވަރަށް ބޮޑަށް ވަދެފައިވުމުން އެކުއްޖާގެ ހާލު ރަނގަޅުވާނެ ކަމަށް ބެލެވެނީ ތިކްގެ ކުޅު އެކުއްޖާގެ ގައިން ނަގާތާ 24 ގަޑިއިރު ފަހުން ކަމަށް ޑޮކްޓަރުން ބުނެފައިވާ ކަމަށް ޖެސިކާ ބުންޏެވެ.\nޖޫން 12, 2018 03:38\nތިކް އެއް ނޫން "ޓިކް"


އައްނަބީލާ ޙަބީބާ ޙުސައިން ޙަބީބު - ވިކިޕީޑިއާ\nއައްނަބީލާ ޙަބީބާ ޙުސައިން ޙަބީބު\nއައްނަބީލާ ޙަބީބާ ޙުސައިން ޙަބީބު އަކީ ދިވެހި ސަރުކާރަށާއި، ދިވެހި ބަހާއި އަދަބަށް ވަރަށް ގިނަ ޚިދުމަތްތަކެއް ކޮށްދެއްވާފައިވާ ފަރާތެކެވެ. އައްނަބީލާ ޙަބީބާ ޙުސައިން ޙަބީބު ގެ ބައްޕާފުޅަކީ އައްނަބީލް ޙުސައިން ޙަބީބު(ކަކާގޭ ތުއްތު މަނިކު) އެވެ. މަންމާ ފުޅަކީ އަލްމަރުހޫމާ އަލްއަމީރާ ޝަހީމާ ޝަމުސުއްދީން އެވެ.\nއައްނަބީލާ ޙަބީބާ ޙުސައިން ޙަބީބު ފުރަތަމަ ތަޢުލީމް ޙާޞިލް ކުރެއްވީ އިންޑިޔާގެ ހައިދަރު އާބާދުގެ އުސްމާނިޔާ ޔުނިވަސިޓީގެ ސްކޫލަކުންނެވެ. އޭގެ ކުރިން ޢިލްޒާމީ ތަޢުލީމް ޙާޞިލްކުރެއްވީ ގެއަށް މީހަކު ގެންނަވައިގެންނެވެ. އިންޑިޔާއިން ސުކޫލް ނިންމެވީ 1948 ގައި މެޓްރިކިޔުލޭޝަން އުރުދޫ މީޑިއަމް އިންނެވެ. 1953 ގައި ސްރީލަންކާގައި ހުންނަ ހޯލީ ފެމިލީ ކޮންވެންޓް ހައިސްކޫލުން އިގިރޭސި މީޑިއަމް އަށް ތަޢުލީމް ޙާޞިލްކުރައްވާފައި ވެއެވެ. ތަޢުލީމީ ދައުރު ނިންމަވާލަން ޖެހުނީ ވެރިކަމަށް އައި ބަދަލާއި ގުޅިގެން ސްރީލަންކާގައި ތިބި ޠާލިބާއިން ރާއްޖެ ގެންނެވުމާއި ގުޅިގެންނެވެ.\n1 ސަރުކާރުގެ ޚިދުމަތް\n1.1 ކުތުބުޚާނާ ގައި އަދާކުރެއްވި ވަޒީފާތައް\n2.1 ތަރުޖަމާ ކުރައްވާފައިވާ ވާހަކަތައް\n2.2 ލިޔުއްވާފައިވާ ފޮތްތައް\n3 ހޯއްދަވާފައިވާ އިނާމާއި ސެޓްފިކެޓް\n1956 ވަނަ އަހަރުން ފެށިގެން މިއަދާއި ހަމައަށް އައްނަބީލާ ޙަބީބާ ޙުސައިން ޙަބީބު ހުންނެވީ ސަރުކާރުގެ ޚިދުމަތުގައެވެ. އެކަމަނާ އަދާކުރެއްވި ބައެއް ވަޒީފާތަކަކީ:- ވުޒާރަތުލް މަޢާރިފްގެ ވަޒީފާ\nމަދަރުސަތުއް ސަނިއްޔާގެ މުޢާވިނާކަން\nމަދަރުސަތުލް އަމީނިއްޔާގެ މުދައްރިސާކަން\n2 ނަންބަރު މުދައްރިސާކަން\nއައްނަބީލާ ޙަބީބާ ޙުސައިން ޙަބީބު ކިޔަވާދެއްވުމުގެ ވަޒީފާއިން ބަދަލުވެ ވަޑައިގަތީ އޮފީސް ހިންގެވުމުގެ ވަޒީފާ އަށެވެ. އެކަމަނާ މަސައްކަތްކުރެއްވި ބައެއް ދާއިރާ ތަކަކީ:-\nވަޒީރުލް އަޢުޒަމް އޮފީހުގެ ވަޒީފާއެއް\nވުޒާރަތުއް ޞިއްޙާގެ ވަޒީފާއެއް\nވުޒާރަތުލް މާލިއްޔާގެ ވަޒީފާއެއް\nޑަބްލިޔޫއެޗްއޯ އާއި ބެހޭ ބައިގެ ވަޒީފާ\nމިނިސްޓްރީ އޮފް އެކްސްޓަނަލް އެފެއަޒްގެ ވަޒީފާ\nމަޖީދީ ކުތުބުޚާނާގެ ވަޒީފާ\nމިނިސްޓްރީ އޮފް ޓްރޭޑް އެންޑް ޑިވެލޮޕްމަންޓްގެ ވަޒީފާ\nމިނިސްޓްރީ އޮފް ޓްރާންސްޕޯޓްގެ ވަޒީފާ\nޑިޕާޓްމަންޓް އޮފް ޑިވެލޮޕްމަންޓް އެންޑް ފޮރިން އެއިޑްގެ ވަޒީފާ\nފުރަތަމަ ޕެންޝަން ލިބިވަޑައިގަތީ 1976 ވަނަ އަހަރު ގައެވެ.\nފުރަތަމަ ޕެންޝަނަށްފަހު ރައީސް އަލްއުސްތާޛު މައުމޫން ޢަބުދުލް ޤައްޔޫމްގެ ރައީސްކަން ފެށުމާއި ހަމައަށް ޙަބީބާ ހުންނެވީ އަމިއްލަ މަސައްކަތުގައެވެ. އެއީ އިގިރޭސި ބަސް އަދި އުރުދޫ ބަސް ކިޔަވައި ދެއްވުމުގައެވެ. ފުރަތަމަ ޕެންޝަނަށްފަހު އަލުން ސަރުކާރުގެ ވަޒީފާ އަދާކުރައްވަން ފެއްޓެވީ 1978 ވަނަ އަހަރު މަޖީދީ ކުތުބުޚާނާ ގައެވެ. 1982 ވަނަ އަހަރު މަޖީދީ ކުތުބުޚާނާ ގައުމީ ކުތުބުޚާނާ އަކަށް ބަދަލުވެ އެތަން ހިންގުމަށް އިސްވެރިޔަކަށް ހުންނެވީ އައްނަބީލާ ޙަބީބާ ޙުސައިން ޙަބީބު އެވެ.\nކުތުބުޚާނާ ގައި އަދާކުރެއްވި ވަޒީފާތައް[އުނިއިތުރު ގެންނަވާ]\nއެސިސްޓެންޓް އެގްޒެކްޓިވް ޑިރެކްޓަރު\nއަދާކުރެއްވި އިތުރު ވަޒީފާ\nފިލްމް ސެންސަރު ބޯޑްގެ މެންބަރު\nދެވަނަ ޕެންޝަން ލިބިވަޑައިގަތީ 1998 ވަނަ އަހަރުގައެވެ.\nއައްނަބީލާ ޙަބީބާ ޙުސައިން ޙަބީބު އަކީ ދިވެހި ބަސް ކުރިއެރުވުމަށް މަސައްކަތްކުރައްވާ މުޞައްނިފެކެވެ. ލިޔުންތެރިކަމަށް ވެދެވަޑައިގަތުން ފާހަގަ ކުރެވިފައިވަނީ އޭނާ ފުރަތަމަ ލިޔުއްވި ވާހަކަ އާދެ2ރަބީޢުލް އައްވަލް 1376 ގައި މުންނާރު ނޫހުގައި ލިޔުއްވި ލޭއޮހޮރުވާލުމުން މެނުވީ ހިތުގެ ލޯތްބަކީ ވަޒަން ނުވެވޭނެ އެއްޗެކެވެ. މިވާހަކަ އެވެ. އައްނަބީލާ ޙަބީބާ ޙުސައިން ޙަބީބު ދިވެހި އަންހެނުންގެ ސަފުގައި ލިޔުންތެރިކަމުގެ ރޮނގުން ވަރަށް ކުރީގައި ހުންނެވި ބޭފުޅެކެވެ. މިރޮނގުން ދިވެހި ތާރީޚާ ޘަޤާފަތާއި ބެހޭ ކަންކަމާއި ބެހޭގޮތުން އެކިއެކި ހޯއްދުންތައް ހޯއްދަވައި ލިޔުއްވާފައި ވެއެވެ. އަދި ތަރުޖަމާ ކުރެއްވުމުގައި ވެސް ވަރަށް ފުންނާބު އުސް ބޭފުޅެކެވެ. ދިވެހި ބަހާއި ތާރީޚަށް ޚިދުމަތްކުރާ ގައުމީ މަރުކަޒަށް ލަފާދެއްވާ މަޖުލިސްގެ މެންބަރެކެވެ. ފަތްތޫރައިގައި އެކަމަނާ އެކި ރޮނގުތަކަށް ލިޔުއްވާފައިވާ އަދަބީ މަޒުމޫނާއި ޅެންތައް ޝާއިޢުކޮށްފައި ވެއެވެ. މައްޗަންގޮޅީ އަންހެނުން ކޮމިޓީގެ ރައީސްކަން ޖެހިޖެހިގެން ދެފަހަރު ކުރައްވާފައި ވެއެވެ. އަދި އަވަށު މަސައްކަތުގައި ތަފާތު ރޯލްތައް އަދާކުރައްވާފައި ވެއެވެ.\nތަރުޖަމާ ކުރައްވާފައިވާ ވާހަކަތައް[އުނިއިތުރު ގެންނަވާ]\nބާރތާ އެމްކާލްގެ މާފަށްވުރެ\nއިޔަން ޕްލަމިންގެ 8 ވާހަކަފޮތް\nމުޙައްމަދު ތަކުރުފާނު ދަ ގްރޭޓްސް ( އިގިރޭސި ބަހުން )\nދިވެހި ތާރީޚަށް އަވަސްކަޅިއެއް\nދިވެހިންގެ އާދަކާދަ (ފޯކްލޯރ)\nއިންވޭޝަން އިން ޕްރައިމަރީ ސްކޫލް ކޮންސްޓްރަކްޝަން\nއަދި މީގެ އިތުރުން އެކި މަޖައްލާ ނޫސްތަކުގައި ތަފާތު މައުޟޫތަކަށް މަޒުމޫނު ލިޔުއްވާފައި ވެއެވެ.\nހޯއްދަވާފައިވާ އިނާމާއި ސެޓްފިކެޓް[އުނިއިތުރު ގެންނަވާ]\nއައްނަބީލާ ޙަބީބާ ޙުސައިން ޙަބީބު ތަފާތު ރޮނގުތަކުން ސެޓްފިކެޓް ތައް ޙާޞިލްކުރައްވާފައި ވެއެވެ.\n1951 : ޕްރިލިމިނަރީ ކޯސް އޮފް ފަސްޓް އެއިޑް ޓުދަ އިނެޖަރޑް – ދަ ސެއިންޓް ޖޯން އެމްބިއުލަންސް އެސޯސިއޭޝަން - ލަންޑަން\n1952 : ޕްރިލިމިނަރީ ކޯސް އިން ހޯމް ނާރސިންގ – ދަ ސެއިންޓް ޖޯން އެމްބިއުލަންސް އެސޯސިއޭޝަން – ލަންޑަން\n1986 : އިންޓްރަޑަކްޝަން ޓު ލައިބްރަރީ ޓެކްނީޝަން\n1986 : ބޭސިކް ލައިބްރަރީ ޓެކްނީކް\n1987 : އިންޓަމީޑިއޭޓް ލައިބްރަރީ ޓެކްނީކް\n1993 : ސެޓްފިކެޓް އިން ފޯރކްލޯރ – އިންޑިޔާނާ ޔުނިވަސިޓީ – އެމެރިކާ\nބައިނަލް އަގްވާމީ ކޮންފަރެންސްތަކަށް ދިވެހިރާއްޖޭގެ ލައިބްރަރީގެ ފަރާތުން ކަރުދާސް ހުށަހެޅުއްވުން\nއައްނަބީލާ ޙަބީބާ ޙުސައިން ޙަބީބު ވަނީ ތަފާތު ރޮނގުތަކުން ސަރުކާރުން ދެއްވާ އިނާމްތައް ހާޞިލް ކުރައްވާފައެވެ.\nތަރުޖަމާ ކުރުމުގެ ޢާންމު ޚިދުމަތުގެ އިނާމް\nސަރުކާރަށް ޚިދުމަތްކުރުމުގެ 25 އަހަރުގެ އިނާމް\nއައްނަބީލާ ޙަބީބާ ޙުސައިން ޙަބީބު ގެ ޒަވާޖީ ޙަޔާތް ފެއްޓެވީ 1954 ގައެވެ. ކައިވެނި ކުރެއްވީ ނޫރައްދީން ބަންޑާރައިންގެ ދަރިކަނބަލުން އަލްއަމީރާ ޙަލީމާ ނޫރައްދީންގެ ދަރިކަލުން އައްނަބީލް ޢަބުދުﷲ ޒުބައިރު އާއެވެ. ބޭފުޅުން


ފައިނޭންސް އޮފިސަރ (ވަގުތީ)\nމަޤާމް :ފައިނޭންސް އޮފިސަރ (ވަގުތީ)\nވަގުތީ (2 އަހަރު ދުވަހުގެ މުއްދަތަށް)\nދައުލަތުގެ މާލިއްޔަތު ޤާނޫނާއި ޤަވާޢިދާއި ލާމަރުކަޒީ ޤާނޫނާއި އަދި މާލީ ވުޒާރައިން ކަނޑައަޅާ އުޞޫލުތަކާއި އެއްގޮތްވާ ގޮތުގެ މަތިން ފައިސާއާއިބެހޭ އެންމެހައި ލިޔެކިޔުންތަކާއި ރިޕޯޓްތައް ތައްޔާރުކޮށް ބެލެހެއްޓުން.\nކައުންސިލް އިދާރާގެ ބަޖެޓް ދުވަހުން ދުވަހަށް ސިސްޓަމްޓަމުން ނުވަތަ ފޮތްތަކުން ބާކީކޮށް ބެލެހެއްޓުމާއި، ކޮންމެ މަހެއް ނިމުމުން އެމަހެއްގެ ބަޖެޓް ރިޕޯޓް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.\nމާލިއްޔަތު ޤާނޫނާއި ޤަވާއިދު ގައިވާގޮތުގެ މަތިން ކައުންސިލް އިދާރާގެ ނަމުގައި ހުޅުވާފައިވާ ބޭންކް އެކައުންޓަށް ވަންނަ ފައިސާއާއި ޚަރަދުވާ ފައިސާގެ ރެކޯޑްތައް ސިސްޓަމުން ނުވަތަ ފޮތްތަކުން ބަލަހައްޓައި އެކައުންޓްތަކުގެ މަސްދުވަހުގެ ރިޕޯޓާއި އަހަރީ ރިޕޯޓް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.\nމާލިއްޔަތު ޤާނޫނާއި ޤަވާއިދު ގައިވާގޮތުގެ މަތިން ކައުންސިލް އިދާރާގެ ތިޖޫރީގެ ހަފްތާ ރިޕޯޓް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވާ ބެލެހެއްޓުމާއި ދައުލަތަށް ލިބޭ އާމްދަނީ ފައިސާ ޤަވާއިދުން ޕަބްލިކް ބޭންކް އެކައުންޓަށް ޓްރާންސްފަރކޮށް ބެލެހެއްޓުން.\nކުއްޔަށް ދޫކުރެވޭ ބިންބިމާއި ތަކެތީގެ ކުލި ޤަވާޢިދުން ނަގަމުން ގެންދިއުން.\nބަޖެޓާއި ފައިސާއާއިބެހޭ މަސައްކަތްތަކުގެ ތެރެއިން އެކި ފަރާތްތަކަށް ފޮނުވަންޖެހޭ ލިޔެކިޔުންތައް ޖެމްސް މެދުވެރިކޮށް ފޮނުވުން.\nމުވައްޒަފުންގެ މުސާރަދިނުމަށް ބޭނުންވާ ޙާޟިރީ ރިޕޯޓާއި އިތުރުގަޑީގެ ރިޕޯޓް އަދި އެހެނިހެން ލިޔެކިޔުންތައް ތައްޔާރުކުރުމާއެކު މުވައްޒަފުންގެ މުސާރައާއި އެހެނިހެން އިނާޔަތްތައް ޤަވާޢިދުން ދެމުން ގެންދިއުމާއި، ޤަވާއިދުން އެކަންތައްތަކާއި ބެހޭ ރެކޯޑްތައް ބެލެހެއްޓުން.\nތިން (3) އަހަރަށް ލަފާކުރާ ބަޖެޓް ތައްޔާރުކޮށް ހުށަހެޅުމަށް ކުރަންޖެހޭ އެންމެހައި މަސައްކަތްތައް ކުރުން.\nހިނގާ އަހަރުގެ ކައުންސިލްގެ ބަޖެޓް އެ އަހަރު ޖެނުއަރީ މަހުގެ 15 ވަނަ ދުވަހުގެ ކުރިން ފާސްކުރުމަށް ހުށަހެޅުމަށްޓަކައި ކުރަންޖެހޭ އެންމެހައި މަސައްކަތްތައް ކުރުން.\n10. ކައުންސިލްގެ އަހަރީ މާލީ ހިސާބުތަކާއި އަހަރީ ރިޕޯޓް ތައްޔާރުކުރުމާއި ހުށަހަޅަންޖެހޭ ފަރާތްތަކަށް ޤަވާއިދުން ފޮނުވުން.\n11. ކައުންސިލްގެ އަހަރީ ރިޕޯޓާއި6މަސްދުވަހުގެ ރިޕޯޓް ތައްޔާރުކުރުމަށް ބޭނުންވާ މަޢުލޫމާތު ފޯރުކޮށްދިނުމާއި ރިޕޯޓް ތައްޔާރުކުރުމަށް އެހީތެރިވެ ދިނުން.\n12. ކައުންސިލުންދޭ ޚިދުމަތްތަކާއި، ކައުންސިލް މެދުވެރިވެގެންދޭ ޚިދުމަތްތަކަށް، ޤަވާޢިދާއި އެއްގޮތްވާ ގޮތުގެމަތިން ކަނޑައެޅިފައިވާ ފީ ބަލައިގަތުމާއެކު އެކަންކަން ޤަވާއިދުން ބެލެހެއްޓުން.\n13. ރައްޔިތުންގެ ޢިމާރާތްތަކާއި ތަންތަނާއި ތަކެއްޗާއި ބިންބިމުގެ ކުއްޔަށާއި ޚިދްމަތްތަކުގެ އަގަށް ލިބޭ ފައިސާގެ ހިސާބުތައް ކަނޑައެޅިފައިވާ ޤަވާއިދުތަކާއި އެއްގޮތަށް ބަލަހައްޓާ ރިޕޯޓް ތައްޔާރުކުރުން\n14. ޚަރަދުތަކުގެ ރެކޯޑް ބަލަހައްޓައި ފައިސާ ދައްކަންޖެހޭ ފަރާތްތަކަށް ޤަވާއިދުން ފައިސާ ދެއްކުން.\n15. ކައުންސިލްގެ ބެލުމުގެ ދަށުން ލިބޭ ފައިސާގެ ދަފްތަރެއް ޤަވާއިދުން ލިޔެ ބެލެހެއްޓުން.\n16. ލާމަރުކަޒީ ޤާނޫނުގައި ބަޔާންކޮށްފައިވާ ގޮތުން ކައުންސިލްގެ އަހަރީ ބަޖެޓް ސްޓޭޓްމަންޓް ތައްޔާރުކޮށް ކައުންސިލަށް ހުށަހެޅުން.\n17. ދުވަހުން ދުވަހަށް ކައުންސިލަށް ލިބޭ ފައިސާ ބަލައިގަތުމާއި، ލިބޭފައިސާގެ ހިސާބުތައް ޤަވާއިދުން ބެލެހެއްޓުން.\n18. މަގުގޯޅިތަކަށް އަރާ ރުއްގަހުގެ ބަދަލު ފައިސާ ހޯދުމާއި، ބަދަލުފައިސާ ޙަވާލުކުރުމާއި އެކަމާއި ގުޅޭ ރިޕޯޓްތައް ތައްޔާރުކުރުން.\n19. އެކިއެކި ފަންޑުތަކާއިބެހޭ ހިސާބުތައް ޤަވާޢިދުން ބަލަހައްޓައި ރިޕޯޓުތައް ތައްޔާރުކުރުން.\n20. ކައުންސިލުން ކުރިއަށްގެންދާ ޚާއްޞަ މަސައްކަތްތަކުގައި ބައިވެރިވުމާއި ކައުންސިލްގެ މަސައްކަތުގެ ދާއިރާގެ ތެރެއިން ޙަވާލުކުރެވޭ އެހެނިހެން ކަންތައްތައް ކުރުން.\nސާނަވީ ނުވަތަ އެއާ އެއްފެންވަރުގެ އިމްތިޙާނަކުން2މާއްދާއިން ދަށްވެގެން 'ޑ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުން.\nވަޒީފާއަށް އެދޭ ފޯމް ތިލަދުންމަތީ އުތުރުބުރީ ތުރާކުނު ކައުންސިލް އިދާރާއިން ލިބެން ހުންނާނެއެވެ. އަދި ސިވިލް ސަރވިސް ކޮމިޝަންގެ www.csc.gov.mv ވެބްސައިޓުން ޑައުންލޯޑްވެސް ކުރެވެނޭއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 26 ޖަނަވަރީ 2020 ވާ އާދިއްތަ ދުވަހުގެ 13:30 ގެ ކުރިން، ތިލަދުންމަތީ އުތުރުބުރީ ތުރާކުނު ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އިންޓަރވިއުއާއި، ޕްރެކްޓިކަލްސްއާއި އިމްތިޙާނުކުރުން އޮންނާނީ 27 ޖަނަވަރީ 2020 އާއި 03 ފެބްރުއަރީ 2020 އާ ދެމެދު، ތިލަދުންމަތީ އުތުރުބުރީ ތުރާކުނު ކައުންސިލް އިދާރާގައެވެ. ވުމާއެކު، މިވަޒީފާއަށް ކުރިމަތިލާ ފަރާތްތަކުން އެތާރީޙްތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ. އިންޓަރވިއު ބާއްވާނެ ތަނާއި ތާރީޙް ބަދަލު އަތުވެއްޖެނަމަ އެކަން ހުރިހާ ފަރާތްތަކަށް އެންގޭނެއެވެ.


Maafaharu Airport adhi "Fully international" nukureveyne\nމާފަރު އިންޓަނޭޝަނަލް އެއާޕޯޓް\nއަދި މާފަރު އިންޓަނޭޝަނަލް ކުރެވޭކަށް ނެތް\nމާފަރުގައި ތަރައްގީ ކުރި އިންޓަނޭޝަނަލް އެއާޕޯޓް -- މުހައްމަދު އަފްރާހު | އަވަސް\nމާފަރު އިންޓަނޭޝަނަލް އެއާޕޯޓް (އެމްއައިއައި) ގައި ބޭރުން އަންނަ ބޮޑެތި ފްލައިޓްތައް ޖެއްސޭނެ ދުވަހެއް ނޭންގޭ ކަމަށް ޓްރާންސްޕޯޓް މިނިސްޓްރީން ބުނެފި އެވެ.\nރޭ އޮތް ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީގައި ބައެއް މެންބަރުން ވަނީ މާފަރު އެއާޕޯޓަށް ބޭރުގެ ފްލައިޓްތައް ޖައްސަން ފަށާނީ ކޮން އިރަކުތޯ ސުވާލު ކުރައްވާފަ އެވެ.\nޓްރާންސްޕޯޓް މިނިސްޓްރީގެ ސްޓޭޓް މިނިސްޓަރު މުހައްމަދު ޒުހައިރު ރޭ ވިދާޅުވީ މާފަރު އެއާޕޯޓަކީ "ފުލީ އިންޓަނޭޝަނަލް" އެއާޕޯޓެއް ނޫން ކަމަށާ އެ އެއާޕޯޓަށް ބޭރުގެ ފްލައިޓްތައް ޖައްސަން އަދި ތައްޔާރު ނޫން ކަމަށެވެ. މި ވަގުތު މާފަރު އެއާޕޯޓަށް ދީފައިވަނީ އިންޓަނޭޝަނަލްގެ ވަގުތީ ހުއްދައެއް ކަމަށާ ބޭރުގެ ފްލައިޓްތައް ޖައްސަން ފުރިހަަމަ ކުރަންޖެހޭ ވަރަށް ގިނަ ކަންކަން އެބަހުރި ކަމަށެވެ.\nއެގޮތުން އިމިގްރޭޝަނާއި ކަސްޓަމްސްގެ ހިދުމަތް އިތުރަށް ފުޅާ ކުރުމާއި، ޑޮމެސްޓިކް އަދި އިންޓަނޭޝަނަލް ފަސިންޖަރުންނަށް ވަކިން ހިދުމަތް ދެވޭނެ އިންތިޒާމްތަކެއް ހަމަޖައްސަން ޖެހޭނެ ކަމަށް ވެސް ޒުހައިރު ވިދާޅުވި އެވެ. އެއިން އެއްވެސް ކަމެއް މިހާތަނަށް ކުރެވިފައިނުވާ ކަމަށް ވެސް އޭނާ ވިދާޅުވި އެވެ.\nމީގެ އިތުުރުން މިހާރު މާފަރު އެއާޕޯޓުން ހިދުމަތް ދެވެނީ 100 ފަސިންޖަރުންނަށް ކަމަށާ އެއީ ބޮޑެތި ބޯޓް ފަހަރު ޖެއްސޭނެ އަދަދެއް ނޫން ކަމަށް ވެސް އޭނާ ވިދާޅުވިއެވެ.\n"އެހެންވީމަ އެކަން ކުރެވޭނީ ހިދުމަތްތައް ފުރިހަމަވީ ދުވަހަކުން."\nމާފަރުގައި ތަރައްގީ ކުރި އިންޓަނޭޝަނަލް އެއާޕޯޓް\nޒުހައިރު ވިދާޅުވީ އިންޓަނޭޝަނަލް އެފަދަ އެއާޕޯޓަކުން ފިއުލް ލިބެން ހުންނަން ޖެހޭނެ ކަމަށާއި ދިމާވާ އިމަޖަންސީ ހާލަތެއްގައި ފުރިހަމައަށް ފަރުވާ ދެވޭނެ މެޑިކަލް ފެސިލިޓީ ގާއިމް ކޮށްފައި ހުންނަން ޖެހޭނެ ކަމަށެވެ. އަދި ބޭރުގެ އެއްވެސް އެއާލައިނަކުން އެއާޕޯޓަކަށް ދަތުރު ކުރަން ފަށާނީ އެ ހުރިހާ ކަމެއް ފުރިހަމަ ވެފއި ވޭތޯ ބަލަން އޮޑިޓެއް ހެދުމަށްފަހު ކަމަށްވެސް ޒުހައިރު ވިދާޅުވި އެވެ.\n"މާފަރު އިންޓަނޭޝަނަލްކޮށްފައި ފިއުލް ރިފިއުލް ކުރަން އެހެން ތާކަށް ދާން ޖެހޭނަމަ އެ އާޕޯޓް ބޭނުން ކުރުމުގެ ބޭނުމެއް ނެތް."\nޒުހައިރު ވިދާޅުވީ އެކަންކަން ފުރިހަމަވެ، މާފަރު އެއާޕޯޓް ފުލީ އިންޓަނޭޝަނަލް ކުރުމާމެދު ގޮތް ނިންމާނީ އެއާޕޯޓް އޮޕަރޭޓްކުރާ ފަރާތުން ކަމަށެވެ. މާފަރު އެއާޕޯޓު ބޮޑު ކުރުމުގެ މަޝްރޫއު މިހާރު ވަނީ ފަށާފައެވެ. އަދި އަމާޒަކީ ބޮއިން 777 ގެ ޓުވިން ޖެޓް ޖެއްސުން އެއާޕޯޓް ހިންގާ އައިލެންޑް އޭވިއޭޝަނުން ވަނީ ބުނެފަ އެވެ.\nމާފަރުގައި އެއާޕޯޓެއް އަޅާނެކަން ފުރަތަމަ އިއުލާނު ކުރެއްވީ ރައީސް މައުމޫނު އަބްދުލް ގައްޔޫމުގެ ވެރިކަމުގަ އެވެ. އޭގެ ފަހުން ރައީސް އަބްދުﷲ ޔާމީންގެ ވެރިކަމުގައި މާފަރުގައި އެއާޕޯޓު އަޅަން ދެ ކުންފުންޏަކާ ހަވާލު ވެސް ކުރި އެވެ. މި އެއާޕޯޓު ތަރައްގީކޮށްފައި ވަނީ ސިންގަޕޫރުގެ ޓަފް ކުންފުނިންނެވެ.\nއެއާޕޯޓަށް ފަންޑުކޮށްފައި ވަނީ ޔުނައިޓެޑް އަރަބް އެމިރޭޓްސް (ޔޫއޭއީ) އިންނެވެ. މިއީ އަބޫދާބީ ފަންޑުގެ 60 މިލިއަން ޑޮލަރު ހޭދަކޮށްގެން ހިލޭ އެހީގެ ގޮތުގައި ހަދާފައިވާ ތަނެކެވެ. މި އެއާޕޯޓު ތަރައްގީ ކޮށްފައިވަނީ ދުނިޔޭގެ އެންމެ ބޮޑެތި މަތިންދާ ބޯޓްތައް ކަމަށްވާ އެއާބަސް އޭ 320 އާއި ބޮއިން 737 މަރުކާގެ ބޯޓު ފަހަރު ޖެއްސޭ ފެންވަރަށް 2،200 މީޓަރު ދިގު އަދި 40 މީޓަރު ފުޅާ ރަންވޭއެކުގަ އެވެ.\nމިނިސްޓަރު އައިޝަތު ނަހުލާ މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން މާފަރު އިންޓަނޭޝަނަލް އެއާޕޯޓް\nދާއިމީ ހުއްދަ ހޯދުމަށް މާފަރު އެއާޕޯޓަށް ބަދަލު ގެންނަނީ\nމާވަރުލު ދަތުރުތައް ޖުލައި 1 ގައި ފަށަނީ\nމާފަރު އެއާޕޯޓުގައި ކޮވިޑަށް ޓެސްޓު ކުރެވޭ އިންތިޒާމު


October 10, 2021 21:06:23\nވެހިކަލް ބުރުގެ ތެރެއިން\nފުވައްމުލައް ސިޓީގެ ހޮސްޕިޓަލުގެ ފެންވަރު ދަށްވެ ރައްޔިތުންގެ ފުރާނައަށް ނުރައްކާވާ ހިސާބަށް ކަންކަން ގޮސްފައިވާތީވެ، މިކަންކަން ހައްލުކުރުމަށް ގޮވާލާ ފުވައްމުލަކު ޒުވާނުން ހޮނިހިރު ދުވަހު ހަވީރު ވެހިކަލް ބުރެއް ބާއްވައިފިއެވެ.\nމި ވެހިކަލް ބުރުގައި ގިނަ އަދަދެއްގެ ރައްޔިތުން ބައިވެރިވެފައިވެއެވެ.\nވެހިކަލް ބުރު ހޮނިހިރު ދުވަހު ފެށުނީ ހަވީރު4ޖެހިއިރުއެވެ. ބަނދަރުން ފެށި މި ވެހިކަލް ބުރު ނިންމާލާފައިވަނީ6ޖެހި އިރުއެވެ. މި ބުރު ނިންމާލުމުގެ ގޮތުން ދާދިފަހުން ހޮސްޕިޓަލަށް ނިއާވި އުމުރުން6އަހަރުގެ ސާދާގެ ބައްޕަ ވަނީ ބުރުގެ ބައިވެރިންގެ އިތުރުން އެވަގުތު ބަނދަރު ސަރަހައްދުގައި ތިއްބެވި ރަށުގެ ރައްޔިތުންނާއި މުޚާތަބުކޮށް ވާހަކަވެސް ދައްކާފައެވެ. އެގޮތުން ސައުދު ބުނީ މި ބުރަކީ އެއްގޮތަކަށްވެސް ވަކި ކުލައަކަށް ނުވަތަ ވަކި ޕާޓީއެއް ވެގެން ހިންގިި ހަރަކާތެއް ނޫން ކަމަށެވެ. އަދިވެސް ތަކުރާރުކޮށް ސައުދު ވަނީ އެހާދިސާ ހިނގައިގެން ދިޔައީ ސީދާ ހޮސްޕިޓަލުގެ އިހުމާލުން ކަން ފާހަނގަ ކޮށްފައެވެ. ސައުދު އިތުރަށް އެވާހަކަ ދައްކަމުން ބުނީ ކުއްޖާ ހޮސްޕިޓަލަށް ދިޔައީ ހިނގާފައި ކަމަށެވެ. ގެންދިއުމަށްފަހު ބަލަންޖެހޭވަރަށް ނުބަލާ އިންޖެކްޝަނެއް ޖެހިތާ3މިނިޓް ނުވަނީސް ކުއްޖާގެ ފުރާނަ ދޫކޮށްދިއުމަކީ ހޮސްޕިޓަލުގެ އިހުމާލުން ހިނގާފައިވާ ކަމެއް ކަމަށެވެ. އަދި މިކަން ހިނގައި ދިޔަ ގޮތް ބަލާ ފިޔަވަޅު އަޅަން ގޮވާލައިފައި ވެއެވެ. އަދި އެދެނީ ހޮސްޕިޓަލުގެ ހިންގުން ހަރުދަނާ ކުރުމަށް ބާރު އެޅުމަށެވެ. އޭރުން ކުރިއަށް އޮތްތަނުގައި ފުވައްމުލަކު ހޮސްޕިޓަލަކީ ރައްޔިތުންގެ އިތުބާރު ލިބިފައިވާ ތަނަކަށް ވެދާނެއެވެ.\nމި ހަރަކާތުގެ ބައެއް ބައިވެރިން މި ނޫހައް މަޢުލޫމާތު ދެމުން ބުނެފައިވަނީ، މި ހަރަކާތް ހިންގާތީ ބައެއް ސިޔާސީ ފަރާތްތަކުން މިކަން ހުއްޓުވަން މަސައްކަތް ކުރާ ކަމަށެވެ. އެގޮތުން ހޮނިހިރު ދުވަހުގެ ހަރަކާތަށް ގޮވާލާ ޕިކަޕުގައި ޖަހާފައިވާ އޯޑިއޯކޮޅު ނުޖެހުމަށްވެސް އެންގިކަމަށް މަޢުލޫމާތު ލިބިފައިވެއެވެ. ނަމަވެސް މިކަމަކީ ވަކި މީހަކަށް ނުވަތަ ވަކި ބަޔަކަށް ވެގެން ބާއްވާ ހަރަކާތެއް ކަމުގައި ނުދެކޭ ކަމަށް އިންތިޒާމު ކުރާ ފަރާތުން ބުނެއެވެ.\nއަންނަ ހުކުރުދުވަހު ވެސް މީގެ އިތުރު ބުރެއް ބޭއްވުމަށް ރާވަމުންދާކަމަށް މި ހަރަކާތް އިންތިޒާމު ކުރާ ފަރާތުން މަޢުލޫމާތު ދެއްވިއެވެ.\nފުވައްމުލަކު ހޮސްޕިޓަލް ސަދާ


America gai hashivihkumuge thereah vahdhaafaivaa 100 ahvure gina kudakudhin salaamai kohfi\nއެމެރިކާގައި ހަށިވިއްކުމުގެ ތެރެއަށް ވައްދާފައިވާ 100 އަށްވުރެ ގިނަ ކުޑަކުދިން ސަލާމަތްކޮށްފި\nހަށިވިއްކަމުން އައި އަންހެނަކު ހައްޔަރު ކުރަނީ.\nނިއުޔޯކް (ބީބީސީ)- އެފްބީއައި ގެ އޮޕަރޭޝަނެއްގައި ހަށި ވިއްކުމުގެ ވިޔަފާރިއަށް ވައްދާފައިވާ 100 އަށް ވުރެ ގިނަ ކުޑަކުދިން ސަލާމަތް ކޮށްފިއެވެ. އެމެރިކާގެ އެކި ސަރަހައްދުތަކުން ހަށި ވިއްކުމުގެ ވިޔަފާރިއަށް މީހުން ވިއްކުމުގެ ވަގު ވިޔަފާރި ކުރާ 150 އަށް ވުރެ ގިނަ މީހުން މި އޮޕަރޭޝަނުގައި ފުލުހުން ހައްޔަރު ކުރިއެވެ.\nއެފްބީއައި އިން ބުނީ މި އޮޕަރޭޝަނުގައި ސަލާމަތްކުރި އެންމެ ހަގު ކުއްޖާގެ އުމުރަކީ 12 އަހަރު ކަމަށެވެ. އެ އިދާރާއިން ހޮޓާތަކުންނާއި، ކެސީނޯ ތަކުން ހަށި ވިއްކުމުގެ ތެރެއަށް ވައްދާފައިވާ ކުޑަ ކުދިން ސަލާމަތްކުރިއެވެ.\nއާންމުގޮތެއްގައި ހަށި ވިއްކުމުގެ ވިޔަފާރިއަށް ވައްދަނީ އަންހެންކުދިން ކަމަށް ވިޔަސް މި އޮޕަރޭޝަނުގައި ތިން ފިރިހެން ކުއްޖަކު ވެސް ސަލާމަތްކުރިއެވެ.\nސަލާމަތް ކުރެވުނު ކުދިންނަށް ސިއްހީ ފަރުވާއާއި ބޯހިޔާވަހިކަން ހޯދައި ދިނުމަށް އެފަބީއައި އިން ގެންދަނީ ކަމާ ބެހޭ ފަރާތްތަކާ އެކު މަސައްކަތް ކުރަމުންނެވެ. އަދި މި ކުދިން އެނބުރި ހަށި ވިއްކުމުގެ މާހައުލަށް ދިޔަ ނުދިނުމަށް ކަމާބެހޭ އިދާރާތަކާއެކު މަސައްކަތް ކުރާނެ ކަމަށް އެފްބީއައި އިން ބުންޔެވެ.


AFC Cup Ah Dhagandey Ves Club Eagles Ah - Vaguthu\nއޭއެފްސީ ކަޕަށް ދަގަނޑޭވެސް ކުލަބް އީގަލްސްއަށް\nކުލަބް އީގަލްސްގެ ފަރިތަކުރުންތަކުގައި ދަގަނޑޭ-- ފޮޓޯ: ސިޑިބަރި\nއަންނަ މަހު މާލޭގައި ބާއްވާ އޭއެފްސީ ކަޕުގެ ގްރޫޕްސްޓޭޖުގެ މެޗުތަކަށް ކޮލިފައިވާން ކުޅޭ ޕްލޭއޮފް މެޗުގައި ވާދަކުރާ ކުލަބް އީގަލްސްގެ ފަރިތަކުރުންތަކުގައި ރާއްޖޭގެ އެއްވަނަ ފޯވާޑް އަލީ އަޝްފާގު (ދަގަނޑޭ) ބައިވެރިވާން ފަށައިފިއެވެ.\nއޭއެފްސީ ކަޕަށް ކުލަބް އީގަލްސް އިތުރަށް ވަރުގަދަކުރަން ކުރާ މަސައްކަތްތަކުގެ ތެރެއިން އެ ޓީމުން ވަނީ ދާދިފަހުން ތަޖުރިބާކާރު ފޯވާޑް އަލީ ފާސިރު (ސެންޓޭ) އާއި މުޙައްމަދު އާރިފް (ބަކާ) އާއި އިސްމާޢީލް އީސަ (މެސީ) ގެނެސްފައެވެ.\nކުލަބް އީގަލްސްއިން މީގެކުރިން ވެސް ވަނީ އެ ކުލަބް ވަރުގަދަކުރަން ބައެއް ކުޅުންތެރިން ގެންނާނެކަމަށް މީގެކުރިންވެސް މީޑިއާތަކުގައި ވާހަކަދައްކާފައެވެ. ބެލެވޭގޮތުގައި އަދިވެސް އިތުރު ކުޅުންތެރިންތަކެއް އެ ކުލަބާއި ގުޅޭނެއެވެ.\nރާއްޖޭގައި މި މުބާރާތް ބޭއްވުމުގެ ފުރުސަތު ލިބުނުކަން އޭއެފްސީން ހާމަކޮށްފައިވަނީ މިދިޔަ ހަފުތާގައެވެ. މުބާރާތުގެ ގްރޫޕް ސްޓޭޖުގެ އިތުރުން ގްރޫޕަށް ކޮލިފައިވާން ކުޅޭ ޕްލޭއޮފު މެޗުވެސް ރާއްޖޭގައި ކުޅުމުގެ ފުރުސަތު ވަނީ ދީފައެވެ.\nމުބާރާތުގެ ޕްލޭއޮފް މެޗު ކުޅޭނީ އަންނަ އޯގަސްޓް މަހުގެ 15 ގައެވެ. މި މެޗުގައި ބައްދަލުކުރާނީ އިންޑިއާގެ ބެންގަލޫރު އެފްސީ އާއި ރާއްޖޭގެ ކުލަބް އީގަލްސް އެވެ. ގްރޫޕް ސްޓޭޖުގެ މެޗުތައް ކުޅޭނީ އަންނަ މަހުގެ 18، 21 އަދި 24 ވަނަ ދުވަހުއެވެ.\nގްރޫޕް ސްޓޭޖުގައި ހިމެނޭ ޓީމުތަކަކީ މާޒިޔާގެ އިތުރުން އިންޑިއާގެ މޯހަން ބަގާން އާއި ބަންގްލަދޭޝްގެ ބަޝުންދަރާ ކިންގްސްއެވެ. ދެން މި ގްރޫޕުގައި ހިމެނޭނީ ޕްލޭއޮފް މެޗުން މޮޅުވާ ޓީމެކެވެ.\nރާއްޖޭގެ ފުޓުބޯޅަ ތާރީހު ދުށް އެންމެ މޮޅު ފުޓުބޯޅަ ކުޅުންތެރިޔާ ވަނީ މޮޅު ކުޅުންތެރިިޔާގެ މަގާމު ހަ ފަހަރު ހޯދާފައެވެ. ކުލަބް ވެލެންސިޔާއިން އުމުރުން 16 އަހަރުގައި ކެރިއަރު ފެށި ކުޅުންތެރިޔާ ވަނީ ރާއްޖޭގެ އިތުރުން ބޭރުގެ ކުލަބުތަކުގައި ވެސް ކުޅެ ގިނަ ކާމިިޔާބީތަކެއް ހޯދާފައެވެ. އަދި ދުނިޔޭގެ އެންމެ މަތީ ފެންވަރުގެ ކުޅުންތެރިންގެ ބައެއް ރެކޯޑުތަކާއި ވަނީ ގާތްކޮށްފަައެވެ.\nއީގަލްސް އަތުން ބެންގަލޫރު މޮޅުވުމުގައި "ނަސީބު" އެހީވި- ޝާޒްލީ


Masverinnah pension libey gotheh masveri kamu ge bill faaskohfi\nމަސްވެރިންނަށް ޕެންޝަން ލިބޭ ގޮތަށް މަސްވެރިކަމުގެ ބިލް ފާސްކޮށްފި\nމާލޭގެ މަސް މާރުކޭޓްގައި މަސްވެރިން ކަނޑު މަސް ވިއްކަނީ: މަސްވެރިކަމުގެ އާ ބިލު މަޖިލީހުން ފާސްކޮށްފި -- އަވަސް ފޮޓޯ | އަހުމަދު ޝުރާއު\nމަސްވެރިންނަށް ޕެންޝަނާއެކު ޑިސްއެބިލިޓީ އިންޝުއަރެންސް ލިބިދޭ ގޮތަށް 80 މާއްދާގެ މައްޗަށް އެކުލެވޭ މަސްވެރިކަމުގެ އާ ބިލް ރައްޔިތުންގެ މަޖިލީހުން މިއަދު ފާސް ކޮށްފި އެވެ.\nސަރުކާރުގެ ފަރާތުން އިހަވަންދޫ ދާއިރާގެ މެންބަރު މުހައްމަދު ޝިފާއު ހުށަހެޅުއްވި ބިލް ކޮމިޓީ މަރުހަލާގައި ގެނެސްފައިވާ ބޮޑެތި ބަދަލުތަކާއެކު މަޖިލީހުން ފާސް ކުރީ މިއަދުގެ ޖަލްސާގައި ނެގި ވޯޓްގައި ބައިވެރިވެވަޑައިގެންނެވި 55 މެންބަރުންގެ ވޯޓުންނެވެ.\nމަސްވެރިކަމުގެ ބިލް އެންމެ ފުރަތަމަ މަޖިލީހަށް ހުށަހެޅިއިރު އެ ބިލްގައި މަސްވެރިންނަށް އެއްވެސް ޕެންޝަނެއް އަދި އިންޝުއަރެންސެއްވެސް ކަނޑައަޅާފައެއް ނެތެވެ. ނަމަވެސް ބިލް ދިރާސާ ކުރި އިގްތިސޯދީ ކޮމިޓީން ވަނީ މަސްވެރިންނަށް ޕްންޝަން ސްކީމަކާއި ޑިސްއެބިލިޓީ އިންޝުއަރެންސް ސްކީމެއް ލިބިދޭ ގޮތަށް ބަދަލު ގެނެސްފަ އެވެ.\nމަސްވެރިންގެ ދަފުތަރެއް އެކުލަވާލައި، އެ މީހުންގެ ހައްގުތައް ރައްކާތެރިކޮށްދީ އެމީހުންގެ އިޖުތިމާއީ ރައްކާތެރި ކަމާއި ޕެންޝަން ކަށަވަރު ކުރަން ވާނެ ކަމަށް ވެސް ބިލްގައި ބުނެފައިވެ އެވެ. އަދި މަސްވެރިކަމުގެ ކޮލެޖެއް ގާއިމު ކުރުމުގެ މަސައްކަތްތައް ވެސް ބިލުގައި ހިމަނާފައިވެ އެވެ.\nމިއަދު މަޖިލީހުން ފާސްކުރި މަސްވެރިކަމުގެ ބިލަކީ 80 މާއްދާގެ މައްޗަށް އެކުލެވޭ ގޮތަށް ފިޝަރީޒް މިނިސްޓްރީން އެކުލަވައިލި ބިލެކެވެ. ބިލުގައި ރައީސް އިބްރާހިމް މުހައްމަދު ސޯލިހްގެ ރިޔާސީ ވައުދުތަކާއި ބިލު ހުށަހެޅުމުގެ ކުރިން އެމްޑީޕީގެ މެންބަރުން މަޖިލީހަށް ހުށަހެޅުއްވި މަސްވެރިކަމުގެ ގަރާރުތަކުގައިވާ ކަންކަން ބިލުގައި ވަނީ ހިމަނައިފަ އެވެ.\nސީދާ ބޭރު ގައުމުތަކަށް މަސް ވިއްކުމުގެ ހުއްދަ ދޫކުރުމަށް އެކަމާ ބެހޭ އިޖުރާއަތްތައް ގަވައިދަކުން ބަޔާން ކުރަން ވާނެ ކަމަށް ބިލުގައިވެ އެވެ. ބޭރު ގައުމުތަކަށް ސީދާ ވިއްކޭނީ ދިވެހި ސަރުކާރާ ދެމެދު ކަމާ ގުޅޭ އެއްބަސްވުމެއްގައި ސޮއިކޮށްފައިވާ ގައުމުތަކަށް ކަމަށް ވެސް ބިލުގައިވެ އެވެ.\nމަސްވެރިކަމުގެ ބިލްގައި މަސްވެރިކަމުގެ ގިނަ ބާވަތްތަކެއް މަނާކުރާތީ ބައެއް މަސްވެރިން ވަނީ ކަންބޮޑުވުން ފާޅުކޮށްފަ އެވެ. އެ ގޮތުން ބިލުގައި މަނާކޮށްފައިވާ ބަޑިޖަހައިގެން ކުރާ މަސްވެރި ކަމަކީ ރިސޯޓުތަކުން އަންނަ އޯޑަރުތަކަށް މަސް ސަޕްލައި ކުރުމުގައި ޒުވާނުންގެ ގިނަ ބަޔަކު ކުރަމުންދާ މަސްވެރިކަމަކަށް ވާތީ، ދިވެހި މަސްވެރިންގެ ޖަމިއްޔާއިން އެ ކަން ބަދަލު ކުރުމަށް ވެސް މަޖިލީހުގެ އިގްތިސާދީ ކޮމިޓީއަށް ހުށަހެޅި އެވެ. ނަމަވެސް ބިލަށް އެ ބަދަލެއް ނުގެނަ އެވެ.\nއެމްޑީޕީ ރައްޔިތުންގެ މަޖިލިސް މަސްވެރިން + ފިޝަރީޒް އެންޑް އެގްރިކަލްޗާ މިނިސްޓްރީ އިގްތިސޯދު


BREAKING | Covid-19: Bali Jehunu Meehun ge Adhadhu 3.1 Million Ah - Vaguthu\nކޮވިޑް-19: ބަލި ޖެހުނު މީހުންގެ އަދަދު 3.1 މިލިއަން އަށް\nހަލުވިކަމާއެކު ފެތުރެމުންދާ ނުރައްކާތެރި ކޮރޯނާވައިރަސް (ކޮވިޑް-19) އަށް ދުނިޔޭގެ އެކި ކަންކޮޅުތަކުން ފައްސިވި މީހުންގެ އަދަދު 3.1 މިލިއަން އަށް އަރައިފިއެވެ.\nކޮވިޑް-19 އާއި ބެހޭ މަޢުލޫމާތު ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، މިހާތަނަށް ދުނިޔެއިން މި ބައްޔަށް ޖުމްލަ 3118871 (ތިން މިލިއަން އެއްލައްކަ އަށާރަހާސް އަށްސަތޭކަ ހަތްދިހަ އެކެއް) މީހުން ފައްސިވެފައި ވެއެވެ.\nއިއްޔެވެސް ދުނިޔޭގެ އެކި ސަރަޙައްދުތަކުން މި ބައްޔަށް ގިނަ ބަޔަކު ފައްސިވެފައި ވާއިރު، މިދިޔަ 24 ގަޑިއިރު ތެރޭ ބައިލައްކައަށްވުރެ ގިނަ މީހުންނަށް ބަލި ޖެހިފައިވެއެވެ.\nދުވަހެއް ދުވަހަކަށް ކޮވިޑް-19 ގެ ނުރައްކާ ދުނިޔެއަށް ކުރިމަތިވަމުން ދާއިރު، މިހާތަނަށް މި ބަލި ޖެހުނު މީހުންގެ ތެރެއިން 216221 މީހަކު ވަނީ މަރުވެފައެވެ. އޭގެތެރެއިން ފަސް ހާހާއި ގާތްކުރާ އަދަދަކަށް މީހުން، މިދިޔަ 24 ގަޑއިރު ތެރޭގައި މަރުވެފައި ވެއެވެ.\nދުނިޔޭގެ 210 ޤައުމަކުން ނުވަތަ ސަރަޙައްދަކުން މިހާތަނަށް މި ވައިރަސް ފެނިފައިވާއިރު، މިހާތަނަށް ބަލިން ރަނގަޅުވެފައި ވަނީ 947190 މީހެކެވެ.\nމިހާތަނަށް ދުނިޔެއިން މި ބަލި ފެނުނު ޤައުމުތަކުގެ ތެރެއިން، ވައިރަސްގެ ނުރައްކާ އެންމެ ބޮޑުވެފައި ވަނީ އެމެރިކާ އަށެވެ. އެޤައުމުން އެކަނިވެސް މިހާތަނަށް ޖުމްލަ 1027024 މީހަކަށް ބަލި ޖެހިފައި ވާއިރު، އޭގެތެރެއިން 58281 މީހަކު ވަނީ މަރުވެފައެވެ. އެމެރިކާ އަކީ މި ބަލީގައި އެންމެ ގިނަ ބަޔަކު ފައްސިވެ، އެންމެ ގިނަ ބަޔަކު މި ބަލި ޖެހިގެން މަރުވި ޤައުމުވެސް މެއެވެ.\nކޮންޓްރޯލްވުމެއް ނެތި ދުނިޔޭގެ އެކި ސަރަޙައްދުތަކުގައި ފެތުރެމުންދާ މި ވައިރަސްގެ ނުރައްކާ އެންމެ ބޮޑު ޤައުމުތަކުގެ ތެރޭގައި އެމެރިކާގެ އިތުރުން ސްޕެއިން އާއި އިޓަލީ އާއި ފްރާންސް އާއި ޖާމަނީ އާއި އިނގިރޭސިވިލާތުގެ އިތުރުން ތުރުކީ ހިމެނެއެވެ. މީގެ އިތުރުން އޭޝިއާ ސަރަޙައްދުން އިންޑިއާގައި ވެސް މި ބަލި ދަނީ ހަލުވިކަމާއެކު ފެތުރެމުންނެވެ.\nފަހުގެ ތާރީޚެއްގައިވެސް ދުނިޔެ ދެކެފައިނުވާހައި ނުރައްކާތެރި މި ބަލިމަޑުކަން އެންމެ ފުރަތަމަ ދުނިޔޭފައި ފެތުރެން ފަށާފައި ވަނީ ޗައިނާގެ ހުއާން ސިޓީގެ މަސް މާރުކޭޓަކުންނެވެ. އެއަށްފަހު މަދު ދުވަސްކޮޅެއްގެ ތެރޭގައި ދުނިޔޭގެ އެހެން ޤައުމުތަކަށްވެސް މި ވައިރަސް ވަނީ ފެތުރިފައެވެ.\nއޭޕްރީލް 29, 2020 01:51\nހުބެއި ޕްރޮވިންސް ގެ ވޫހާން ސިޓީ. ހުއާން ސިޓީ އެއް ނޫން،


"Vaguthu" Ah5Dhuvas Thereygai 01 Million Visits - Vaguthu\n"ވަގުތު" އަށް ފަސް ދުވަސް ތެރޭގައި އެއް މިލިއަން ވިޒިޓްސް\nކިޔުންތެރިންގެ މެދުގައި އެންމެ މަގުބޫލް ރާއްޖޭގެ އޮންލައިން ނޫސް ކަމަށްވާ "ވަގުތު" އަށް ފަސް ދުވަސް ތެރޭގައި އެއްމިލިއަން ވިޒިޓްސް ލިބިއްޖެއެވެ.\n"ވަގުތު" ގެ އޮފިޝަލަކު ވިދާޅުވީ މިމަހުގެ 07 ވަނަ ދުވަހުން ފެށިގެން 11 ވަނަ ދުވަހާއި ހަމައަށް "ވަގުތު" އަށް ޖުމްލަ 1066303 ވިޒިޓްސް ލިބިފައިވާ ކަމަށެވެ. މާޗް މަހުގެ 07 ވަނަ ދުވަހު 214800 ވިޒިޓްސް ލިބުނެވެ. މާޗް 08 ވަނަ ދުވަހު 183860 ވިޒިޓްސް، މާޗް މަހުގެ 09 ވަނަ ދުވަހު 256251 ވިޒިޓްސް، މާޗް 10 ވަނަ ދުވަހު 202123 ވިޒިޓްސް އަދި މާޗް 11 ވަނަ ދުވަހު 209269 ވިޒިޓްސް ލިބުނެވެ.\nމިފަސް ދުވަސް ތެރެގައި 3.4 މިލިއަން ޕޭޖް ވިއުސް "ވަގުތު" އަށް ލިބިފައި ވެއެވެ.\n"ވަގުތު" ގެ އޮފިޝަލް ވިދާޅުވީ މީގެ ކުރިއާއި އަޅައި ބަލާއިރު ރެކޯޑް މިންވަރަކަށް "ވަގުތު" އަށް ކިޔުންތެރިން ވަންނަ އެއް ސަބަބަކީ ކޮވިޑް-19 އާއި ގުޅޭ ޚަބަރުތައް އެންމެ ތާޒާކަމާއި އެކު ގެނެސްދޭ ރާއްޖޭގެ ނޫހަކަށް "ވަގުތު" ވުން ކަމަށެވެ.\n"ރަށަކުން ޝައްކުވާ މީހަކު ފެނުނު ވާހަކަ އަޑުއިވުނަސް އެކަން ކަށަވަރު ކުރަން ކޮންމެ މީހަކު ވެސް ބަލާލަނީ "ވަގުތު". އެންމެނަށް ވެސް އެނގޭ ބޮޑު ކަމެއް މިހާރު ރާއްޖޭގެ ކޮންމެ ތަނެއްގައި ހިނގި ނަމަވެސް އެ ޚަބަރެއް އެންމެ އަވަހަށް ކިޔާލަން ލިބޭނީ "ވަގުތު" އިން ކަން." އޮފިޝަލް ވިދާޅުވިއެވެ.\n"ވަގުތު" ގެ އޮފިޝަލް ވިދާޅުވީ ކުރިއަށް އޮތްތަނުގައި ވެސް "ވަގުތު" ކިޔުންތެރިންނަށް ކޮވިޑް-19 އާއި ގުޅޭ ޚަބަރުތަކާއި އަދި އެހެނިހެން ޚަބަރުތައް ވެސް ތާޒާކަމާއި އެކު އެންމެ އަވަހަށް ގެނެސްދިނުމުގައި "ވަގުތު" ޓީމް ދެމިއޮންނާނެ ކަމަށެވެ.\n"ވަގުތު" އަކީ އެންމެ ގިނަ ދިވެހިން ވަންނަ ރާއްޖޭގެ ވެބްސައިޓެވެ.\nމާޗް 12, 2020 23:59\nމާޗް 13, 2020 00:11\nރާއްޖޭގަ އެންމެ ގިނައިން ވަންނަ ނޫހަކަށް ވަގުތު ނުވާކަން އެނގޭނެ ޚަބަރުތަކަށް ލިބިފަހުރި ކޮމެންޓްގެ އަދަދަށް ބަލާލޔަސް. ވަގުތުގަ އެންމެ ޓްރެންޑިންގ އާރޓިކަލްއަށް 80 ވަރަކަށް ކޮމެންޓްލިބުނުއިރު އެންމެ މަޝއހޫރުކަމަށް ގިނަމީހުންދެކޭ ނޫހުގެ އެޚަބަރަށް ދެގުނަ ބޮޑުކޮށް ކޮމެންޓްކޮއްފަހުރި. އަދި ވަގުތުގަ ކޮމެންޓްގެ ގޮތުގަ ގިނައިން ހުރީވެސް އެއްބަޔަކު ރިޕްލައިކޮއްފަ ޒުވާބެއްކުރާހެން. ތީފޭކް ބޮޓް ބޭނުންކޮށްގެން ހިޓްސް ގިނަކުރާ ބައެއް.\nމާޗް 13, 2020 10:42\nމާޗް 13, 2020 13:52\nވަގުތަށް ވަށްނަ ކޮންމެ މީހަކީ ކޮމެންޓް ކުރާނެ މީހެއްނޫން. ހަޖަމު ނުވިއަސް އެންމެގިނަމީހުން ވަންނަނީވަގުތުނޫހަށްކަން އެންމެންނަށްވެސް އެގޭ. ތީނަވެސް ވަންނާތީތާ ކޮމެންޓްވެސް ތިކުރަނީ?\nހިތްދަގިވީ ދޯ؟ ކެކެކެ އަޅެ ދެރަވޭ.\nމާޗް 13, 2020 00:17\nވަގުތު އަކީ އެންމެ ރަގަޅަށް ހަބަރު ގެނެސްދޭ ނޫސް....\nމާޗް 13, 2020 01:23\nހަމަ އަސްލު ވެސް.ވވ.އަޕްޑޭޓް...ﷲ ތި ކުދިންގެ މަސައް ކަތަށް ކާމިޔާބު ދެއްވާށި.......މި ބުނާ ހަމައިގައި ހިފެހެއްޓުމަށް ނަޞޭހަތް ދެން ފާސިޤަ ކު ޚަބަރަ ކާގެން އަތުވެއްޖެނަމަ އޭގެ ތެދު ދޮގު ބެލުން\nމާޗް 13, 2020 03:24\nފައްސި ނައްސި އައްސި ލިޔާތީ ވަރައްފޫހިވޭ\nމާޗް 13, 2020 13:55\nދިވެއްސަކަށް ވީތީ ފޫހިވެ ލަދުގަންނަ މީހުން ދިވެހިބަސް ދެކެވެސް ފޫހިވާނެ.\nމާޗް 13, 2020 06:35\nވަގުތުގެ އަގު ވަޒަން ކުރައްވީ.\nވަގުތަކީ ކޮންމެ މުހިންމު ދަނޑިވަޅެއް ގައިވެސް\nރައްޔިތުންނަށް ސާފު ޚަބަރު އެންމެ އަވަހަށް ގެނެސްދޭ ނޫސް. ވަގުތުގެ ސަޅި ކަމަކީކޮންމެ ކޮމެންޓެއްވެސް ޖަހާލުމުގެ ހިތްވަރު ހުންނަކަން. ބައެއް ނޫސްތައް ވަކި ކޮޅަކަށް ޖެހި ހުސްވެފައި. އިދިކޮޅު ކޮމެންޓް ޖަހާލާނެ ހިތްވަރެއް ނުހުރޭ. އެހެންވީމަ އެފަދަނޫސްތަކަށް ކޮމެންޓް ނުކުރަން. ހަމަހަމަ ކަން ލިބިދޭ ނޫސް. ހަމައެކަނި ވަގުތު. ކިއުންތެރިންގެ އިޙްސާސްތަކަށް އެންމެ އިޙްތިރާމް ކުރާ ނޫސް. ޝުކުރިއްޔާ ވަގުތު ޓީމް. ހިތްވަރާއި އެކު ކުރިއަށް. އައްސަރިބަހާއި ސާބަސް\nމާޗް 13, 2020 10:15\nއަދި ކޮބާ އަހަރެމެންގެ ކޮމެންޓްތައް ޖަހާނަމަ ވަންނާނެ މާގިނަ މީހުން\nމާޗް 13, 2020 10:31\nވިސިޓަރސް ކަމް އެންޑް ގޯ\nމާޗް 13, 2020 10:44\nކޮވިޑް-19 އާއި ގުޅޭ ޚަބަރުތައް އެކަންޔެއް ނޫން.. ރާއްޖޭގެ ފަހުގެ ތާރީހެއްގައި އެންމެ އަޕްޑޭޓެޑް ކޮށް ޚަބަރުތައް ގެނެސްދެނީ ވަގުތު ނޫހު ގަ... ވެބްސައިޓް އިންޓަފޭސް ވެސް ހަމަ ސަތޭކަ!!! ޓީމުން ކުރާ މަސައްކަތަށް ހަމަ ސާބަސް.\nމާޗް 13, 2020 11:45\nޥަގުތު އަށް5ދުވަސް ތެރޭ އެއް މިލިއަން ރުފިޔާ ލިބުމަށް ވެސް އެދެން\nމާޗް 13, 2020 13:02\nއަސްލުވާގޮތަކީ ބައެއް ފަހަރު ހަބަރުތައް ގެނެސްދޭލެއް ގިނަކަމުން ނިސްބަތުން ކޮމެންޓު މަދުވަނީ. އެކަން ޖުމްލަ ކޮމެންޓު މާގިނަވާނެ. ދެން ތިޔަބުނާ ނޫހެއްގައި އާ ހަބަރެއް އަންނަނީ އެތައް އިރެއް ކޮށްފައި އެހެންވީމާ އެއިންނަ އެންމެ ހަބަރު ގަނޑަކަށް ކޮމެންޓު ގިނަވާނު!\nމާޗް 13, 2020 13:07\nއަހަރެން ވަގުތައް ވައްނަނީ ލޯޑް ވަާލެއް އަވަސް ކަމުން.. އެ ވަރިހަމަ ޕެކޭޖް ހުސްވެފަ ހުއްޓަސް ވަގުތައް ވަދެވޭނެ ރާސްޓަސް ކިޔާފަ.. ???\nމާޗް 13, 2020 15:25\nވަގުތު އަކީ ހަމަ ބެސްޓް އިން މޯލްޑިވުސް އިތުރުއެއްޗެއްނެތް ބުނާނެ